
FATA CAPITANULUI 


Pazeste-ti cinstea inca de tanar. 
Proverb 


CAPITOL 


SERGENT DE GARDĂ 


— El poate fi chiar mâine in gardă căpitan. 

— Dar nu-i nevoie! Lasă-l mai bine în armată. 
— E sănătos aşa! Cu chinga strâns legată... 
— Dar cine-i taică-său? 

Kneajnin 


Tatăl meu, Andrei Petrovici Griniov, îşi făcuse în 
tinereţe serviciul militar la contele Miinnich şi demisionase 
cu gradul de maior, în anul 17**. De atunci locuia la moşia 
lui din gubernia Simbirsk, unde s-a însurat cu Avdotia 
Vasilievna l., fata unui nobil scăpătat de prin partea locului. 
Am fost nouă copii. Toţi fraţii şi surorile mi-au murit de mici. 

Prin bunăvoința unei rude apropiate, prinţul B., maior 
din gardă, am fost înscris ca sergent în regimentul 
Semionovski încă de pe când mă aflam în pântecele 
mamei). 


1 După ucazul din 1762, pentru obţinerea gradului de ofiţer, fiind 
necesar un serviciu militar de 12 ani neintrerupti, nobilii îşi inscriau 
copiii în armată de la cea mai fragedă vârstă, ei rămânând de fapt în 
familie. La majorat primeau gradul de ofiţer. 

Dacă împotriva tuturor aşteptărilor, mama ar fi născut 
o fată, tata ar fi adus la cunoştinţa celor în drept moartea 
sergentului neprezentat si cu asta chestiunea s-ar fi 
rezolvat. 

Am fost ţinut în concediu până la terminarea studiilor. 
Pe vremea aceea nu se învăţa ca-n timpurile de azi. La 
vârsta de cinci ani am fost dat pe mâna unui slujitor, de la 
caii de călărie, Savelici, care, datorită purtării lui bune — 
căci Savelici nu bea — a fost înaintat la gradul de dascăl al 
meu. Sub supravegherea lui, la doisprezece ani ştiam carte 
rusească şi puteam să judec ca un cunoscător însuşirile 
unui ogar. Intre timp, tata mi-a luat un frantuz de la 
Moscova, pe monsieur Beaupré, care a sosit la noi o dată cu 
provizia anuală de vin şi untdelemn de măsline. Sosirea lui 
nu i-a plăcut deloc lui Savelici. “Slava Domnului, bodoganea 
el, cred că copilul e de-ajuns de spălat, de-ajuns de 
pieptănat şi de hrănit. Nu mai au pe ce cheltui banii de-au 
tocmit un «musie», parcă n-ar fi destui oameni de-ai 
noştri...” 

Beaupre fusese frizer în ţara lui, soldat în Prusia şi 
venise în Rusia pour être outchite’, fără să ştie prea bine 
ce însemna acest cuvânt. Era băiat bun, însă uşuratic şi 
tare destrăbălat. Marea lui meteahnă era patima pentru 
sexul frumos; drept răsplată pentru gingăşiile lui, nu rareori 
primea ghionturi, încât se văita după aceea zile întregi. In 
afară de asta, nu era, după cum spunea el, dușmanul 
sticlei, sau, cum se spune la noi, îi plăcea să cam tragă la 
măsea. Cum însă la noi vinul se servea doar la masă şi 
chiar şi atunci numai câte un păhărel, şi cum de obicei pe el 
îl treceau cu vederea, Beaupre s-a deprins foarte repede cu 
rachiul rusesc şi a început să-l prefere chiar vinurilor din 
patria lui, găsindu-l incomparabil mai folositor pentru 
stomac. Ne-am înţeles bine chiar de la început şi cu toate 
că datoria lui, după contract, era să mă înveţe frantuzeste, 
nemteste, precum şi toate! ştiinţele, el a găsit cu cale sa 


2 Pentru a fi preceptor (fr.); outchitel, transcrierea cu ortografie 
franceză a cuvântului rusesc ucite/ — preceptor, învăţător. 

înveţe de la mine s-o rupă ruseşte, iar după aceea ne-am 
văzut fiecare de treaba lui. Ne intelegeam de minune. Nici 
nu-mi doream alt mentor. Dar soarta ne-a despărţit curând, 
şi iată în ce împrejurare. 

Spălătoreasă Palaşka, o fată grasă şi ciupită de vărsat, 
şi vacarita Akulka-chioara au venit într-o bună zi la mama, 
i-au căzut la picioare, mărturisindu-i slăbiciunea de care şi 
una şi alta s-au făcut vinovate şi plângându-se totodată de 
“musie”, care şi-a bătut joc de nevinovăția lor. Mamei nu-i 
plăcea să ia în glumă astfel de întâmplări şi s-a plâns tatei. 
La tata, judecata era scurtă. A poruncit să vie îndată 
canalia de frantuz. | s-a răspuns că “musie” face lecţiile cu 
mine. Atunci a venit el în odaia mea. Beaupré, întins în pat, 
dormea ca un prunc, iar eu eram foarte ocupat. Trebuie să 
ştiţi că mi se adusese de la Moscova o hartă geografică, dar 
sta atârnată pe perete degeaba, şi de mult má ispitea prin 
mărimea ei şi calitatea hârtiei. M-am hotărât să fac din ea 
un zmeu şi mă apucasem de lucru, profitând de somnul lui 
Beaupre. Tocmai când a intrat tata, prindeam o coadă de 
fuior de Capul Bunei Speranţe. Când a văzut în ce fel 
învăţam geografia, tata m-a tras de ureche, apoi s-a repezit 
la Beaupré, l-a trezit din somn în chip foarte nedelicat si a 
început să-l ocărască zdravăn. Buimac, Beaupre încerca 
degeaba să se ridice, căci era beat mort, nenorocitul... 
Şapte păcate, o singură judecată. Tata l-a înşfăcat de guler, 
l-a ridicat din pat, l-a aruncat pe uşă afară, şi în aceeaşi zi 
frantuzul a părăsit casa, spre bucuria de nedescris a lui 
Savelici. Astfel a luat sfârşit educaţia mea. 

Am început să trăiesc ca un neisprăvit, speriind hulubii 
şi jucând capra cu copiii din curte. Tocmai pornisem pe al 
şaptesprezecelea an al vieţii, când soarta mi s-a schimbat. 

Într-o zi de toamnă, mama prepara miedul în salon, iar 
eu îmi lingeam buzele, uitându-mă la spuma în clocot. Tata 
citea la fereastră Pridvornâi kalendar’, pe care îl primea în 
fiecare an. Cartea asta îl tulbura teribil; ori de câte ori o 


3 Calendarul curții apărea în fiecare an, începând din 1745, şi 
cuprindea listele militarilor şi civililor decoraţi cu ordine şi medalii. 

recitea se simţea cuprins de o ciudă grozavă. Cunoscándu-i 
foarte bine obiceiurile şi năravurile, mama se stráduia 
mereu să dosescă nenorocita aceea de carte, astfel că 
Pridvornai kalendar nu cădea în mâinile tatei cu lunile. In 
schimb, când dădea peste el din întâmplare, nu-l lăsa din 
mâini ceasuri întregi. Aşadar, tata citea Pridvornái kalendar, 
dădea din când în când din umeri şi repeta cu jumătate de 
glas: “General-locotenent... a fost sergent la mine în 
companie!... Cavaler a două ordine! Hm... Şi când te 
gândeşti ca mai ieri...” In sfârşit, a aruncat mânios 
calendarul pe divan şi a căzut pe gânduri, lucru care nu 
prevestea nimic bun. 

— Avdotia Vasilievna, câţi ani are Petrusa? a întrebat-o 
deodata pe mama. 

— Merge pe saptesprezece. S-a nascut in anul cand a 
chiorât mătuşa Nastasia Gherasimovna... cand... 

— Bine, a întrerupt-o el. E vremea să-şi înceapă 
serviciul militar. Destul de când tot aleargă prin odăile 
slujnicelor şi se catara pe la hulubarii. 

Gândul că se va despărţi de mine atât de repede a 
uluit-o pe mama aşa de tare, încât a scăpat lingura în 
cratiţă şi au început să-i curgă lacrimile. 

In schimb, e greu de descris bucuria mea. Gândul la 
serviciul militar s-a făcut una cu gândul libertăţii şi cu 
plăcerile vieţii de la Petersburg. Mă şi vedeam ofiţer în 
gardă, ceea ce, după părerea mea, era culmea fericirii 
omeneşti. 

Tatei nu-i plăcea să-şi schimbe planurile şi nici să le 
tărăgăneze îndeplinirea. Hotari deci îndată ziua plecării. 

Cu o zi înainte de a porni la drum, a făcut cunoscut că 
intenţionează să-i scrie viitorului meu comandant şi a cerut 
pană şi hârtie. 

— Nu uita, Andrei Petrovici, i-a spus mama, să-l saluti 
pe prinţul B. din partea mea; spune-i că trag nădejde că nu- 
| va lipsi pe Petruşa de bunăvoința lui... 

— Ce prostie! a răspuns tata încruntându-se. De ce aş 
scrie prinţului B.? 


— Spuneai doar că vrei să-i scrii comandantului lui 
Petrusa... 

— Ei, şi? 

— Oare prinţul B. nu îi este comandant? Petruşa e 
înscris în regimentul Semionovski. 

— Înscris! Pe mine nu mă priveşte asta! Petruşa nu va 
pleca la Petersburg! Ce sa-nvete acolo? Să risipească banii 
şi să-şi facă de cap? Nu! Las' să facă militărie, să 
muncească din greu, să simtă mirosul prafului de puşcă, să 
fie soldat, nu terchea-berchea! E înscris în gardă! Unde-i 
actul lui de identitate? Dă-l încoace! 

Mama a căutat actul de identitate într-o cutie, unde-l 
păstra la un loc cu camasuta mea de botez; îi tremura 
mâna când i l-a întins. 

Tata l-a cercetat cu atenţie, şi l-a pus dinainte pe masă 
şi a început să scrie. Curiozitatea mă chinuia: unde mă va 
trimite, oare, dacă nu la Petersburg? Nu-mi puteam lua 
ochii de la pana lui, care se mişca destul de încet. In sfârşit, 
cum a isprăvit, a pus scrisoarea şi actul meu de identitate 
într-un plic, apoi, după ce a pecetluit plicul, şi-a scos 
ochelarii, m-a chemat şi mi-a spus: 

— lată scrisoarea către Andrei Karlovici R., vechiul meu 
camarad şi prieten. Te duci la Orenburg să-ţi faci serviciul 
sub comanda lui... _ 

Şi aşa mi s-au spulberat toate frumoasele speranţe! In 
loc de vesela viaţă a Petersburgului mă aştepta plictiseala 
unui ţinut depărtat şi pustiu. Serviciul militar, la care cu o 
clipă înainte mă gândeam cu atâta încântare, s-a prefăcut 
într-o adevărată năpastă. Orice discuţie era însă de prisos. 

A doua zi, dis-de-dimineata, chibitca, pregătită de 
drum, era trasă la scară; mi-au pus în ea geamantanul, 
ladita cu cele trebuitoare pentru ceai şi legătura cu 
painisoare si placinte, ultimele semne ale rasfatului de 
acasa. Amandoi parintii m-au blagoslovit.Tata mi-a spus: 

—La revedere, Piotr... Sa servesti cu credinta celui 
căruia îi vei jura! Sá asculti de superiori; nu căuta 
bunăvoința lor; nu umbla după slujbă, dar nici să nu-i dai 


dosul când e vorba de ea, şi ţine minte proverbul: “Păzeşte- 
ti haina încă de noua şi cinstea încă de tânăr”. 

Mama plângea şi mă ruga să am grijă de sănătate, iar 
lui Savelici îi spunea să ia seama de mine, copilul ei... 

M-au îmbrăcat cu un cojocel de blană de iepure, iar pe 
deasupra mi-au pus şi o şubă de vulpe. M-am aşezat în 
chibitca, împreună cu Savelici, şi am pornit la drum, 
vărsând lacrimi. 

Noaptea am ajuns la Simbirsk, unde ne-am oprit o zi 
pentru cumpărăturile poruncite lui Savelici. Am tras la han. 
Savelici a pornit după cumpărături încă dis-de-dimineata. 

Eu am stat cât am stat la geam, uitându-mă la uliţa 
murdară, dar mi-era urât şi am început să umblu prin toate 
încăperile. 

In sala de biliard am dat de un domn înalt, cam de vreo 
treizeci şi cinci de ani, cu mustati lungi şi negre, îmbrăcat 
cu un halat, cu tacul în mână şi cu luleaua între dinţi. 
Marcatorul cu care juca primea un păhărel de votcă ori de 
câte ori câştiga; când pierdea, trebuia să treacă pe brânci 
pe sub masa de biliard. M-am oprit să mă uit cum joacă. Cu 
cât partida se prelungea, cu atât plimbările pe sub masă 
deveneau mai dese, astfel că până la urmă marcatorul a 
rămas sub masă de tot. Domnul acela i-a spus câteva vorbe 
tari, în chip de oratie funebra, după aceea mi-a propus mie 
să joc cu el. N-am primit, căci nu cunoşteam jocul. Domnul 
a găsit acest lucru foarte ciudat şi m-a privit cu 
compătimire. Totuşi am început să vorbim. Am aflat că îl 
cheamă Ivan Ivanovici Zurin, că e căpitan în regimentul *** 
de husari, că se află în Simbirsk pentru a face recrutarea şi 
că locuieşte la han. 

M-a poftit să mănânc cu el, ce-o da Dumnezeu, 
soldateste. Am primit cu plăcere. Ne-am aşezat la masă. 
Zurin bea zdravăn şi mă îmbia şi pe mine, arătându-mi că 
trebuia să beau pentru a mă deprinde cu milităria. Muream 
de râs ascultându-i anecdotele cazone şi ne-am sculat de la 
masă prieteni buni. Îndată după aceea s-a oferit să mă 
înveţe biliard. 


— Biliardul e foarte necesar pentru noi, militarii. Ce 
faci când ajungi într-un orăşel, la manevre? Doar n-ai să 
stai să baţi ovreii? De voie, de nevoie, te duci la cafenea, 
joci biliard; dar ca să-l poţi juca, trebuie să-l cunoşti! 

M-a convins şi m-am apucat să învăţ cu multă 
sarguintá. Zurin mă încuraja cu glas tare si se minuna de 
succesele mele atât de repezi, iar după câteva lecţii mi-a 
propus să joc pe bani, două copeici partida. Nu pentru 
câştig, spunea el, ci numai aşa, pentru a nu juca degeaba, 
ceea ce era, după vorba lui, o rea deprindere. Am primit 
îndată. Zurin a comandat punci şi m-a sfătuit să gust, 
spunând că aveam nevoie şi de deprinderea asta; ce 
militărie e aceea fără punci? L-am ascultat. Intre timp 
jucam înainte. Cu cât sorbeam mai des din pahar, cu atât 
deveneam mai îndrăzneţ. Bilele săreau într-una peste 
margine, eu mă înfierbântam şi îl certam pe marcator, care 
Dumnezeu ştie cum ţinea socoteala jocului; măream miza 
mereu, într-un cuvânt mă purtam ca un báietandru scăpat 
în libertate. Vremea a trecut fără să-mi dau seama. Zurin s- 
a uitat la ceas, a pus tacul la locul lui şi mi-a făcut cunoscut 
că am pierdut o sută de ruble. Lucrul acesta m-a cam 
tulburat. Banii mei se aflau la Savelici. Am început să mă 
scuz, dar Zurin m-a întrerupt: 

— Te rog! Nu te deranja! Pot să aştept; iar pana una 
alta, haidem la Arinuşka... 

Ce era să fac? Am sfârşit ziua tot aşa de nebuneşte 
cum o începusem. Am cinat la Arinuşka. Zurin îmi turna 
mereu, spunându-mi că trebuie să mă deprind cu milităria. 
Când m-am ridicat de la masă, abia ma tineam pe picioare. 
Pe la mijlocul nopţii, Zurin m-a dus la han. Savelici ne-a 
întâmpinat în cerdac. A rămas încremenit văzând semnele 
indiscutabile ale osârdiei mele pentru militărie. 

— Ce s-a întâmplat cu tine? m-a întrebat cu glas 
plangaret. Unde te-ai aburit aşa? Doamne, încă n-a săvârşit 
un astfel de păcat de cand e el! 


— Taci, ghiuj bătrân! i-am răspuns, şi limba mi se 
împleticea. Tu esti beat... Du-te si te culcă... Şi culcă-mă şi 
pe mine! 

A doua zi m-am trezit cu dureri de cap, şi-mi aminteam 
vag de întâmplările din ajun. Savelici a intrat cu o ceaşcă 
de ceai şi mi-a întrerupt gândurile. 

— Cam devreme, Piotr Andreici, mi-a spus el, dând din 
cap. Cam devreme ai început cu petrecerile. Cui îi semeni? 
Că nici tatăl şi nici bunicul tău n-au fost betivi; cât despre 
mama ta, nici vorbă nu poate fi! De când e n-a luat în gură 
altă băutură decât cvas. Cine-i vinovat? Afurisitul de 
“musie”! Una-două, fugea la Antipievna: “Madam, votca je 
vu pri!” Uite ce-a ieşit din “je vu pri”! N-ai ce spune: bine 
te-a instruit, netrebnicul! Domnul a trebuit să tocmească un 
păgân, parcă n-ar fi găsit oameni de-ai lui! 

M-a cuprins ruşinea. Mi-am întors faţa de la el şi i-am 
spus: 

— Du-te, Savelici! Nu vreau ceai. 

Dar când începea să predice, cu greu îl mai puteai opri. 

— lata, Piotr Andreici, cum e după chef. Capul ţi-e greu 
şi n-ai poftă de mâncare. Băutorul nu-i bun de nimic... Hai, 
bea zeamă de castraveți cu miere, ca să te trezesti; dar ca 
să te trezesti si mai bine, ţi-aduc jumătate de păhărel de 
rachiu. Nu porunceşti? 

In clipa aceea, un băiat mi-a adus un bilet de la I. l. 
Zurin. L-am deschis şi am citit următoarele rânduri: 


„Dragă Piotr Andreici, te rog trimite-mi cu 
băiatul cele o sută de ruble pe care le-ai pierdut 
¡eri la joc. Am teribilă nevoie de bani. 

Supus la ordin, Ivan Zurin.” 


N-aveam încotro. M-am adresat lui  Savelici, 
chivernisitorul banilor, rufelor şi tuturor trebuintelor mele“, 


4 Vers din Către slujitorii mei: Şumilov, Vanka şi Petruşka de Denis 
Foavizin. 

şi i-am poruncit, cu aer nepăsător, să dea băiatului suta de 
ruble. 

— Cum?! Pentru ce?! a întrebat Savelici uimit. 

— li sunt dator... am răspuns eu, străduindu-mă să par 
cât mai rece. 

— Dator! a protestat Savelici, din ce în ce mai uimit. 
Cand ai apucat a face datorii? Incurcatá treabă! Cum crezi, 
dar eu nu dau nici un ban! 

M-am gândit că dacă acum, în această clipă 
hotărâtoare, n-am să înfrâng încăpăţânarea bătrânului, apoi 
în viitor îmi va fi greu să scap de tutela lui şi, privindu-l cu 
mândrie, i-am spus: 

— Eu sunt stăpân, şi tu slugă. Banii sunt ai mei. l-am 
pierdut, pentru că aşa am vrut. Te sfătuiesc să n-o faci pe 
deşteptul şi să îndeplineşti ce ţi se porunceşte. 

Peste măsură de uimit, Savelici şi-a plesnit palmele 
una de alta şi a încremenit. 

— Ce stai? am strigat eu supărat. 

El începu a plânge. 

— Dragutule! Piotr Andreici! spuse cu glas tremurator. 
Nu mă omori de supărare! Lumina mea! Ascultă-mă pe 
mine, că-s bătrân: scrie tâlharului celuia că ai glumit, că n- 
avem atâţia bani... O sută de ruble! Milostive Doamne! 
Spune-i că părinţii nu-ţi dau voie să joci cărţi decât pe 
nuci... 

— Destul cu minciuna! l-am întrerupt eu aspru. Dă 
banii încoace, că, de nu, te zvarl afară... 

Savelici s-a uitat la mine foarte întristat şi s-a dus să 
aducă banii. 

Mi-era milă de bietul bătrân, dar voiam să ies de sub 
tutelă şi să-i arat că nu mai sunt copil. Zurin şi-a primit 
banii. Savelici a căutat să mă scoată din acel han afurisit şi 
m-a instiintat: 

— Caii sunt gata... 

Am părăsit Simbirskul cu conştiinţa tulbure şi cu o 
cáintá tainică, fără să-mi iau rămas bun de la profesorul de 


11 


biliard şi fără să mă gândesc că voi mai da vreodată ochii 
cu dânsul. 

CAPITOLUL II 
CĂLĂUZA 


Tu, tara, tarisoara mea, 
Necunoscută tara-a mea! 
Parc-as veni fara sa vreu 

La tine-acum. Ci calul meu 

Si tineretea m-au purtat, 

Si-al crasmei miros de altadat’ 
Spre tine, tarisoara mea! 
Cantec vechi 


Tot drumul am fost framantat de ganduri nu tocmai 
placute. Pentru timpurile acelea pierderea suferita era 
destul de mare. Nu puteam să recunosc în sinea mea ca ma 
purtasem prosteşte la hanul din Simbirsk şi mă simţeam 
vinovat faţă de Savelici. Toate astea mă chinuiau. Bătrânul 
sta posomorât pe capră şi nici nu-şi întorcea faţa spre mine; 
tăcea şi numai din când în când ofta încet. Voiam cu orice 
preţ să mă împac cu dânsul şi nu ştiam cum să încep. 

— Ei, lasă, Savelici, ajunge! i-am spus în sfârşit. Hai să 
ne împăcăm! Sunt vinovat. Imi dau seama că-s vinovat. leri 
am făcut o pozna, iar pe tine te-am nedreptăţit. iti 
făgăduiesc că pe viitor am să fiu mai cuminte şi-am să te 
ascult. Hai, nu fi supărat! Să ne împăcăm! 

— Ei... dragutule Piotr Andreici! răspunse el, oftând 
adânc. Sunt supărat pe mine însumi, căci eu sunt vinovat 
de toate. Nu trebuia să te las singur la han. Ce să fac? M-a 
încurcat necuratul; m-am gândit să dau pe la cumătră 
dascalita s-o văd! Ca-n vorba aceea: „Pe la cumatra ai dat, 
în bucluc ai intrat...” Nenorocire, şi pace! Cum mă voi arăta 
în fata stăpânilor? Ce vor spune când vor afla că fiul lor 
joacă şi bea? 

Pentru a-l linişti i-am dat cuvântul că pe viitor nu voi 
mai cheltui nici un ban fără voia lui. 

El s-a liniştit încet-âncet, însă din cand în cand 
mormăia singur, dând din cap: “O sută de ruble! Putin 
lucru?!” | 

Mă apropiam de ţintă. In juru-mi se întindeau pustietati 
triste, întretăiate de râpe şi dealuri. Totul era acoperit de 
zăpadă. Soarele asfintea. Chibitca mergea pe un drum 
îngust, adică, mai precis, pe urmele săniilor ţărăneşti. 

Surugiul a început deodată să se uite împrejur; şi-a 
scos căciula şi s-a întors spre mine: 

— Nu porunceşti, boierule, să ne întoarcem? 

— Pentru ce? 

— Se strică vremea. Porneşte vântul. Uite-l cum 
mătură zăpada. 

— Ei, şi ce-i cu asta? 

— Nu vezi ce-i acolo? 

Şi a arătat cu biciul spre răsărit. 

— Nu văd nimic afară de câmpul alb şi cerul senin. 

— Dar norul din faţa noastră?... 

Intr-adevăr, la marginea cerului se vedea un nouraş 
alb, pe care-l luasem la început drept un deal depărtat. 

Surugiul m-a lămurit că norul acela prevesteşte viscol. 
Auzisem că viscolele din ţinuturile astea acopereau sub 


14 


zăpezi şiruri întregi de care, Savelici era de aceeaşi părere 
cu surugiul şi mă sfătuia să ne întoarcem. Mie însă nu mi s- 
a părut aşa de puternic; nadajduiam să ajung cu bine pana 
la staţia următoare, şi am dat poruncă sá mâie mai repede. 
Surugiul mâna, dar se uita mereu spre răsărit. Caii goneau. 
Vântul se intetea din clipă în clipă. Nouraşul se prefacuse 
într-un nor mare şi se ridica greoi, crescând şi cuprinzând 
treptat tot cerul. Întâi a pornit o ninsoare uşoară, apoi au 
prins să cadă fulgi mari. Vântul gemea. A început viscolul. 
Într-o clipă, cerul negru s-a făcut una cu marea de zăpadă. 
Nu se mai vedea nimic. 

— Hei, boierule! a strigat surugiul. Nenorocire! Viscol! 

Am scos capul de sub coviltir: totul era vijelie si 
întuneric. Vântul urla cu furie, încât părea o făptură vie. 
Zăpada ne-a acoperit pe mine şi pe Savelici. Caii mergeau 
la pas, dar s-au oprit curând. 

— De ce nu mai? l-am întrebat nerăbdător pe surugiu. 

— Cum să mân? a răspuns el, coborând de pe capră. 
Nici nu ştiu unde suntem. Nu se mai vede drumul; e 
întuneric în toate părţile. 

Am început să-l cert. Savelici, mâniat pe mine, îi luă 
apărarea: 

— N-ai vrut s-asculţi! Te-ai fi întors la han, ai fi băut 
ceai, ai fi dormit până dimineaţa, viscolul ar fi încetat şi-am 
fi pornit mai departe. Unde ne grăbim aşa?! La nuntă?! 

Avea dreptate. Dar nu mai era nimic de făcut. Ningea 
întruna. În jurul chibitcăi se ridicau troiene. 

Caii stăteau cu capetele plecate şi, din când în când, 
tresăreau. Surugiul umbla în jurul lor, neavând altă treabă, 
şi le tot potrivea hamurile. Savelici bombănea; eu mă uitam 
în toate părţile nădăjduind să zăresc măcar vreo urmă de 
viaţă sau drum, însă nu puteam deosebi nimic, decât 
vârtejurile tulburi de zăpadă. Deodată am zărit ceva negru. 

— Hei, surugiule! la te uită! Se zăreşte colo ceva 
negru! Ce-o fi? 

Surugiul s-a uitat cu băgare de seamă. 

— Dumnezeu ştie, boierule! a răspuns el, aşezându-se 
la locul ; lui. Să fie car? Nu, nu poate să fie car! Să fie pom? 
Nici pom nu-i! Dar mi se pare că mişcă... Trebuie să fie ori 
lup, ori om! 

Am poruncit să mergem spre punctul acela necunoscut 
care — se mişca şi el acum spre noi. Peste două minute ne 
aflam lângă un om. 

— Nu ştii unde-i drumul, om bun? a strigat surugiul. 

— Chiar aici! a răspuns drumetul. Stau pe pământ 
batatorit, dar ce folos! 

— Ascultă, omule, i-am spus eu, cunoşti locurile? Te 
prinzi să ne duci undeva unde-am putea dormi? 

— Cunosc ţinutul, slavă Domnului! a răspuns drumetul. 
L-am cutreierat în lung şi-n lat, călare şi pe jos. Dar vezi ce 
vreme e... numai bună să rătăceşti drumul. Mai bine stam 
pe loc şi aşteptăm, poate se potoleşte viscolul şi se 
înseninează cerul; atunci om nimeri drumul după stele. 

Sângele lui rece mi-a dat curaj. Am hotărât să mă las 
în voia Domnului şi să dorm în mijlocul stepei, când, 
deodată, drumetul a sărit sprinten pe capră, spunând 
surugiului: _ 

— Slava Domnului! Satul nu-i departe! intoarce la 
dreapta şi mână! 

— Dar de ce s-o iau la dreapta? a întrebat surugiul 
nemulţumit. Unde vezi drumul? Vorba aia: caii nu-s ai tăi, 
hamul tot aşa, mână şi nu sta! 

Surugiul părea să aibă dreptate. 

— Într-adevăr, am rostit eu. Ce te face să crezi că satul 
e aproape? 

— Pentru că vântul bate dintr-acolo, a răspuns 
drumetul, şi miroase a fum. Si dacă miroase a fum, 
înseamnă că satul e aproape. 

M-a uimit deşteptăciunea acelui om si ascutimea 
simţurilor lui. Am poruncit surugiului sá máie. Caii înaintau 
cu greu prin zăpada adâncă. Chibitca se mişca încet, urca 
troienele de zăpadă, aluneca la vale, legănându-se când 

într-o parte, când într-alta. Parcă era un vapor pe-o mare în 
furtună. Savelici ofta şi se izbea mereu de mine. 

Am lăsat jos rogojina şi am atipit, încotoşmănat în 
şubă, mângâiat de cântecul viforului şi legănat de mersul 
încet al cailor. Am visat ceva ce nu pot uita cu nici un chip; 
dacă mă gândesc la ciudatele întâmplări din viaţa mea şi 
până azi cred că visul acela a fost o prevestire. Cititorul mă 
va ierta, fiindcă ştie probabil, din pataniile lui, cum se poate 
cădea în mrejele superstitiei, cu tot disprețul pentru orice 
fel de prejudecăţi. 

Mă găseam în starea aceea ciudată când realitatea se 
contopeşte cu tot soiul de vedenii încâlcite. 

Se făcea că viscolul era în toi şi noi rătăceam prin 
pustietatea acoperită de zăpadă. Deodată am desluşit o 
poartă şi am intrat în curtea conacului nostru. Mă gândeam 
cu teamă că tatăl meu are să se supere că m-am reîntors 
fără voia lui sub acoperişul părintesc şi are să creadă că am 
făcut-o din voită neascultare. Parcă am sărit din chibitca 
îngrijorat şi m-am uitat deodată la mama, care îmi ieşise 
înainte, în pridvor, cu faţa plină de mâhnire adâncă: “Incet, 
parcă îmi spunea ea, tatăl tău e bolnav, e pe patul de 
moarte şi vrea să-şi ia de la tine cel din urmă rămas bun...” 
Se făcea că am urmat-o în dormitor, cuprins de groază. 
Incaperea era slab luminată. Lângă patul tatei parca 
stăteau nişte oameni mahniti. Când m-am apropiat încet de 
pat, mama a dat pologul la o parte spunând: „Andrei 
Petrovici, a venit Petruşa; a aflat de boala ta şi s-a întors. 
Binecuvanteaza-l!” Se făcea apoi că am îngenuncheat şi că 
mi-am aţintit privirea spre bolnav. Şi ce-am văzut deodată? 
In loc de tata, în pat sta culcat un ţăran cu o barbă neagră, 
care mă privea vesel. M-am întors nedumerit spre mama: 
„Ce-nseamnă asta? Acest om nu e tatăl meu. Cum să cer 
binecuvântarea unui ţăran?” „E totuna, Petruşa! mi-a 
răspuns mama. E naşul tău. Sărută-i mâna şi lasă-l să te 
blagoslovească!” Eu n-am vrut. Țăranul a sărit din pat, a 
înşfăcat un topor de la spate şi a început să izbească în 
toate părţile. Voiam să fug... şi nu reuseam, încăperea s-a 

umplut de cadavre; mă împiedicam de ele, lunecam prin 
báltoace de sânge... „Nu te teme. Vino să te 
blagoslovesc...”, mă chema cu glas blând ţăranul fioros. 

M-a cuprins groaza, nedumerirea... şi m-am trezit; caii 
stăteau pe loc; Savelici mă trăgea de mână şi-mi spunea: 

— Coboară, boierule, am ajuns... 

— Unde-am ajuns? l-am întrebat frecându-mă la ochi. 

— La han. Ne-a ajutat Dumnezeu şi am dat chiar de 
gardul hanului. leşi mai repede şi te încălzeşte! 

Am coborât din chibitca. Viscolul continua, dar cu 
puteri mai slabe. Era întuneric, să-ţi dai cu degetele în ochi. 
Hangiul ne-a întâmpinat la poartă cu un felinar sub 
pulpană; m-a petrecut într-o încăpere strâmtă, destul de 
curată, luminată de un opait. Pe perete atârna o armă şi o 
căciulă căzăcească înaltă. 

Hangiul, cazac din ţinutul laikului, arăta a ţăran de 
vreo şaizeci de ani, viguros încă şi cu faţa proaspătă. 

Savelici m-a urmat, aducând lădiţa cu cele trebuitoare 
pentru ceai; a cerut foc pentru a mi-l pregăti; în clipele 
acelea aveam nevoie de ceai mai mult ca oricând. Hangiul 
a plecat să pregătească cele necesare. 

— Unde-i călăuza? l-am întrebat eu. 

— Aici, înălţimea-voastră! mi-a răspuns un glas, de 
undeva de sus. 

M-am uitat pe cuptor şi am văzut doi ochi sclipitori şi o 
barbă neagră. 

— Ce, frate, ai degerat? 

— Cum să nu deger într-un strai atât de subţire? Am 
avut un cojoc şi... la ce să-mi ascund păcatul? l-am zălogit 
aseară la cragma. Mi s-a părut că nu-i asa de mare gerul. 

In clipa aceea hangiul a intrat cu samovarul în clocot; 
am poftit pe călăuza noastră la o ceasca cu ceai. Omul a 
coborât, înfăţişarea lui mi s-a părut deosebită. Era de vreo 
patruzeci de ani, de statură mijlocie, slab, cu umeri largi. In 
barba neagră avea fire cărunte. Ochii mari şi vioi îi jucau. 
Faţa îi era destul de plăcută, însă cu o trăsătură de viclenie. 

Părul îi era tuns rotunjit, avea o haină lungă, ruptă şi şalvari 
tătărăşti. 

l-am întins ceaşca; el a gustat ceaiul, apoi s-a 
strâmbat. 

— Faceti-va pomană, tnaltimea-voastra, şi porunciti sa 
mi se dea un pahar de vin... Ceaiul nu-i o bautura pentru 
noi, cazacii! 

l-am facut placerea, cu toata inima. Hangiul a scos din 
dulăpior o sticlă şi-un pahar, s-a apropiat de el, l-a privit în 
faţă şi a rostit: 

— Ei... Ai venit iar pe la noi?... Din ce părţi te aduce 
Dumnezeu? 

Călăuza a făcut cu ochiul şi a răspuns printr-o zicală: 

— Am zburat într-o grădină şi ciuguleam cânepă; baba 
a aruncat cu pietricica, dar a nimerit alături. Ei, da cu ai 
noştri ce mai e? 

— Mde... Ce să fie cu ai noştri? a răspuns hangiul, 
vorbind şi el cu două înţelesuri. Au început a bate clopotele 
de vecernie, dar s-a supărat preoteasa; popa cică-i pe la 
ospete, iar dracii umblă prin cimitir... 

— Taci, moşule! a răspuns pribeagul. O fi ploaie, or fi şi 
ciuperci! lar de-or fi ciuperci, s-or găsi şi coşuri! lar acum... 
(aici a făcut iar cu ochiul) ascunde toporul la spate: trece 
pădurarul! În sănătatea dumneavoastră, boierule! 

Cu aceste cuvinte, a ridicat paharul, şi-a făcut semnul 
crucii şi l-a băut dintr-o dată. A făcut o plecăciune şi s-a suit 
la loc pe cuptor. 

Atunci n-am putut înţelege nimic din vorbele lui 
hotesti. Abia mai târziu mi-am dat seama că ele erau în 
legătură cu armata de la laik, abia readusă la supunere 
după răscoala din 1772. 

Savelici asculta adânc nemulţumit. Se uita bănuitor, 
când la hangiu, când la călăuză. Hanul său, cum se spune 
prin partea locului, umet-ul, se afla în stepă, departe de sat, 
şi semăna cu o vizuină de hoţi. Dar n-aveam încotro: despre 
continuarea drumului nici nu putea fi vorba. De fapt, pe 
mine mă înveselea grozav îngrijorarea lui Savelici. 

Între timp m-am pregătit sá mă culc pe-o lavitá. 
Savelici s-a hotărât să se culce pe prichiciul vetrei; gazda s- 
a întins pe jos. Curând, toată încăperea sforăia; am adormit 
şi eu buştean. 

Când m-am deşteptat dimineaţa, destul de târziu, am 
văzut că viscolul încetase. Soarele strălucea. Zăpada se 
aşternuse peste stepa nemărginită, ca o pânză de un alb 
orbitor. Caii erau înhămaţi. 

M-am socotit cu gazda, care mi-a luat o plată aşa de 
mică, încât nici Savelici nu s-a mai târguit, după năravul lui, 
şi aşa i s-au spulberat toate banuielile de peste noapte. Am 
chemat călăuza, i-am mulţumit pentru ajutor, apoi i-am 
poruncit lui Savelici să-i dea jumătate de rublă pentru 
votcă. Savelici s-a întunecat. 

— Jumătate de rublă pentru votcă! Pentru ce? Pentru 
că ai binevoit să-l aduci la han? Voia ta, boierule, dar nu 
mai avem bani de prăpădit! Dacă dai, aşa, oricui, pentru 
votcă, o să murim noi de foame, repede de tot! 

Nu mă puteam certa cu el. După cum îi făgăduisem, 
era pe deplin stăpân asupra banilor. Imi era totuşi ciudă ca 
nu-l puteam răsplăti pe omul care mă salvase, adică nu 
dintr-o nenorocire, cel puţin dintr-o situaţie foarte 
neplăcută. 

— Bine! am răspuns eu calm. Daca nu vrei să-i dai 
jumătate de rublă, dă-i vreo haină de-a mea. E îmbrăcat ca 
vai de lume. Dă-i cojocelul cu blană de iepure... 

— Vai de mine, dragutule, Piotr Andreici! Ce-i trebuie 
lui cojocelul tău? Are să-l bea la cea dintâi crâşmă, 
puşlamaua! 

— Nu-i treaba ta, mosule, dacă-l beau sau nu! a rostit 
pribeagul, inaltimea-sa imi dă şuba de pe umerii lui; asta îi 
este boiereasca dorinţă; în ce te priveşte, treaba ta de 
slugă nu e să vorbeşti, ci s-asculti. 

— Nu ţi-e frică de Dumnezeu, tâlharule? i-a răspuns 
Savelici mânios. Vezi că acest copil încă nu ştie judeca şi 
vrei să-l jefuieşti, folosindu-te de nepriceperea lui. La ce-ţi 

trebuie cojocel boieresc?! Nici n-ai să-l poţi trage pe umerii 
tăi afurisiti de galigan! 

— Te rog n-o face pe deşteptul! am spus eu bătrânului. 
Adă cojocelul chiar acum! 

— Doamne sfinte! a gemut Savelici al meu. Cojocelul 
de iepure e aproape nou! Dă-l oricui, dar nu unui golan 
betiv! 

Totuşi a adus cojocelul. Omul a început îndată să-l 
încerce. De bună seamă că dacă şi mie îmi rămăsese cam 
mic, şi lui îi era cam strâmt. Totuşi s-a învrednicit să-l 
îmbrace, plesnindu-l din toate cusăturile. Savelici numai că 
n-a urlat, auzind cum pârâie aţa. Pribeagul era foarte 
mulţumit de darul meu. M-a însoţit până la chibitcă şi mi-a 
spus, făcându-mi o plecăciune adâncă: 

— Bogdaproste, inaltimea-voastra! Sá vă plătească 
Dumnezeu pentru bunătatea dumneavoastră. Cât oi trăi n- 
am să uit mila dumneavoastră! 

S-a dus în drumul lui, iar eu am plecat mai departe, 
neluând în seamă ciuda lui Savelici; mi-am uitat repede şi 
de viscolul din ajun, şi de călăuză, şi de cojocelul de iepure. 

Cum am ajuns în Orenburg, m-am dus de-a dreptul la 
general. Era un bărbat de statură înaltă, cam adus de spate 
din pricina bátránetii, cu părul lung şi alb de tot. Tunica lui 
veche, ieşită şi purtată, părea din timpul țarinei Anna 
Ivanovna; în vorbă îi simţeam clar accentul nemtesc. l-am 
înmânat scrisoarea tatei. Auzindu-mi numele, el mi-a 
aruncat o privire scurtă. 

— Toamne! Nu temult tatăl tău era ca tine, şi acum, 
uite, ce flăcău are! O, timpule, timpule! A deschis 
scrisoarea şi a a citit-o încetişor, făcând din când în când 
câte-o observaţie: “Milostivule tomn Andrei Karlovici... sper 
că excelenta-foastra...” Ce vorbe de teremonie sunt 
acestea? Ma mir ca nu i-i ruşine! Sigur, distiplina înainte de 
toate! Tar asa se scrie către un vechi camarat?... 


“Excelenta-foastra n-a uitat...” Hm... “şi... când... cu 
răposatul feldmareşal Mim... In răspoi... de asemenea şi... 
Karolinka...” Ei, Bruder! Mai ţine minte fechile noastre 

isprăvi! “Acum treaba... Fi-l trimit pe ştrengarul meu...” 
Hm!... “Strângeţi-l în chingi...” Ce înseamnă să strangi în 
chingi? Poate că-i o vorbă rusesc... Ce înseamnă să strângi 
în chingi? a repetat el, adresându-mi-se. 

— Asta înseamnă, i-am răspuns eu cu o faţă cât se 
poate mai nevinovată, a te purta blând, nu prea aspru, şi a 
da cât mai multă libertate. Asta înseamnă a strânge pe 
cineva în chingi. 

— Hm! înţeleg! “... şi să nu i se tea libertate...” Nu! 
Cum văd, nu asta înseamnă în chingi... “iată agtul lui de 
identitate...” Unde-i? A, iata-l! “... să fie şters din scriptele 
regimentului Semionovski...” Bine, bine, se va face totul... 
„Permite să te imbratiseze un prieten vechi, fără ierarhie...” 
A!... În sfârşit, a înţeles! Etc... etc... Ei, tragul meu... mi s-a 
adresat el, sfârşind de citit scrisoarea şi punându-mi la o 
parte actul de identitate, totul se va face. Fei fi detaşat ca 
ofiţer la regimentul ***, şi ca să nu pierzi timpul, chiar 
mâine fei plega la fortul Belogorskaia. Fei fi zub comanda 
căpitanului Mironov, om pun şi ginstit. Acolo fei face 
atefarata militărie, te fei teprinde cu distiplina. N-ai ce face 
la Orenburg. Fanturarea de ici-colo e fătămătoare unui 
tanar. Azi, te rog sa iei masa cu mine. 

„Din ce in ce mai bine!... am gândit eu; ce mi-a folosit 
ca am fost înscris ca sergent în garda, încă din pântecele 
mamei? Unde m-a adus asta? La regimentul ***, într-o 
fortăreață pierdută undeva, la graniţa stepei kirghizo- 
kaisace?.” 

Am luat masa la Andrei Karlovici, în trei, cu bătrânul lui 
aghiotant. La masă a domnit o aspră economie nemteasca. 
Şi cred că frica de a nu avea uneori un oaspete mai mult la 
masa-i de burlac explica, în parte, graba cu care generalul 
căuta să mă îndepărteze de garnizoană. 

A doua zi mi-am luat rămas bun de la el şi-am plecat 
spre destinaţie. 


a“ 


> Regiune la răsărit de Ural, azi Kazahstan 

Ft 


“CAPITOLUL III 


FORTĂREAȚA 


Noi închişi în fort trăim, 
Doar cu pâine ne hrănim, 
lar când duşmanii, cu flinte, 
Au să vină la plăcinte, 
Straşnic o să-i ospătăm: 

Cu tunu-o să-i improscam. 
Cântec soldatesc 


Oameni vechi, taicutule! 
Neisprăvitul 


Fortăreaţa Belogorskaia se găsea la 40 de verste de 
Orenburg. Drumul ducea pe malul prăpăstios al laikului. 
Râul încă nu îngheţase, şi valurile de plumb luceau trist si 
întunecat între malurile monotone, acoperite cu zăpadă. 
Dincolo de râu se întindeau stepele kirghize. 

M-am cufundat în cele mai triste gânduri. Viaţa de 
garnizoană nu prea îmi surâdea. Mă străduiam să mi-l 
închipui pe viitorul meu comandant, căpitanul Mironov, şi 
parcă-l vedeam: bătrân, aspru, ursuz, neştiind altceva 
decât slujba, gata să mă pună pentru orice fleac la arest, la 
pâine şi apă. 

Incepea să se întunece. Mergeam destul de repede. 

— Departe-i fortăreaţa? l-am întrebat pe surugiu. 

— Nu-i departe! a răspuns el. Se zăreşte, iat-o! 

M-am uitat în toate părţile, aşteptându-mă să văd 
bastioane teribile, tunuri, valuri de pământ, însă n-am văzut 
decât un satulet înconjurat cu gard de bârne. Într-o parte a 
satului se vedeau trei-patru şire de fân, acoperite pe 
jumătate cu zăpadă, iar în cealaltă, o moară strâmbă, ale 
cărei aripi atârnau alene. 

— Unde-i fortăreaţa? am întrebat mirat. 

— lat-o! a răspuns surugiul, arătând sátuletul, şi îndată 
am intrat în el. 

La poartă era un tun vechi de tuci; ulițele erau strâmte 
şi strâmbe; casele erau scunde şi, în cea mai mare parte, 
acoperite cu paie. 

Am poruncit să fiu dus la comandant, şi curând 
chibitca s-a oprit în fata unei căsuțe de lemn, construită pe 
un loc mai ridicat, în apropierea bisericutei de bârne. 

Nu m-a întâmpinat nimeni. Am intrat în tindă şi am 
deschis uşa unei încăperi. Un invalid bătrân şedea pe masă 
şi cosea un petec albastru la cotul unei tunici verzi. l-am 
poruncit să raporteze despre sosirea mea. 

— Intră, taicuta..., mi-a răspuns el, ai noştri sunt acasă. 

Am intrat în altă încăpere, micuță si curáticá, gatita ca 
în vechime, într-un colţ se afla un dulap cu vase. Pe perete 
atârna o diplomă de ofiţer, înrămată, iar alături, nişte 
gravuri de duzină arătau cucerirea Kistrinului şi 
Oceakovului; alte gravuri înfăţişau alegerea miresei si 
înmormântarea unui motan. 

La fereastră sta o bătrână îmbrobodită şi cu o bundita 
pe ea. Depăna un scul, pe care-l ţinea pe mâini un bătrânel 
chior, în uniformă de ofiţer. 

— Ce doreşti, maică? m-a întrebat ea, văzându-şi 
înainte de lucru. 

Am răspuns că vin la slujbă şi vreau să mă prezint 
domnului căpitan; m-am întors către bătrânel, crezând că el 
e comandantul, însă gazda mi-a întrerupt cuvântarea gata 
pregătită. 

— Ivan Kuzmici nu-i acasă. E dus la părintele 
Gherasim. Dar nu-i nimic, eu sunt nevasta lui. Fii binevenit! 
Stai jos, maică! 

A strigat o fată şi i-a poruncit să cheme uriadnicul. 
Bătrânelul mă privea curios, cu ochiul lui teafăr. 

— Îndrăznesc să întreb, a rostit el, în ce regiment aţi 
făcut serviciul? 

l-am satisfăcut curiozitatea. 

— Indráznesc să întreb, a stăruit mai departe, pentru 
ce aţi binevoit să treceţi din gardă la garnizoană? 

Am răspuns că asta a fost dorinţa superiorilor. 

— Se vede că pentru vreo purtare nedemnă de un 
ofiţer de gardă, a urmat neobositul curios. 

— Ajunge cu vorbăria! i-a spus nevasta căpitanului. Nu 
vezi că tânărul abia a sosit de la drum, e obosit şi n-are 
chef de tine acum?... Ţine mâinile mai drepte! Tu, maică, a 
urmat ea către mine, nu te întrista că te-au zvarlit în 
pustietatea noastră. Nu eşti cel dintâi, nici cel din urmă. 
După ce ai sá te obisnuiesti, are să-ţi placă. Alexei Ivanovici 
Şvabrin împlineşte al cincilea an de când a fost mutat la 
noi, pentru moarte de om. Dumnezeu ştie ce păcat l-o fi 
îndemnat! Să vezi dumneata: a ieşit cu un locotenent afară 
din oraş, luând cu dânşii spadele — şi deodată au început 
să dea unul în altul; Alexei Ivanovici l-a străpuns pe 
locotenent, şi încă faţă de doi martori! Ce poţi face? 
Păcatul, bată-l vina! 

In clipa aceea a intrat uriadnicul, un cazac înalt şi 
tânăr. 

— Maximáci, i-a spus nevasta căpitanului, da-i 
domnului ofiţer cantonament, însă vezi să fie o casă mai 
curată. 

— Am înţeles, Vasilisa  Egorovna..., a răspuns 
uriadnicul. Să-l cartiruim la Ivan Polejaev? 

— Ce vorbeşti, Maximâci? a rostit nevasta căpitanului. 
La Polejaev e şi aşa prea strâmt; mi-i cumătru şi, afară de 
asta, nu poate să uite că-i suntem şefi. Du-l pe Piotr 
Andreici la Semion Kuzov. Asta-i un şmecher: a dat drumul 
calului la mine în grădină. Ei, Maximáci? E linişte? 

— Linişte, slavă Domnului! a răspuns cazacul. Numai 
caporalul Prohorov s-a bătut la baie cu Ustinia Negulina, 
pentru o găleată de apă fierbinte. 

— İvan Ignatici, a continuat căpităneasa către 
bătrânelul chior, cercetează-i pe Prohorov şi pe Ustinia. 
Vezi care-i vinovat şi care nu; dar să-i pedepseşti pe 
amândoi. Du-te cu Dumnezeu, Maximaci! Piotr Andreici, 
Maximaci te conduce la cantonament. 

Am salutat. Uriadnicul m-a condus la o casă de pe 
malul înalt al râului, la marginea, fortăreței. Jumătate din 
casă era ocupată de familia Kuzov; cealaltă mi-a fost dată 
mie. Locuinta mea era compusă dintr-o cameră destul de 
curată şi împărţită în două printr-un paravan. Savelici a 
început sá gospodărească, eu mă uitam afară, pe o 
ferestruică îngustă. Inaintea ochilor se întindea stepa tristă. 
Mai la o parte, se vedeau câteva cocioabe; pe uliţă umblau 
de capul lor nişte găini. O bătrână sta pe prag cu o covată 
şi chema porcii, care grohăiau la ea prietenos. lată în ce 
ţinut eram osândit să-mi petrec tinereţea! M-a cuprins 
urâtul; am plecat de lângă ferestruică şi m-am dus să mă 
culc, fără să mănânc, neluând în seamă rugamintile lui 
Savelici, care se tot văita. 

— N-a máncat nimic! Doamne Dumnezeule, ce va 
spune cucoana, dacă i se va imbolnávi copilul? 

A doua zi de dimineaţă, când abia începusem să mă 
îmbrac, s-a deschis uşa şi a intrat un ofiţer tânăr, nu prea 
înalt, cu faţa oacheşă, deloc frumos, însă peste măsură de 
vioi. 

— Scuzati-ma, a spus el în frantuzeste, scuzati-ma ca 
am venit să facem cunoştinţă, aşa, fără nici o ceremonie. 
Am auzit ieri de sosirea dumneavoastră. Dorinţa de a 
vedea, în sfârşit, o faţă de om m-a cuprins aşa de tare, 

încât n-am putut rezista. Veţi înţelege lucrul acesta după ce 
veţi sta aici câtva timp. 

Am înţeles că el era ofiţerul dat afară din gardă din 
pricina duelului. Am făcut îndată cunoştinţă. Şvabrin nu era 
deloc prost. Vorba îi era caustică şi atrăgătoare. Mi-a 
descris cu mult haz familia căpitanului, societatea lui şi 
ţinutul unde mă aruncase soarta. Râdeam din toată inima. 
Deodată a intrat invalidul care-şi cârpea uniforma în casa 
comandantului, şi-n numele Vasilisei Egorovna m-a poftit la 
ei la masă. Şvabrin s-a oferit să mă însoţească. 

In timp ce ne apropiam de casa comandantului, am 
văzut pe un loc viran vreo douăzeci de invalizi bătrâni cu 
nişte cozi lungi şi tricornuri. Erau aliniati în front. In fata lor 
sta comandantul, un bătrân înalt şi plin de vioiciune, cu 
scufie şi halat chinezesc. Cum m-a văzut, s-a apropiat de 
mine şi mi-a spus câteva cuvinte amabile; apoi a început să 
comande mai departe. Ne-am oprit să privim instructia; el 
însă ne-a rugat să mergem la Vasilisa Egorovna, făgăduind 
că vine îndată după noi. 

— Aici n-aveţi ce vedea! a adăugat el. 

Vasilisa Egorovna ne-a primit simplu, cu voie bună şi 
se purta cu mine, de parcă m-ar fi cunoscut de când lumea. 
Invalidul şi Palaşka puneau masa. 

— Ce s-o fi întâmplat că Ivan Kuzmici al meu face azi 
atâta instrucţie? a rostit căpităneasa. Palaşka, du-te şi 
cheamă-l pe boier la masă. Dar Maşa unde-i? 

Atunci a intrat o fată ca de optsprezece ani, cu faţa 
rotundă, rumenă, cu părul bălai, pieptănat lins după 
urechile roşii ca focul. La prima vedere nu mi-a prea plăcut. 
O priveam cu gânduri preconcepute: Şvabrin mi-o 
descrisese ca fiind foarte proastă. Maria Ivanovna, fata 
căpitanului, s-a aşezat într-un colţ şi a început să coasă. 
Între timp s-a servit ciorba. Vasilisa Egorovna, văzând că 
nu-i mai vine bărbatul, a trimis-o pe Palaşka după dânsul a 
doua oară. 

— Spune-i boierului că oaspeţii aşteaptă şi ciorba se 
răceşte. Slava Domnului, instructia nu fuge si mai are timp 
să se sature de zbierat! 

Căpitanul s-a arătat de îndată, însoţit de bătrânelul 
chior. 

— Ce-i asta, taică? l-a întâmpinat nevasta. Mâncarea-i 
gata de mult şi tu nu mai vii! 

— Auzi tu, Vasilisa Egorovna, a răspuns Ivan Kuzmici, 
am fost ocupat cu slujba, am instruit soldaţii. 

— Ce tot spui! a rostit căpităneasa. Numai vorba-i că 
instruieşti soldaţii; nici ei nu se aleg cu nimic şi nici tu nu 
pricepi din slujba ta mare lucru. Să fi stat acasă, să te fi 
rugat lui Dumnezeu. Ar fi fost mai bine. Scumpi oaspeţi, 
poftiti la masă! 

Ne-am aşezat să mâncăm. Vasilisa Egorovna nu tăcea 
un minut şi mă copleşea cu întrebările: cine-mi sunt 
părinţii, dacă trăiesc, unde sunt şi ce avere au? Auzind că 
tata are 300 de ţărani, ea a spus: 

— la te uită, maică! Sunt pe lume oameni bogaţi. lar 
noi, maică, n-avem decât un suflet, pe Palaşka; dar, slavă 
Domnului, trăim şi aşa, de bine de rău. O grijă doar: Maşa! 
Fată de măritat. Dar ce zestre are? Un pieptene des, o 
măturică şi trei gologani (Doamne iartă-mă), cât să aibă cu 
ce merge la baie! Bine-ar fi de s-ar găsi un om bun, altfel 
rămâne fată şi mireasă veşnică. 

M-am uitat la Maria Ivanovna: se înroşise toată şi-i 
picurau lacrimi în farfurie. M-a cuprins mila şi m-am grăbit 
să schimb vorba. 

— Am auzit, am spus eu, fără nici o legătură, că asupra 
fortăreței dumneavoastră se pregătesc să dea návalá 
başkirii... 

— De la cine ai binevoit să auzi asta, taică? a întrebat 
Ivan Kuzmici. 

— Aşa mi s-a spus la Orenburg, am răspuns eu. 

— Fleacuri! a rostit comandantul. La noi, de mult nu se 
mai aude nimic. Baskirii sunt un popor căruia i-a intrat 
spaima în oase! lar kirghizii s-au învăţat minte. Nu te teme, 

nu vor da peste noi. lar dacă vor da, le voi trage o bătaie să 
le ajungă pe zece ani! 

— Şi dumneata nu te temi, am continuat eu, 
adresându-mă capitanesei, nu te temi să rămâi într-o 
fortăreață ameninţată de astfel de primejdii? 

— Obişnuinţa, maică! Acum douăzeci de ani, când ne- 
au trimis aici de la regiment, Doamne, cum mă temeam de 
păgânii ăştia blestemati! Când le vedeam cusmele de blană 
de râs şi când le auzeam urletele, mă crezi, maică? mi se 
făcea inima cât un purice... Acum, aşa m-am deprins, că nu 
m-aş mai urni din loc nici dac-ar veni cineva să-mi spună că 
răufăcătorii dau târcoale fortăreței. 

— Vasilisa Egorovna e o doamnă foarte curajoasă! a 
remarcat grav Şvabrin. Ivan Kuzmici poate fi martor. 

— D-apoi vezi, a spus Ivan Kuzmici, baba mea nu-i 
dintre cele fricoase! 

— Dar Maria Ivanovna, am întrebat eu, e tot asa de 
curajoasă ca dumneata? 

— Daca Maşa-i curajoasă? Nu. Masa-i fricoasa, a 
raspuns mama. Nici pana azi nu poate auzi pocnete de 
puşcă. Se cutremură toată. Acum doi ani i s-a năzărit lui 
Ivan Kuzmici să tragă cu tunul nostru de ziua mea, iar 
porumbiţa numai că nu s-a dus pe lumea cealaltă, de 
spaimă. De atunci, nu mai tragem niciodată cu tunul acela 
blestemat. 

Ne-am ridicat de la masă. Căpitanul şi căpităneasa s- 
au dus la culcare, iar eu m-am dus la Şvabrin, unde mi-am 
petrecut toată seara. 

CAPITOLUL IV 


DUELUL 


— Hai, ta-ti poziția, că vin 
Si-o să-ți străpung obrazu-n plin! 
Kneajnin 


Au trecut câteva săptămâni şi viaţa în fortăreaţa 
Belogorskaia ne-a devenit nu numai suportabilă, ci chiar 
plăcută. Eram primit în casa comandantului ca o rudă 
apropiată. Soţul şi soţia erau oameni foarte respectabili. 
Ivan Kuzmici, devenit ofiţer din copil de trupă, era un om 
simplu, fără cultură, însă foarte bun şi cinstit. Se lăsa 
condus de nevastă, lucru care se potrivea de minune cu 
nepăsarea lui. Pentru Vasilisa Egorovna treburile lui erau 
totuna cu treburile ei de gospodărie; conducea fortăreaţa, 
cum îşi conducea şi casa. 

Curând, Maria Ivanovna a încetat a mai fi sălbatică fata 
de mine. Am început să ne cunoaştem mai bine. Am 
descoperit în ea o fată deşteaptă şi simtitoare. 

M-am ataşat pe nesimţite de această familie bună şi 
chiar si de Ivan Ignatici, locotenentul chior al garnizoanei, 
despre care Svabrin nascocise ca ar fi avut legaturi 
neingaduite cu Vasilisa Egorovna, lucru in care nu era nici 
umbră de adevăr; însă Svabrin nu se sinchisea de minciuna 
asta. A 

Am fost avansat ofiţer. Slujba nu mă obosea. In 
fortăreaţa asta uitată de Dumnezeu nu exista inspecţie, 
instrucţie sau serviciu de gardă. Câteodată, când îi venea 
cheful, comandantul îşi mai instruia soldaţii, dar încă nu 
reuşise să-i facă pe toţi să ştie unde-i dreapta şi unde-i 
stânga, cu toate că unii, pentru a nu greşi, îşi făceau 
semnul crucii înainte de fiecare comandă. Şvabrin avea 
câteva cărţi frantuzesti. Am început să citesc si mi s-a 
deşteptat gustul pentru literatură. Dimineaţa citeam, 
încercam să fac traduceri şi câteodată încercam să scriu 
versuri. Masa o luam aproape totdeauna la comandant, 
unde îmi petreceam de obicei şi restul zilei şi unde, 
câteodată, seara, venea părintele Gherasim cu preoteasa 
Akulina Pamfilovna, cea mai grozavă gură-spartă din partea 
locului. Cu Şvabrin mă întâlneam, bineînţeles, în fiecare zi. 
Insă vorba cu el îmi devenea din ce în ce mai puţin dragă. 
Nu-mi plăceau vesnicele lui glume la adresa familiei 
comandantului şi nu-mi plăceau mai cu seamă vorbele-i 
veninoase pe socoteala Măriei Ivanovna. In fortăreață nu se 
mai afla altă societate şi nici nu doream alta. 

Baskirii, neluându-mi în seamă prorocirile, nu se 
răsculau. In jurul fortăreței era linişte. Pacea a fost însă 
tulburată pe neaşteptate de certuri interne. 

Am spus mai sus că mă ocupam cu literatura; 
încercările mele erau multumitoare pentru acea vreme. 
Alexandr Petrovici Sumarokov mi le-a lăudat câţiva ani mai 
târziu. 

O dată am reuşit să scriu un cântec de care eram 
mulţumit. 

E ştiut că uneori scriitorii, sub pretext că cer sfaturi, 
caută bunăvoința unui ascultător. Asa şi eu, dupa ce am 
transcris cântecul, m-am dus cu el la Şvabrin, singurul om 
din fortăreață în stare să aprecieze o scriere poetică. După 
o mică introducere am scos caietul din buzunar şi i-am citit 
următoarele versuri: 


Să te uit încerc, când gándul 
Dragostei, tu, Masa mea, 

Il alung si, alungandu-l, 
Liber iar să fiu as vrea. 


Ochii tăi mă subjugară, 
Má-nsotesc neîncetat; 
Liniştea mi-o destramara; 
Sufletul mi-au tulburat. 


Stii că viata-i o prigoana 
Pentru mine. M-ai robit!... 
În această garnizoană, 
Mila ta o cer smerit. 


— Cum o găseşti? l-am întrebat pe Şvabrin, aşteptând 
lauda ca un tribut cuvenit. 

Dar, spre marele meu necaz, Şvabrin, de obicei 
îngăduitor, a spus hotărât că poezia nu-i bună. 

— De ce? l-am întrebat, ascunzându-mi ciuda. 

— Aşa! mi-a răspuns el. Pentru că versurile sunt ca ale 
învățătorului meu Vasili Kirilaci Trediakovski şi-mi amintesc 
foarte mult de cupletele lui de amor. 

După aceea, mi-a luat caietul şi a început să analizeze 
necruţător fiecare vers şi chiar fiecare cuvânt, bătându-şi 
joc de mine în felul cel mai usturător. N-am putut răbda şi i- 
am smuls caietul din mâini, spunându-i că n-am să-i mai 

arăt cât oi trăi nici o poezie de-a mea. Şvabrin a râs şi de 
ameninţarea asta. 

— Vom vedea, a spus el, dac-ai să te ţii de cuvânt, căci 
poeţii au nevoie de ascultători, ca Ivan Kuzmici de sticla de 
rachiu înainte de masă. Dar cine-i Maşa asta, faţă de care 
îţi mărturiseşti delicatul şi nefericitul tău amor? N-o fi 
cumva Maria Ivanovna? 

— Nu te priveşte, oricine ar fi aceasta Masa! i-am 
răspuns încruntându-mă. Nu am nevoie nici de părerea ta, 
nici de presupunerile tale. 

— Oho, poet trufaş şi îndrăgostit modest! a continuat 
Şvabrin, mâniindu-mă din ce în ce mai tare. Ascultă un sfat 
prietenesc: dacă vrei să ai succes, nu umbla cu cântecele! 

— Ce-nseamnă asta, domnule? Te rog să te explici! 

— Cu plăcere! Asta înseamnă că dacă vrei ca Maşa 
Mironova să vină la tine seara, în loc de versuri gingaşe, fă-i 
cadou o pereche de cercei. 

Imi clocotea sângele. 

— Dar de ce ai părerea asta despre ea? l-am întrebat, 
abia stăpânindu-mi indignarea. 

— Aşa..., a răspuns el, cu un zâmbet drăcesc. Pentru 
că-i ştiu din experienţă firea şi apucăturile. 

— Minti, ticălosule! am strigat scos din fire. Minti în 
chipul cel mai neruşinat! 

Şvabrin s-a făcut palid. 

— Asta nu ţi-o iert! a spus strângându-mă de mână. 
Îmi vei da satisfacţie! 

— Poftim! Oricând doreşti! am răspuns eu bucuros. 

În clipa aceea eram în stare să-l sfâşii. M-am dus 
îndată la Ivan Ignatici şi l-am găsit cu acul în mână; înşira, 
din ordinul doamnei comandant, hribi pe o aţă, pentru 
iarnă. 

— A... Piotr Andreici... a spus el, văzându-mă, bine-ai 
venit! Cu ce te-aduce Dumnezeu? Cu ce treabă, dacă-mi 
dai voie? 

l-am explicat în câteva cuvinte că m-am certat cu 
Alexei Ivanovici şi că-l rog pe dumnealui, Ivan Ignatici, să- 
mi servească de martor. 

Ivan Ignatici m-a ascultat cu atenţie, holbându-şi ochiul 
unic. 

— Spui, rosti el, că vrei să-l înjunghii pe Alexei 
Ivanovici şi vrei ca eu să fiu martor la asemenea faptă? 
Aşa-i? îndrăznesc să te-ntreb... 

— Întocmai. 

— Vai de mine, Piotr Andreici! De ce te-ai apucat? Te-ai 
certat cu Alexei Ivanovici? Ei, şi?! Mare nenorocire! De 
ocară nu-ţi cade coroana de pe cap! Dacă te-a batjocorit, 
înjură-l; de-ti trage una în bot, plesneşte-l peste ureche, îi 
mai tragi una... Inca una.... şi vă despărțiți, iar noi vom 
avea grijă să vă împăcăm. Pe când aşa, treabă-i asta, să-l 
înjunghii pe aproapele tău? Îmi dai voie să te intreb?!... Si 
măcar de l-ai înjunghia dumneata pe el, mare pagubă n-ar 
fi; nici eu nu-l prea am la inimă... Dar dacă te străpunge el 
pe dumneata? Ce are să fie atunci? Cine are să fie cel tras 
pe sfoară? îmi dai voie să te întreb?! 

Drept era ce-mi spunea locotenentul, dar asta nu mi-a 
schimbat hotărârea. 

— Cum doreşti! a răspuns Ivan Ignatici. Fă cum crezi. 
Dar de ce să fiu eu martor la treaba asta? Pentru ce? Ce, e 
lucru nemaivăzut că nişte oameni se bat? Dă-mi voie să te 
întreb! Slava Domnului! Am luptat împotriva svedului, 
împortiva turcului, şi-am văzut de toate... 

Am început totuşi să-l lămuresc ce îndatoriri are 
martorul la un duel, însă Ivan Ignatici nu voia să mă 
înţeleagă. 

— Voia dumneavoastră! Dacă ar fi să mă amestec 
totuşi şi eu în afacerea asta, apoi atunci m-aş duce la Ivan 
Kuzmici, după cum mă obligă serviciul, şi i-aş raporta că în 
fortăreață se pune la cale o crimă potrivnică intereselor 
statului; şi oare atunci nu va binevoi cumva domnul 
comandant să ia măsurile cuvenite? 

M-am speriat şi am început să-l rog să nu raporteze 
comandantului nimic; l-am convins cu greu; mi-a dat 
cuvântul şi m-am hotărât să renunţ la serviciile lui. 

Mi-am petrecut seara, ca de obicei, în casa 
comandantului. 

Mă străduiam să par vesel şi indiferent, spre a nu da 
loc la bănuieli şi spre a scăpa de întrebări plictisitoare, dar 
recunosc că n-am avut deloc acel sânge rece cu care se 
laudă aproape totdeauna cei aflaţi într-o situaţie ca a mea. 
În seara aceea mă simţeam înclinat spre duioşie şi 
tandrete. Maria Ivanovna îmi plăcea mai mult ca de obicei. 
Mă gândeam că poate o văd pentru ultima dată şi, privind- 
o, mă simţeam mişcat. Şvabrin a venit şi el. L-am luat la o 
parte şi i-am comunicat convorbirea cu lvan Ignatici. 

— Ce ne trebuie? mi-a răspuns el sec. Se va face şi 
fără martori. 

Am hotărât să ne batem după stogurile de lângă 
fortăreață si să ne întâlnim acolo a doua zi dimineaţa la ora 
7. Vorbeam unul cu altul atât de prietenos în aparenţă, 
încât, de bucurie, Ivan Ignatici ne-a dat de gol. 

— De mult trebuia... mi-a spus el radios. Mai bine o 
pace rea decât o ceartă bună; şi chiar dacă pacea aceea 
nu-i mai onorabilă, e mai sănătoasă. 

— Ce-i?! Ce-i, Ivan Ignatici?! a întrebat doamna 
comandant, care întindea cărţile într-un colţ. N-am prea 
fost atentă. 

Ivan Ignatici,văzându-mi nemulţumirea şi aducându-şi 
aminte de cuvântul dat, s-a fástácit, neştiind ce sa 
răspundă. Şvabrin s-a grăbit să-i vină în ajutor. 

— Ivan Ignatici ne aprobă împăcarea. 

— Dar cu cine te-ai certat, maică? 

— Am avut o discuţie destul de serioasă cu Piotr 
Andreici. 

— Şi pentru ce, mă rog? 

— Pentru un fleac de nimic: pentru un cântec, Vasilisa 
Egorovna. 

— Ati şi găsit pentru ce să va certati! Pentru un 
cântec! Cum s-a întâmplat? 

— lac-aşa: Piotr Andreici a compus un cântec şi l-a 
cântat azi în faţa mea, dar eu am început să-i cânt cântecul 
care-mi place mie: 


Fată de căpitan, fată mare, 
Nu te duce noaptea târziu la plimbare. 


S-a ivit o neînțelegere, Piotr Andreici s-a supărat; pe 
urmă însă şi-a dat seama că fiecare poate să cânte ce-i 
place. Şi cu asta treaba s-a încheiat. 

Era cât pe ce să mă-nfurie neruşinarea lui Şvabrin, dar 
nimeni afară de mine nu i-a înţeles insinuările grosolane; 
sau, cel puţin, nimeni nu le-a dat atenţie. 

De la cântece, conversaţia a trecut la poeţi şi 
comandantul a spus că toţi sunt nişte oameni fără căpătâi 
şi nişte betivi fără leac, şi m-a sfătuit prieteneşte să mă las 
de versuri, ca de o treabă dăunătoare serviciului şi care nu 
duce la nimic bun. 

Prezenţa lui Şvabrin îmi era nesuferită şi curând mi-am 
luat rămas bun de la comandant şi de la familia lui; apoi, 
acasă, mi-am examinat spada, i-am încercat vârful şi m-am 
culcat, dând ordin lui Savelici să mă trezească spre ora 
şapte. 

A doua zi, la ceasul hotărât, stăteam după stoguri, 
aşteptându-mi adversarul. Nu după mult timp, acesta a 
sosit. 

— S-ar putea să ne surprindă, a spus el. Trebuie să ne 
grăbim. 

Ne-am dezbrăcat de tunici şi aşa, numai în veste, am 
tras spadele. In clipa aceea, de dupa stog a apărut Ivan 
Ignatici cu vreo cinci invalizi. Ne-a ordonat să ne prezentăm 
la comandant. Ne-am supus înciudaţi. Soldaţii ne-au 
înconjurat si am plecat către fortăreață, în urma lui Ivan 
Ignatici, care conducea procesiunea, păşind cu un aer 

grozav de important. Am intrat în casa comandantului. Ivan 
Ignatici a deschis uşile anunțând solemn: 

— l-am adus... 

Vasilisa Egorovna ne-a ieşit înainte: 

— Ah, dragii mei! Ah, ce înseamnă asta?! Cum! Ce?! 
Să se săvârşească omoruri în fortăreaţa noastră! La arest 
cu ei, Ivan Kuzmici! Piotr Andreici! Alexei Ilvanáci! Dati-mi 
spadele! Da-ti-le! Daţi-le încoace! Palaska, du-le in cămară! 
Piotr Andreici! Nu m-am aşteptat la aşa ceva din partea 
dumitale! Cum de nu ţi-i ruşine? De Alexei Ivanáci nu mai 
vorbesc, căci pentru omor a fost scos din gardă. Si nici în 
Dumnezeu nu crede. Dar dumneata, cum?! Tot într-acolo 
baţi?! 

Ivan Kuzmici, în totul de acord cu nevastă-sa, a 
adăugat: 

— Vasilisa Egorovna spune adevărul: duelurile sunt 
oprite formal de regulamentele militare! 

Palaşka ne-a luat spadele şi le-a dus în cămară. Nu m- 
am putut stăpâni să nu râd. Şvabrin avea o figură gravă. 

— Cu toată stima ce v-o păstrez, a spus el cu răceală, 
nu pot să nu vă atrag atenţia ca vă deranjati de pomană 
judecându-ne. Lăsaţi s-o facă Ivan Kuzmici; asta-i treaba 
domniei-sale. 

— Ei, na, maică! a răspuns nevasta comandantului. 
Oare soţul şi soţia nu sunt amândoi un suflet şi un trup? Ce 
mai zabovesti, Ivan Kuzmici? Pune-i chiar acum la pâine şi 
apă, pe fiecare în altă parte, să le treacă gărgăunii! Trebuie 
să-i pună şi părintele Gherasim la pocăință, sa se roage lui 
Dumnezeu de iertare şi să-şi recunoască greşeala faţă de 
oameni. 

Ivan Kuzmici nu ştia ce hotărâre să ia. Maria Ivanovna 
era peste măsură de palidă. Incet-încet, furtuna s-a potolit. 
Soţia comandantului s-a liniştit şi ea şi ne-a pus să ne 
sărutăm. Palaşka ne-a adus spadele. Am ieşit de la 
comandant cu aerul că ne-am împăcat. 

Ivan Ignatici ne-a petrecut. 

— Cum de nu v-a fost ruşine, i-am spus eu supărat, să 
ne raportați comandantului, după ce v-aţi dat cuvântul că 
nu o veţi face? 

— Cum, Doamne Sfinte! Nu i-am spus lui Ivan Kuzmici 
nimic! M-a iscodit Vasilisa Egorovna. A pus totul la cale fără 
ştirea comandantului. La urma urmei, slavă Domnului că s- 
a sfârşit aşa! 

Cu acestea s-a întors spre casă; eu şi Svabrin am 
rămas singuri. 

— Chestiunea nu s-a sfârşit cu asta, i-am spus eu. 

— Sigur! a răspuns Şvabrin. Vei răspunde pentru 
obrăznicie cu sângele dumitale! însă, probabil, ne vor 
supraveghea. Trebuie să ne prefacem câteva zile. La 
revedere! 

Şi ne-am despărţit, ca şi cum nu s-ar fi întâmplat nimic. 

M-am întors la comandant şi m-am aşezat ca de obicei 
lângă Maria Ivanovna. Ivan Kuzmici nu era acasă. Vasilisa 
Egorovna era ocupată cu gospodăria. Vorbeam încet. Maria 
Ivanovna m-a dojenit cu multă gingasie pentru nelinistea 
ce-o pricinuisem tuturor, prin cearta mea cu Şvabrin. 

— Eu, a spus ea, am încremenit când am aflat că aveţi 
de gând să va bateti cu spadele! Cât de ciudati sunt 
bărbaţii! Pentru o vorbă, pe care peste o săptămână ar 
uita-o, sunt gata să se taie şi să-şi jertfească nu numai 
viaţa, dar chiar şi cinstea lor şi fericirea celor care... Sunt 
sigură însă că nu dumneata ai început cearta. Cred că 
Alexei Ivanovici e vinovat! 

— Ce te face să crezi aşa, Maria Ivanovna? 

— Aşa... Isi bate joc de toate... Nu-mi place Alexei 
Ivanovici! Mă scârbeşte! Şi totuşi, ce curios, m-aş necăji să 
ştiu că nu-i plac nici eu lui! M-aş necaji grozav. 

— Dar ce crezi, Maria Ivanovna: îi placi sau nu? 

Ea s-a înroşit încurcată. 

— Mi se pare, a răspuns ea, cred că-i plac. 

— Pentru ce ţi se pare? 

— Pentru că m-a cerut în căsătorie. 

— Te-a cerut în căsătorie?! Când?! 

— Anul trecut. Cu două luni înainte de sosirea 
dumitale. 

— Şi n-ai primit? 

— După cum vezi. Alexei Ivanovici e de bună seamă 
om deştept, de familie bună şi cu avere, însă când mă 
gândesc că ar trebui să mă sărut cu dânsul la cununie în 
faţa tuturora... Pentru nimic în lume! Nici pentru toate 
bogăţiile! 

Vorbele ei mi-au deschis ochii, făcându-mă să pricep 
multe lucruri. Am înţeles de ce Şvabrin o urmărea cu atâta 
staruinta cu clevetirile. Pesemne ca bágase de seamă 
apropierea noastra sufleteasca si voia sa ne indeparteze pe 
unul de altul. Vorbele care au iscat cearta mi s-au parut si 
mai urate acum, cand vedeam ca ceea ce mi se paruse a fi 
o glumă vulgară, nedemna, era de fapt o clevetire 
cugetată. 

Dorinţa de a-l pedepsi pe acest obraznic rău de gură a 
devenit şi mai puternică, şi aşteptam cu nerăbdare 
momentul potrivit. 

N-am aşteptat mult. A doua zi, pe când compuneam o 
elegie, rozându-mi pana în aşteptarea rimei, Şvabrin mi-a 
bătut în geam. Am lăsat pana, mi-am luat spada şi am ieşit. 

— Pentru ce să mai amânăm? mi-a spus el. Nu mai 
suntem urmăriţi. Să coborâm la râu. Acolo nu ne va 
împiedica nimeni. 

Am pornit tacuti. Am coborât pe o cărare abruptă, ne- 
am oprit chiar lângă râu şi am tras spadele. 

Şvabrin era mai dibaci Ca mine, însă eu eram mai 
puternic şi mai îndrăzneţ; monsieur Beaupre, ca fost ostaş, 
îmi dăduse câteva lecţii de scrimă şi acum îmi prindeau 
bine. 

Şvabrin nu se aştepta să găsească în mine un adversar 
atât de periculos. Mult timp n-am putut să ne facem unul 
altuia nici un rău şi, în sfârşit, văzând că Şvabrin slăbeşte, 
am început să-l atac cu energie şi l-am împins foarte 
aproape de râu. 

Deodată m-a strigat cineva, tare; m-am întors şi l-am 
văzut pe Savelici alergând pe cărăruia de pe mal... 

In clipa aceea am simţit o împunsătură puternică mai 
jos de umărul drept; am căzut şi mi-am pierdut cunoştinţa. 

CAPITOLUL V 


IUBIREA 


Ah, fată, fată prea frumoasă, 

Tu te mariti şi pleci de-acasă. 
După cuvântul cuviintei, 
Întreabă-ţi rudele, părinţii... 

Tu te mariti, dar mai-nainte, 

În loc de zestre — aduná-ti minte. 
Cântec din popor 


O sá mă uiţi, precum iti spun, 
De vei găsi altul mai bun... 
Unul mai rău de-o să găseşti, 
Mereu o să mă pomenesti. 
Cântec din popor 


Când m-am dezmeticit, o vreme nu mi-am putut da 
seama si nu intelegeam ce se întâmplase. Stăteam în pat 
într-o cameră necunoscută şi mă simţeam foarte slăbit. 

Savelici sta în faţa mea cu lumânarea-n mână. Cineva îmi 
desfăcea cu băgare de seamă pansamentul, care-mi lega 
pieptul şi umărul. Putin câte putin, gândurile mi s-au 
limpezit. Mi-am amintit de duel şi-am priceput că eram 
rănit. In clipa aceea usa a scártait. 

— Cum îi merge? a şoptit un glas, si eu am trăsărit, 
auzindu-l. 

— E tot în aceeaşi stare, a răspuns Savelici, oftand, tot 
fără cunoştinţă; iată, au trecut cinci zile. 

Am vrut să mă întorc pe-o parte, dar n-am putut. 

— Unde sunt şi cine-i acolo? am rostit cu greu. 

Maria Ivanovna s-a apropiat de pat şi s-a aplecat 
asupră-mi. 

— Cum te simţi? m-a întrebat ea. 

— Slavă Domnului, am răspuns eu, cu glas slab. 
Dumneata eşti, Maria Ivanovna? Spune-mi... 

Dar n-am mai avut putere să continuu şi am tăcut. 
Savelici a răsuflat uşurat. Faţa i s-a luminat de bucurie. 

— Şi-a venit în fire! Şi-a venit în fire! spunea el mereu. 
Slava tie, Doamne! Taicuta, Piotr Andreici! M-ai speriat. E 
puţin lucru? A cincea zi de când... 

Maria Ivanovna l-a întrerupt: 

— Nu vorbi mult cu dânsul, Savelici. E încă slab. 

Apoi a ieşit şi a tras încet uşa după ea. Eram tare 
tulburat. Va să zică, mă găseam în casa comandantului şi 
Maria Ivanovna intra să mă vadă. Doream să-l întreb cate 
ceva pe Savelici, însă bătrânul a dat din cap şi şi-a astupat 
urechile. De ciudă, am închis ochii şi am adormit repede. 

Când m-am trezit l-am chemat pe Savelici, dar, în locul 
lui, mi-a răsărit în fata Maria Ivanovna şi m-a salutat cu 
glasul ei îngeresc. Nu pot arăta încântarea ce m-a cuprins 
în clipa aceea. l-am luat mâna, i-am sărutat-o, udându-i-o 
cu lacrimi de înduioşare. Masa nu şi-a retras mâna... şi 
deodată buzele ei mi-au atins obrazul şi le-am simţit sărutul 
fierbinte şi proaspăt. Un foc mi-a străbătut tot trupul. 

— Dragă şi bună Maria Ivanovna, i-am spus eu, fii soţia 
mea! Spre fericirea mea, primeşte. 

Ea şi-a venit în fire. 

Lhe eee Mie ene am MR PRE e e Mos: . 

— Pentru Dumnezeu, linişteşte-te, a rostit, retrăgându- 
şi mâna. Eşti încă în primejdie. Rana se poate deschide. 
Păzeşte-te, măcar pentru mine. 

Apoi a plecat, lăsându-mă îmbătat de bucurie. 
Fericirea îmi reda viaţa! Ea mă iubea! Şi va fi a mea! 

Gândul acesta mi-a umplut toată fiinţa. De-atunci m- 
am simţit din ce în ce mai bine. 

Mă trata bărbierul regimentului, fiindcă în fortăreață nu 
era doctor. Şi, slavă Domnului, nu-l făcea pe deşteptul. 
Tinereţea şi natura mi-au grăbit vindecarea. Mă îngrijea 
toată familia comandantului. Maria Ivanovna nu mă mai 
părăsea nici o clipă. Bineînţeles, la primul prilej, mi-am 
reînceput declaraţia întreruptă şi ea m-a ascultat mai cu 
răbdare. Şi-a mărturisit sentimentele cu vorbe simple, 
spunându-mi că şi părinţii ei vor fi foarte bucuroşi s-o vadă 
fericită. 

— Dar gândeşte-te bine, a adăugat ea, din partea 
părinţilor tăi nu va fi nici o piedică? 

Am căzut pe gânduri. De afecțiunea mamei nu mă 
îndoiam, însă, ştiind firea şi felul de a gândi al tatei, am 
simţit că dragostea mea n-o să-l mişte, că o va socoti drept 
vânturare a tinereţii. 

l-am mărturisit foarte deschis îngrijorarea asta Mariei 
Ivanovna şi m-am hotărât să-i scriu tatei cât mai frumos şi 
să-i cer binecuvântarea părintească. 

l-am arătat Mariei Ivanovna scrisoarea si ea a găsit-o 
atât de convingătoare şi de mişcătoare, încât era sigură de 
succes. 

După aceea s-a lăsat în voia sentimentelor inimii ei 
duioase, cu toată încrederea tinereţii şi a dragostei. 

Cu Şvabrin m-am împăcat chiar în primele zile dupa 
Insánátosire. 

— Piotr Andreici! mi-a spus Ivan Kuzmici, dojenindu-ma 
pentru duel. Trebuie sá te bag la arest, pentru fapta asta, 
dar esti pedepsit si asa... Alexei Ivanovici stă închis sub 
paza în hambar; sabia lui se găseşte sub cheie la Vasilisa 
Egorovna. Lasa-l să se mai gândească şi să se pocăiască. 

Eram prea fericit pentru a putea păstra duşmănie. L- 
am rugat să-i dea drumul lui Şvabrin, şi bunul comandant, 
cu aprobarea nevestei, a hotărât să-l elibereze. Şvabrin a 
venit la mine şi şi-a arătat regretul adânc pentru cele 
întâmplate între noi; a recunoscut că a fost cu totul vinovat 
şi m-a rugat să uităm trecutul. Nefiind pizmas de felul meu, 
l-am iertat sincer şi pentru ceartă, şi pentru rană. 

În clevetirile lui am văzut ciuda pricinuită de amorul 
propriu rănit şi de dragostea respinsă, aşa că l-am iertat cu 
mărinimie pe nefericitul meu rival. 

M-am însănătoşit curând şi m-am mutat în locuinţa 
mea. Aşteptam cu nerăbdare răspunsul la ultima scrisoare, 
neindraznind sa sper şi  străduindu-mă să  înăbuş 
presimtirile negre. 

Cu Vasilisa Egorovna şi cu bărbatul ei încă nu mă 
explicasem, dar propunerea mea nu putea să-i uimească. 
Nici eu, nici Maria Ivanovna nu ne stráduiam sá ne 
ascundem de ei sentimentele. De consimţământul lor eram 
siguri dinainte. In sfârşit, într-o dimineaţă, Savelici a intrat 
la mine ţinând în mână scrisoarea aşteptată. Am luat-o cu 
emoție. Adresa era scrisă de tata. Lucrul acesta m-a facut 
să banuiesc ceva grav, căci de obicei scrisorile erau scrise 
de mama, el adăugându-le doar câteva rânduri la urmă. 

N-am deschis plicul mult timp, recitind vorbele 
solemne asternute pe el: “Fiului meu Piotr Andreici Griniov. 
Gubernia Orenburg, fortareata Belogorskaia”. Ma straduiam 
să ghicesc dupa scris gândurile cu care fusese alcătuită 
scrisoarea; în sfârşit, m-am hotărât s-o deschid şi, de la 
primele rânduri, am văzut că totul s-a sfârşit. 

lată conţinutul scrisorii: 


„Fiul meu Piotr! Scrisoarea ta prin care ne 
ceri consimţământul şi binecuvântarea 
părintească pentru a te căsători cu Maria 
Ivanovna, fiica lui Mironov, am primit-o la 15 ale 
acestei luni sí nu numai că nu-ți dau nici 
consimţământul şi nici binecuvântarea mea, dar 

mă şi pregătesc să vin până la tine, sá te învăţ 
minte pentru şotiile tale, ca pe un baietandru, fără 
să tin seama de gradul tău ofițeresc, căci ai 
dovedit că nu meriti încă să porți sabia, care îti 
este dată spre apărarea patriei şi nu pentru 
dueluri cu derbedei la fel cu tine. Am să-i scriu 
imediat şi lui Andrei Karlovici, rugându-l să te 
transfere din fortăreața Belogorskaia undeva mai 
departe, unde ti-ar ieşi nebuneala din cap. Maica- 
ta, auzind despre duelul tau si că eşti rănit, s-a 
îmbolnăvit de supărare şi stă în pat. Ce se va 
alege de tine? Rog pe Dumnezeu să te îndrepte, 
deşi nu îndrăznesc să sper in marea lui milă. 
Tatăl tău, A.G.” 


Citirea acestei scrisori mi-a trezit cele mai felurite 
sentimente. Vorbele aspre cu care mă dăruia din belşug 
tata m-au jignit adânc. Dispretul cu care amintea de Maria 
Ivanovna îl socoteam necuviincios şi nedrept. Gândul că aş 
putea fi mutat din fortăreaţa Belogorskaia mă îngrozea; dar 
mai mult ca toate mă întrista boala mamei. 

Eram indignat de purtarea lui Savelici, convins fiind că 
el le făcuse cunoscut părinţilor mei duelul. 

Cum mă plimbam prin încăperea strâmtă, m-am oprit 
în fata lui şi i-am spus, privindu-l amenintator: 

— După cum se vede, nu ti-i destul ca din pricina ta 
am fost rănit şi-am stat o lună întreagă între viaţă şi 
moarte; acum vrei s-o omori şi pe mama. 

Savelici a rămas trăsnit. 

— Te rog, boierule, a rostit el aproape plângând. Ce 
vrei să spui cu asta? Sunt eu vinovat c-ai fost rănit? 
Dumnezeu vede! Am alergat să te apăr cu pieptul meu de 
spada lui Alexei Ivanáci! Dar m-a împiedicat afurisita de 
bătrâneţe. Şi ce i-am făcut eu mamei tale? 

— Ce i-ai facut? Cine te-a rugat să mă parasti? Mi-ai 
fost dat ca spion? 

— Te-am pârât eu?! Savelici avea lacrimi în ochi. 
Doamne, împărate ceresc! Poftim, citeşte ce-mi scrie 
boierul şi vei vedea în ce fel te-am parat. 

A scos din buzunar o scrisoare; am citit următoarele: 


„Să-ţi fie ruşine, câine bătrân, că n-ai ținut 
socoteală de poruncile mele aspre şi nu mi-ai adus 
la cunoştinţă şotiile fiului meu, Piotr Andreici, şi-au 
trebuit să mă anunțe oameni străini. Astfel îţi faci 
datoria si indeplinesti vointa stăpânului? Pe tine, 
câine bătrân, am să te trimit să paşti porcii, 
pentru că mi-ai ascuns adevărul şi l-ai încurajat la 
rele pe tânărul meu fiu. Cum primeşti scrisoarea 
asta, să-mi scrii îndată cum îi merge cu sănătatea, 
despre care am fost instiintat că s-a îndreptat; să- 
mi scrii în ce loc anume a fost rănit şi dacă s-a 
lecuit bine.” 


Era limpede ca Savelici era nevinovat şi eu îl jignisem 
degeaba cu banuiala si mustrarea mea. 

l-am cerut iertare, dar bătrânul a rămas nemangaiat. 

— lată unde am ajuns, iată ce milostivire am căpătat 
de la stăpâni! lată-mă câine bătrân şi păzitor de porci! lata- 
mă-s pricina ranirii tale! Nu, taicuta Piotr Andreici! Nu eu 
sunt cel vinovat, ci blestematul de „musie” e vinovat de 
toate. El te-a învăţat sá te impungi cu frigári si sá topai, 
parca de omul rău te-ai putea păzi impungand si topáind. 
Trebuia să-ţi tocmeasca un „musie” si sa cheltuiască banii 
de pomană!... 

Cine oare îşi luase sarcina de a-i anunţa pe părinţi de 
purtarea mea? Generalul? El nu se prea ocupa de mine; 
Ivan Kuzmici nu găsise de cuviinţă să raporteze despre 
duel. Mă frământam cu presupunerile. Bănuiala cădea 
asupra lui Şvabrin. Numai lui i-ar fi adus folos denuntul, de 
pe urma căruia s-ar fi putut să fiu mutat, şi astfel legăturile 
mele cu familia comandantului s-ar fi rupt de la sine. M-am 

dus să spun totul Mariei Ivanovna. Ea mi-a ieşit înainte în 
pridvor. 

— Ce s-a întâmplat cu dumneata? Cât eşti de palid! 

— Totul s-a sfârşit! i-am răspuns, dându-i scrisoarea 
tatei. 

Ea s-a făcut palidă la rându-i. A citit scrisoarea şi mâna 
îi tremura când mi-a înapoiat-o. li tremura şi glasul când mi- 
a spus: 

— După cum se vede, aşa mi-i soarta... Părinţii 
dumitale nu mă vor în familia lor... Fie în toate voia 
Domnului! Dumnezeu ştie mai bine decât noi ce ni se 
cuvine. N-avem ce face, Piotr Andreici; fii măcar dumneata 
fericit... 

— Asta n-o să se întâmple! am strigat eu apucând-o de 
mână. Mă iubeşti, sunt gata la orice! Vom merge şi vom 
cădea la picioarele părinţilor tăi; ei sunt oameni simpli, nu 
sunt cruzi, nici trufaşi... ne vor blagoslovi; ne vom cununa... 
şi-apoi, cu timpul, sunt sigur că îl vom îndupleca şi pe tatăl 
meu; mama va fi de partea noastră; el mă va ierta... 

— Nu, Piotr Andreici, nu mă voi căsători cu tine fără 
consimţământul părinţilor tăi. Fără blagoslovirea lor vei fi 
nenorocit! Să ne supunem voinţei lui Dumnezeu. Dacă vei 
găsi o alta şi o vei iubi, Dumnezeu cu tine, Piotr Andreici; 
iar eu, pentru voi amândoi... 

A început să plângă şi după aceea a plecat. Am vrut să 
mă duc după dânsa, în casă, dar simţeam că nu mai sunt în 
stare să mă stăpânesc, şi m-am întors la locuinţa mea. 

Savelici mi-a întrerupt şirul gândurilor în care eram 
adâncit: 

— Poftim, domnule, a rostit el, dându-mi o foaie de 
hârtie scrisă, vezi dacă pârâtorul sunt eu, dacă eu vreau să 
bag vrajbă între tată şi fiu! 

Am luat hârtia; era răspunsul lui la scrisoarea primită. 
lată-l, cuvânt cu cuvânt: 


„Stăpâne Andrei Petrovici, părintele nostru 
milostiv! 

Am primit scrisoarea dumneavoastră 
milostivă în care binevoiti să vă mániati pe mine, 
robul dumneavoastră, că nu mi-e ruşine să nu vă 
îndeplinesc poruncile de stăpân; eu nu sunt câine 
bătrân, ci credincioasa dumneavoastră slugă, 
poruncile de stăpân le-am îndeplinit întotdeauna 
şi slujba mi-am făcut-o cu osârdie şi astfel am 
incaruntit! 

N-am scris despre rana lui Piotr Andreici, 
fiindcă n-am voit să vă sperii degeaba; şi aflu ca 
stăpâna, mama noastră, Avdotia Vasilievna, şi-aşa 
s-a îmbolnăvit de spaimă, şi am să-l rog pe 
Dumnezeu pentru sănătatea ei. Cât despre Piotr 
Andreici, a fost rănit în piept, sub umărul drept, 
rana a avut o adâncime de trei degete şi a fost 
îngrijit în casa comandantului unde l-am adus de 
pe mal, şi l-a lecuit bărbierul de aici, Stepan 
Paramonov. Acum, Piotr Andreici este sanatos, 
slava Domnului, si nu pot scrie despre el decat de 
bine. Se aude că şi comandanții sunt mulțumiți de 
dânsul, iar cat despre Vasilisa Egorovna, îi este ca 
un fiu. Că s-a întâmplat cu el una ca asta, să nu-i 
fie tânărului de ocară: calul are patru picioare şi 
tot se poticneşte. Dumneavoastră binevoiti a scrie 
că mă veți trimite să pasc porcii, fie şi asta voia 
dumneavoastră boierească. 

După aceste rânduri, mă inchin ca o slugă 
supusă. 

Credinciosul dumnea voastră rob, Arhip 
Saveliev.” 


N-am putut sa nu zambesc de cateva ori, citind ravasul 
bunului bătrân. 

Nu eram în stare să-i răspund tatei; iar pentru a o 
linişti pe mama, socoteam că scrisoarea lui Savelici ajunge. 
De-atunci, situaţia mea s-a schimbat. 


53 


Maria Ivanovna aproape nu mai vorbea cu mine şi má 
ocolea. Casa comandantului mi se părea de nesuferit. Putin 
câte puţin, m-am obişnuit să stau singur acasă. La început 
Vasilisa Egorovna îmi făcea reproşuri, dar văzându-mi 
îndărătnicia, m-a lăsat în pace. Cu Ivan Kuzmici mă 
întâlneam numai în timpul serviciului. Cu Şvabrin mă 
întâlneam rar şi niciodată cu plăcere, fiindcă vedeam la 
dânsul o duşmănie ascunsă, care-mi întărea bánuielile. 
Viaţa mi-a devenit de nesuferit. Mă copleşeau tot felul de 
gânduri negre, pe care le hraneau singurătatea şi lipsa de 
activitate. In izolarea asta, dragostea se aprindea din ce în 
ce şi era tot mai chinuitoare. Am pierdut pofta de a citi şi 
de a vorbi. Eram foarte abătut. Mă temeam să nu 
înnebunesc sau să nu cad în desfrâu. 

Dar evenimente neaşteptate, care mi-au influenţat 
toată viaţa, au dat sufletului meu o binevenită şi puternică 
zguduire. 

CAPITOLUL VI 
RĂSCOALA LUI PUGACIOV 


Deschideti-va urechile bine, flăcăi, 
Si ascultați ce povestesc bătrânii. 
Cântec 


Înainte de a trece la descrierea întâmplărilor ciudate la 
care am fost martor, trebuie să spun câteva cuvinte despre 
starea guberniei Orenburgului la sfârşitul anului 1773. 

Gubernia asta mare şi bogată era locuită de o mulţime 
de neamuri pe jumătate sălbatice, care recunoscuseră nu 
demult stăpânirea țarilor ruşi. Se răsculau mereu; nu erau 
deprinşi cu legile şi cu viaţa civică; cruzimea şi firea lor 
nestatornică cereau din partea conducerii multă 
supraveghere pentru a-i putea stăpâni. Fortaretele erau 
construite în locuri potrivite, cu populaţie compusă mai cu 
seamă din cazaci, vechii stăpânitori ai malurilor laikului. 
Dar cazacii de pe laik, în loc să păstreze liniştea şi ordinea 

ținutului, se razvratisera si ei de la o vreme şi erau 
primejdioşi pentru cârmuire. 

În anul 1772 s-a petrecut o răscoală în principalul lor 
orăşel, din pricina măsurilor drastice luate de generalul- 
maior Traubenberg, pentru a aduce armata la supunerea 
cuvenită. Rezultatul a fost omorârea barbară a lui 
Traubenberg, schimbarea arbitrară a conducerii şi, în 
sfârşit, potolirea revoltei prin foc de mitralii şi pedepse 
grele. Acestea se întâmplaseră cu câtva timp înainte de 
sosirea mea în fortăreaţa Belogorskaia. Acum totul era 
liniştit sau cel puţin părea aşa; conducerea se încrezuse 
prea uşor în falsa pocăință a viclenilor răsculați, dar ei îşi 
mocneau ura, aşteptând momentul prielnic pentru a isca o 
nouă răscoală. Mă reîntorc la povestirea mea. 

Într-o seară (asta era pe la începutul lui octombrie 
1773), stam singur acasă, ascultând vuietul vântului de 
toamnă, şi mă uitam pe fereastră cum aleargă norii în 
preajma lunii. Am fost chemat la comandant. M-am dus 
îndată. Erau acolo Svabrin, Ivan Ignatici şi uriadnicul 
cazacilor. Nu se aflau de faţă nici Vasilisa Egorovna, nici 
Maria Ivanovna. Comandantul mi-a dat mâna, cu o fata 
îngrijorată. A închis uşa. l-a rugat să şadă pe toţi în afară de 
uriadnic, care sta în prag. 

— Domnilor ofiţeri, am o veste importantă! ne-a spus 
comandantul si a scos o hârtie din buzunar. Ascultati ce 
scrie generalul. Şi-a pus ochelarii şi a citit următoarele: 


„Domnului căpitan Mironov, comandant al 
fortăreței Belogorskaia. 
Confidential. 


Prin aceasta va anunt ca Emilian Pugaciov, 
cazacul de la Don si instigatorul fugit de sub 
escortă, a avut neiertata îndrăzneală de a se da 
drept decedatul împărat Petru al III-lea; a adunat o 
bandă de răufăcători, a răsculat cazacii din satele 
de pe laik şi a cucerit şi distrus câteva fortărețe, 

omorând şi jefuind pe unde a trecut. La primirea 
acesteia, domnule capitan, vei lua imediat 
măsurile cuvenite pentru respingerea numitului 
răufăcător şi impostor, şi chiar pentru nimicirea 
lui, dacă va fi cu putinţă, în caz că se îndreaptă 
asupra fortăreței încredințate oblăduirii dumitale.” 


— Vei lua măsurile cuvenite..., a spus comandantul, 
scotandu-si ochelarii şi strângând hârtia. Auzi! Uşor de 
spus. După cum se vede, răufăcătorul e puternic, în timp ce 
noi n-avem decât o sută treizeci de oameni, fără să-i 
punem la socoteală pe cazaci, pe cari nu ne putem bizui... 
Nu vreau să te jignesc, Maximaci (uriadnicul zâmbi). Dar n- 
avem încotro, domnilor ofiţeri! Fiţi disciplinati, puneţi 
santinele şi organizaţi posturi de veghe noaptea, iar în caz 
de atac, inchideti poarta şi scoateţi soldaţii. Tu, Maximaci, 
supravegheazá-ti aspru cazacii. Să se controleze tunul şi să 
fie bine curăţat. Mai mult ca toate, ţineţi lucrul acesta 
secret, pentru ca nimeni din fortăreață să nu afle înainte de 
vreme. 

După aceste instrucţiuni, Ivan Kuzmici ne-a dat 
drumul. Am ieşit împreună cu Şvabrin, discutând despre 
cele auzite. 

— Cum crezi că se va sfârşi asta? l-am întrebat. 

— Dumnezeu ştie! a răspuns el. Vom vedea. 
Deocamdată nu văd nimic important. Dacă însă... 

Şi a căzut pe gânduri, fluierând distrat o arie 
frantuzeasca. 

Cu toate masurile de precautiune pe care le luasem, 
vestea apariţiei lui Pugaciov s-a răspândit în toată 
fortăreaţa. Ivan Kuzmici, cu toate că-şi respecta foarte mult 
nevasta, nu i-ar fi destăinuit pentru nimic în lume vreun 
secret în legătură cu serviciul. După ce-a primit scrisoarea 
generalului, a expediat-o cu multă iscusinta pe Vasilisa 
Egorovna, spunându-i cum că părintele Gherasim ar fi 
primit de la Orenburg nişte noutăţi senzaţionale, pe care le 
tine in mare taină. 

Vasilisa Egorovna a vrut să plece numaidecat în 
ospetie la preoteasă si, în urma sfatului lui Ivan Kuzmici, a 
luat-o si pe Maria Ivanovna, ca să nu-i fie urât singură. 

Cum a rămas numai el stăpân în casă, Ivan Kuzmici a 
trimis îndată după noi, iar pe Palaşka a închis-o în cămară, 
să nu poată trage cu urechea la ceea ce aveam să vorbim... 

Insă Vasilisa Egorovna, neputând scoate nimic de la 
preoteasă, s-a întors acasă şi a aflat ca în lipsa ei Ivan 
Kuzmici avusese o consfătuire, în timpul căreia Palaşka 
fusese închisă în cămară; şi-a dat repede seama că a fost 
păcălită de bărbatu-său şi a început să-l descoasă. Ivan 
Kuzmici însă era pregătit să facă faţă atacului. l-a răspuns 
calm şi fără cea mai mică şovăială curioasei tovarăşe de 
viaţă: 

— Auzi, maicuta! Babelor din sat le-a trasnit prin minte 
să facă focul cu paie şi se poate întâmpla o nenorocire! De 
aceea am dat ordin aspru ca pe viitor să se facă focul 
numai cu vreascuri şi cu copacii doborati de furtună. 

— Dacă-i asa, pentru ce-a trebuit s-o închizi pe 
Palaşka? a întrebat ea. De ce a stat biata fată în cămară 
până la întoarcerea noastră? 

Ivan Kuzmici nu se aştepta la întrebarea asta; încurcat, 
mormăi ceva fără şir... Vasilisa Egorovna i-a simţit 
minciuna, dar, ştiind că nu va putea scoate de la el nimic, a 
întrerupt vorba şi a început să grăiască despre deosebitul 
mestesug al Akulinei Pamilovna la muratul castravetilor. Nu 
putu dormi toata noaptea, chinuindu-se sa ghiceasca ce 
mare secret o fi in capul barbatului ei, incat nici ea nu 
trebuie sa stie. 

A doua zi, pe când se întorcea de la biserică, l-a văzut 
pe Ivan Ignatici scoțând din tun carpe, pietricele, surcele, 
arşice şi tot felul de gunoaie băgate acolo de copii. „Ce-or fi 
însemnând pregătirile astea militare? s-a întrebat 
căpităneasa. Oare nu s-aşteaptă cumva vreun atac al 
kirghizilor? Nu cumva Kuzmici îmi ascunde astfel de 
fleacuri?” L-a strigat pe Ivan Ignatici, hotărâtă să afle de la 

dânsul secretul care-i chinuia femeiasca nerăbdare de a 
afla... 

Întâi i-a facut lui Ivan Ignatici câteva observaţii 
referitoare la gospodărie, ca un judecător de instrucţie 
care-şi începe cercetările cu vorbe ocolite pentru a risipi 
bănuiala; apoi, făcând o mică pauză, a oftat adânc şi a 
continuat, clătinând din cap: 

— Doamne, Dumnezeul meu! Ai auzit ce veşti! Ce va 
ieşi din asta? 

— Maicuta, i-a răspuns lvan Ignatici, Dumnezeu e 
milostiv, soldaţi avem destui, pulbere destulă, tunul l-am 
curăţat. Poate că-l vom respinge pe Pugaciov. Mare-i 
Dumnezeu, nu ne lasă el! 

— Ce fel de om e Pugaciov ăsta? a întrebat nevasta 
comandantului. 

Atunci, înțelegând ca a vorbit prea mult, Ivan Ignatici 
şi-a muşcat limba. Dar era prea târziu. Vasilisa Egorovna l-a 
făcut să spună totul, dându-i cuvântul că nu va mai afla 
nimeni. 

Într-adevăr, şi-a ţinut făgăduiala, n-a spus nici un 
cuvânt nimănui, decât doar preotesei, şi nu de alta, dar ca 
să nu-i ia răufăcătorii vaca de pe câmp... 

Curând, toată lumea vorbea de Pugaciov. Părerile erau 
diferite. Comandantul a trimis uriadnicul să afle ce se- 
ntâmplă prin satele şi fortărețele din jur. Când s-a întors, 
după două zile, acesta a raportat că a văzut în câmp, lao 
depărtare de şaizeci de verse de fortăreață, o mulţime de 
focuri şi că a aflat de la başkiri că se apropie o armată de-o 
putere nemaivăzută. În sfârşit, nu putea spune nimic precis, 
fiindcă se temuse să meargă mai departe. 

Printre cazacii din fortăreață era o frământare 
neobişnuită; se strângeau grămadă pe toate ulițele, 
vorbeau în şoaptă şi, îndată ce se apropia vreun dragon sau 
alt soldat din garnizoană, se imprastiau. Au fost trimise la ei 
iscoade. lulai, un calmuc botezat, a adus comandantului 
informaţii preţioase. După lulai, informaţiile uriadnicului 
erau false; după ce s-a întors, vicleanul cazac a spus 

tovarasilor lui că a fost la răsculați şi că s-a prezentat chiar 
conducătorului acestora, care i-a dat voie să-i sărute mâna 
şi a stat mult de vorbă cu dânsul. 

Comandantul a pus de îndată uriadnicul sub pază, 
numindu-l pe lulai în locul lui. Noutatea asta a fost primită 
de cazaci cu vădită nemulţumire. Protestau cu glas tare, şi 
Ivan Ignatici, executorul ordinelor comandantului, i-a auzit 
spunând: 

— Ti-om arăta noi, şobolan de garnizoană! 

Comandantul a vrut să-l cerceteze pe arestat în 
aceeaşi zi, dar el a fugit de sub pază, pesemne cu ajutorul 
tovarăşilor săi. 

Noua întâmplare a mărit şi mai tare îngrijorarea 
comandantului. 

Un baskir a fost prins răspândind manifeste atátátoare. 
Cu acest prilej, căpitanul a vrut să strângă din nou ofiţerii şi 
căuta un pretext ca s-o poată îndepărta pe Vasilisa 
Egorovna. Om sincer şi lipsit de viclenie, lvan Kuzmici n-a 
găsit alt mijloc decât tot cel întrebuințat înainte. l-a spus, 
tuşind încurcat: 

— Auzi tu, Vasilisa Egorovna... se zice că părintele 
Gherasim a primit de la oraş... 

— Lasă minciunile, Ivan Kuzmici! l-a întrerupt ea. Ştiu. 
Vrei să faci adunare şi să discuti despre Emelian Pugaciov 
în lipsa mea, dar n-ai să mă mai pacalesti! 

Ivan Kuzmici şi-a holbat ochii: 

— Ei, máicutá, dacă ştii, atunci poftim, rămâi! Vom 
vorbi şi faţă de tine. 

— Asta-i, taicuta, a răspuns ea; n-ai să mă duci de nas 
tocmai tu. Trimite după ofiţeri! 

Ne-am adunat din nou. Ivan Kuzmici ne-a citit în 
prezenţa nevestei lui proclamația lui Pugaciov, scrisă 
pesemne de vreun cazac cu foarte puţină ştiinţă de carte. 
Răzvrătitul îşi arăta hotărârea de a ne ataca fortăreaţa cât 
de curând; chema cazacii şi soldaţii să se alipească bandei 
lui, iar comandanților le cerea să nu se opună, căci altfel îi 
va omori. 

Proclamaţia era scrisă în termeni grosolani, dar tari, 
spre a speria minţile unor oameni simpli. 

— Ce pungaş! a strigat nevasta comandantului. Uite ce 
îndrăzneşte să ne propună! Să-i ieşim înainte, şi să-i 
depunem steagurile la picioare! Ei! Neam de câine! Oare nu 
ştie că suntem de patruzeci de ani aici, la datorie, şi că, 
slavă Domnului, am văzut multe? Nu cumva s-au şi găsit 
comandanţi care s-asculte de acest tâlhar? 

— N-ar trebui să fie aşa, a răspuns Ivan Kuzmici, dar s- 
aude că răufăcătorul a şi pus stăpânire pe multe fortărețe. 

— După cât se vede, e într-adevăr puternic! a 
remarcat Şvabrin. 

— Îndată îi vom afla adevărata putere! a rostit 
comandantul. Vasilisa Egorovna, dă-mi cheia de la hambar; 
Ivan Ignatici, ada baskirul şi porunceste-i lui lulai s-aduca 
cnuturile... 

— Stai, Ivan Kuzmici! a rostit nevastá-sa sculându-se. 
Dă-mi voie s-o trimit undeva pe Masa, să nu se sperie cand 
va auzi strigăte... Şi nici mie, drept să vă spun, nu-mi prea 
place să iau parte la cercetări! Cu bine... 

În vechime, schingiuirea era un obicei atât de 
înrădăcinat în justiţie, încât ucazul binefăcător care a 
desfiintat-o a rămas multă vreme fără nici un efect. 

Pe atunci se credea ca era neapărat nevoie să-ţi 
recunoşti vina, pentru a fi socotit vinovat; idee cu totul 
lipsită de temei şi potrivnică principiilor juridice 
elementare! Căci dacă tăgada acuzatului nu dovedeşte 
nevinovăția, cu atât mai putin mărturisirea lui nu poate fi 
luată drept dovadă a vinovatiei. 

Chiar şi azi mi se întâmplă s-aud judecători bătrâni 
regretând părăsirea acestui obicei barbar. 

În vremurile de-atunci nimeni nu se îndoia de trebuinta 
caznelor; nici judecătorii, nici împricinaţii. Astfel că ordinul 
comandantului nu ne-a surprins şi nu ne-a tulburat pe nici 
unul. 

Ivan Ignatici se duse s-aducă başkirul închis în hambar 
la soţia comandantului, sub cheie; după câteva minute, 

arestatul se şi afla în tindă. Comandantul a poruncit să fie 
adus înaintea lui. 

Başkirul a trecut cu greu pragul, căci un picior îi era 
prins în butuc; şi-a scos căciula înaltă de pe cap şi a rămas 
la uşă. L-am privit şi m-am cutremurat. Nu-l voi uita 
niciodată pe omul acela! Arăta ca de şaptezeci de ani. N- 
avea nici nas, nici urechi; capul îi era ras; în loc de barbă, 
câteva fire de păr cărunt; era mic de statură, slab, 
gheboşat. Numai ochii ingusti îi ardeau ca focul. 

— Ehei! a rostit comandantul, recunoscându-l dupa 
acele semne grozave că era unul din răsculații pedepsiţi în 
17418. După câte vad, eşti lup bătrân si-ai mai fost la noi în 
capcană. Se vede că nu te răscoli pentru prima dată, dacă 
ti-i căpăţâna atât de bine geluită! Vino mai aproape si 
spune-mi cine te-a trimis! 

Bătrânul başkir tăcea, uitându-se la comandant cu un 
aer lipsit de orice expresie. 

— Ce taci? a continuat Ivan Kuzmici. Poate nu pricepi 
ruseşte, prostule? lulai, întreabă-l pe limba voastră cine l-a 
trimis la noi în fortăreață! 

lulai a repetat întrebarea comandantului în limba 
tătărească. Başkirul însă nu scotea o vorbă, uitându-se la 
comandant cu aceeaşi privire de mai înainte. 

— lacsi’, a rostit comandantul. Ai să vorbeşti îndată! 
Băieți, scoateti-i halatul acesta vargat şi caraghios! Trageti- 
i peste spinare câteva! Vezi să-i tragi bine, lulai! 

Doi invalizi l-au dezbrăcat pe başkir. Faţa nenorocitului 
s-a neliniştit. Se uita în toate părţile, ca un pui de 
sălbăticiune încolţit de copii. Când un invalid l-a apucat de 
mâini şi l-a aburcat în spinare, şi când lulai a luat biciul şi i- 
a făcut vânt, başkirul a gemut cu glas slab şi rugător; a dat 
din cap şi a deschis gura, şi atunci am văzut cum, în loc de 
limbă, i se mişca un ciot scurt. 


6 În 1737-1740 au avut loc câteva mari răscoale populare ale 
baskirilor, reprimate cu cruzime. 
7 Bine (tătară) 


62 


Când mi-aduc aminte că aceste lucruri s-au petrecut în 
veacul meu şi că am ajuns şi eu să trăiesc sub blânda 
domnie a împăratului Alexandru, nu pot să nu mă mir de 
iuteala cu care s-au răspândit cultura şi legile umane! 
Tinere! Când iti vor cădea în mână aceste rânduri, adu-ti 
aminte că prefacerile cele mai bune şi mai trainice vin din 
îmblânzirea moravurilor, fără zguduiri violente! 

Am rămas cu toţii uimiti. 

— Ei! a spus comandantul. După câte văd, n-o să aflăm 
de la el nimic! lulai, du-l la loc în hambar! Noi, însă, 
domnilor, mai avem de grait. 

Abia incepusem să discutăm situaţia în care ne 
găseam, când Vasilisa Egorovna a venit într-un suflet, cu o 
faţă peste măsură de îngrijorată. 

— Ce-i cu tine? a întrebat mirat comandantul. 

— E rau, taicuta! Nijneoziornaia a fost cucerită azi- 
dimineaţă. Un argat de-al părintelui Gherasim s-a întors de 
acolo chiar acum. A văzut cu ochii lui cum a fost cucerită. 
Comandantul şi ofiţerii au fost spânzurați! Toţi soldaţii luaţi 
prizonieri. Curând, răufăcătorii vor fi aici! 

Neaşteptata veste m-a zguduit peste măsură. 
Comandantul fortăreței Nijneoziornaia era un ofiţer tânăr, 
liniştit şi modest, şi-l cunoşteam. Cu vreo două luni înainte 
trecuse cu tânăra lui soţie dinspre Orenburg şi se oprise la 
Ivan Kuzmici. Fortăreaţa Nijneoziornaia se găsea la vreo 25 
verste de fortăreaţa noastră. Din clipă în clipă ne puteam 
aştepta la atacul lui Pugaciov. 

Am întrezărit soarta Mariei Ivanovna si mi s-a strâns 
inima. 

— Ascultă, Ivan Kuzmici! i-am spus comandantului. 
Datoria noastră e să apărăm fortăreaţa până la cea din 
urmă suflare. Despre asta nu încape vorbă! Insă trebuie să 
punem femeile la adăpost. Trimiteti-le la Orenburg, daca 
drumul mai e liber, sau într-o fortăreață mai depărtată si 
mai sigură, unde n-ar putea ajunge răufăcătorii... 

Ivan Kuzmici s-a întors spre nevasta-sa. 


63 


— Auzi, máicutá?! Într-adevăr, n-ar fi bine sá vă trimit 
undeva mai departe, până ce ne-om răfui cu răsculații? 

— Ce prostie! a răspuns nevasta comandantului. Se 
află undeva vreo fortăreață unde să nu ajungă gloantele? 
De ce ar fi Belogorskaia mai puţin sigură ca altele? Slavă 
Domnului, locuim în ea de douăzeci şi doi de ani! Am văzut 
şi başkiri, şi kirghizi!... Are să-i reziste şi lui Pugaciov! 

— Bine, maicuta! Poftim, rămâi, dacă ai încredere în 
fortăreaţa noastră! Dar ce să facem cu Maşa? Bine-ar fi 
dacă vom putea rezista sau dacă vom primi întăriri! Dar 
dacă răufăcătorii vor lua fortăreaţa? 

— Atunci... 

Aici Vasilisa Egorovna s-a bâlbâit şi a tăcut grozav de 
tulburată. 

— Nu, Vasilisa Egorovna, a continuat comandantul, 
băgând de seamă că vorbele lui îşi ating ţinta, poate pentru 
întâia data în viaţă. Masa nu trebuie să rămână aici. O 
trimitem la naşa ei, în Orenburg; acolo se află oaste şi 
tunuri destule, iar zidurile sunt de piatră... Te sfătuiesc să 
te duci cu dânsa. Dacă iau fortăreaţa, ai vedea ce ţi s-ar 
întâmpla, cu toate că eşti bătrână... 

— Bine..., a rostit nevasta comandantului, aşa să fie. O 
trimitem pe Masa. Pe mine însă degeaba mă rogi. Nu ma 
duc. Nu mă despart eu de tine la bătrâneţe, să-mi caut 
mormânt singuratic printre străini. Impreuna am trăit, 
împreună să murim! 

— Fie şi asa! Hai, n-avem timp de stat! Du-te si 
pregăteşte-o pe Maşa! O s-o trimitem mâine dis-de- 
dimineaţă cu câţiva oameni de pază, cu toate că nu prea 
avem oameni. Unde-i Maşa? 

— La Akulina Pamfilovna! | s-a făcut rău când a auzit 
că a căzut Nijneoziornaia... Má tem să nu se 
îmbolnăvească. Doamne, Dumnezeule, ce zile trăim! 

Vasilisa Egorovna s-a dus să-şi pregătească fata de 
drum. Discutia a continuat. Însă eu nu mai luam parte la ea 
şi nici nu mai auzeam ce se vorbeşte. 

Maria Ivanovna a venit la cină palidă şi plânsă. Am 
mâncat în tăcere, ne-am ridicat de la masă mai devreme ca 
de obicei, ne-am luat rămas bun de la întreaga familie şi 
ne-am dus pe la casele noastre. Mi-am lăsat înadins spada 
şi m-am întors să mi-o iau, presimtind că voi găsi-o pe 
Maria Ivanovna singură. Într-adevăr, ea m-a întâmpinat în 
prag şi mi-a dat-o. 

— Rămâi cu bine, Piotr Andreici!, mi-a spus lăcrimând. 
Pe mine mă trimit la Orenburg. Rămâi sănătos şi fii fericit! 
Poate va da Dumnezeu să ne revedem! Dacă nu... 

A izbucnit în hohote de plâns. Am îmbrăţişat-o. 

— Adio, îngerul meu! Adio, draga mea! Mult dorita 
mea! Orice mi s-ar întâmpla, să ştii că ultimul meu gând şi 
ultima mea rugăciune vor fi pentru tine! 

Maşa plângea în hohote, lipindu-mi-se de piept. Am 
sărutat-o fierbinte şi am ieşit repede din odaie. 

O, capul — cápusorul meu! 
Slujitu-m-ai sí mult şi greu, 
Treizeci şi trei de ani, mereu, 
O, capul — căpuşorul meu! 
Și nu-i de-ajuns cât m-ai slujit? 
Căci laude tu n-ai primit 

Și nici răsplată îndeajuns, 
Nici ranguri-nalten-ai ajuns! 
Dar ti s-au dat doi stálpusori, 
Doi stálpusori înăltişori, 

O grindă de arțar aleasă 

Si-o frânghioară de mătasă. 
Cântec din popor 


În noaptea aceea nu m-am dezbrăcat şi n-am dormit 


deloc. Aveam de gând să mă duc, o dată cu primele raze 
ale soarelui, la porţile fortăreței, pe unde trebuia să treacă 

Maria Ivanovna, să-mi iau rămas bun pentru ultima data. 
Simteam în mine o mare schimbare. Zbuciumul sufletesc 
mă chinuia mai putin decât acea mâhnire care mă 
cuprinsese nu demult. In tristeţea acelei despartiri se 
amestecau speranţe dulci şi nedesluşite, se amesteca 
aşteptarea plină de nerăbdare a primejdiilor, şi simţeam 
cum creşte in mine un simtamant de nobilă ambiţie. 

Noaptea a trecut pe nesimţite. Tocmai când eram gata 
să ies, uşa s-a deschis deodată şi a intrat caporalul; mi-a 
raportat că peste noapte cazacii noştri au fugit din 
fortăreață şi l-au târât cu sila şi pe lulai; că prin apropiere 
se văd oameni străini. Gândul că Maria Ivanovna nu va 
dovedi să fugă îndată m-a înspăimântat. Am dat caporalului 
câteva ordine în grabă şi tot atunci am fugit la comandant. 

Se revărsa de ziuă. Cum alergam pe uliţă, am auzit 
deodată că mă strigă cineva. M-am oprit. 

— Încotro? m-a întrebat Ivan Ignatici ajungându-mă. 
Ivan Kuzmici se află pe valul fortăreței şi m-a trimis dupa 
dumneata. A sosit Pugaci! 

— Maria Ivanovna a plecat? l-am întrebat cu inima 
tremurândă. 

— N-a apucat! Drumul către Orenburg e tăiat, 
fortăreaţa e înconjurată! E rău, Piotr Andreici! 

Ne-am dus la valul fortăreței, o ridicătură naturală, 
întărită cu un gard de pari. 

Acolo se aflau strânşi toţi locuitorii, cu garnizoana sub 
arme. Tunul fusese dus acolo încă de cu seară. 
Comandantul se plimba prin fata putinilor soldaţi rămaşi. 
Apropierea pericolului îi dădea bătrânului ostaş o vioiciune 
neobişnuită. 

Pe câmpie, la o depărtare nu prea mare, se vedeau 
vreo douăzeci de călăreţi; păreau cazaci, dar printre ei se 
cunoşteau uşor başkirii, după cuşmele din blană de râs şi 
după tolbe. 

— Băieți! spunea comandantul, trecând printre soldaţi. 
Luptăm azi pentru maica noastră împărăteasa şi vom arăta 
lumii întregi că suntem viteji şi ne ţinem jurământul! 

Soldaţii şi-au arătat hotărârea cu glas tare. Şvabrin sta 
lângă mine şi se uita drept spre duşman. Cum au văzut 
mişcarea din fortăreață, călăreţii din câmpie s-au strâns 
grămadă şi au început să se sfătuiască între ei. 

Comandantul a dat ordin lui Ivan Ignatici să îndrepte 
tunul într-acolo şi a aprins el însuşi fitilul. 

Ghiuleaua a trecut suieránd pe deasupra lor, 
nepricinuindu-le nici un rau. S-au imprastiat în grabă; 
câmpia a rămas goală. In clipa aceea s-a arătat pe val 
Vasilisa Egorovna, cu Masa, care nu voia să se despartă de 
ea. 

— Ei, ce-i? a întrebat nevasta comandantului. Cum 
merge bătălia? Unde-i duşmanul? 

— Duşmanul nu-i departe, i-a răspuns Ivan Kuzmici. Cu 
ajutorul lui Dumnezeu, totul se va sfârşi cu bine. Ti-i frică, 
Maşa? 

— Nu, taicutule! Acasă, singură, mi-i mai frică. 

Spunând acestea, m-a privit, silindu-se să zâmbească. 
Fără să vreau, am strâns mânerul spadei, amintindu-mi că 
aseară o primisem din mâna ei, ca pentru a o apăra pe ea, 
iubita mea. Imi ardea inima. Má închipuiam cavaler 
medieval — cavalerul ei. Vream să-i arăt că-i merit 
încrederea şi aşteptam cu nerăbdare clipa hotărâtoare. 

Atunci, de după o înălţime aflată la o jumătate de 
verstă de fortăreață, s-au ivit alte cârduri de călăreţi, si 
curând toată stepa s-a umplut de o mulţime de oameni 
înarmaţi cu lănci şi sardakarí?. Printre ei, pe un cal alb, 
călărea un om îmbrăcat într-un caftan roşu şi cu sabia în 
mână; era Pugaciov. S-a oprit; călăreţii l-au înconjurat 
îndată; patru dintre ei, pesemne la porunca lui, au pornit în 
goană spre fortăreață. l-am recunoscut pe tradatorii nostri. 
Unul ţinea o hârtie vârâtă sub cuşmă. Altul aducea capul lui 
lulai, înfipt într-o lance. L-a aruncat peste gard şi capul 
nenorocitului  calmuc s-a rostogolit la picioarele 
comandantului. Trădătorii strigau: 


8 Arcuri cu ságeti (tătară). 

— Nu trageţi! lesiti întru întâmpinarea împăratului. 
Împăratul e aici! 

— Va arăt eu vouă! a strigat Ivan Kuzmici. Foc, flăcăi! 

Soldaţii au deschis focul. Cazacul care tinea hârtia s-a 
clătinat şi a căzut de pe cal; ceilalţi au făcut cale-ntoarsă. 
M-am uitat la Maria Ivanovna; părea ametita de spaima 
stârnită de capul însângerat al lui lulai şi de împuşcăturile 
asurzitoare. Comandantul a chemat caporalul şi i-a ordonat 
să-i aducă hârtia de la cazacul ucis. Caporalul a ieşit în 
stepă; s-a întors, ţinând de căpăstru calul celui ucis, şi i-a 
înmânat lui Ivan Kuzmici scrisoarea. El a citit-o şi a rupt-o în 
bucăţi. În vremea asta răsculații se pregăteau de atac. 
Curând, gloantele au început să ne suiere pe la urechi, 
câteva săgeți s-au înfipt în apropierea noastră, în pământ şi 
în gard. 

— Vasilisa Egorovna, a spus comandantul, aici nu au 
ce face femeile! Du-o de-aici pe Maşa! N-o vezi? E mai mult 
moartă decât vie! 

La şuieratul gloantelor, Vasilisa Egorovna se făcuse 
parcă mai mică; privea stepa plină de o mare frământare; 
s-a întors spre soţul ei: 

— Ivan Kuzmici! Dumnezeu e stăpân şi peste viata si 
peste moarte! Blagosloveşte-o pe Maşa. Hai, Maşa, vino la 
tatăl tău! 

Fata s-a apropiat de Ivan Kuzmici, a căzut, palidă si 
tremurând, în genunchi şi s-a închinat până la pământ. 

Bătrânul comandant a făcut semnul crucii peste ea, de 
trei ori, apoi a ridicat-o, a sărutat-o şi i-a spus cu glas 
schimbat: 

— Fii fericită, Masa! Roaga-te lui Dumnezeu, şi el nu te 
va lăsa! De vei găsi un om bun, să vă dea Dumnezeu 
dragoste şi bună înţelegere, şi să trăiţi cum am trăit eu cu 
Vasilisa Egorovna! Rămâi cu bine, Masa! Vasilisa Egorovna, 
du-o mai repede. 

Masa s-a aruncat de gâtul lui şi a început să plângă în 
hohote. 

— Să ne sărutăm şi noi..., a rostit plângând soţia 
comandantului. Rămâi cu bine, Ivan Kuzmici al meu! larta- 
mă dacă te-am supărat cu ceva! 

— Cu bine, cu bine, maicuta! a spus comandantul, 
imbratisandu-si bătrâna soţie! Destul! Duceti-vá acasă! 
Daca mai dovedeşti, îmbrac-o pe Masa cu sarafanul! 

Amândouă femeile s-au îndepărtat. Eu mă uitam în 
urma Mariei Ivanovna. Ea s-a întors şi mi-a făcut semn din 
cap. Ivan Kuzmici s-a îndreptat spre noi şi şi-a încordat 
toată atenţia asupra inamicului. Rasculatii s-au strâns în 
jurul căpeteniei şi deodată au început să sară de pe cai. 

— Acum fiţi tari! ne-a spus căpitanul. Incepe asaltul. 

In clipa aceea, răsculații au năvălit asupra fortăreței, 
cu răcnete şi strigăte înspăimântătoare. 

Tunul nostru era încărcat cu mitralii. Comandantul i-a 
lăsat să se apropie cât mai mult şi deodată a tras din nou. 
Mitralia a lovit în plin. Rasculatii s-au desfăcut parca în 
două şi s-au retras. Doar căpetenia lor a rămas pe loc... 
Flutura sabia şi părea că-i îndeamnă cu mare aprindere; 
strigătele şi răcnetele au încetat o clipă, apoi au reînceput. 

— Haideţi, băieţi! a spus comandantul. Deschideţi 
poarta şi bateti toba... Inainte, băieţi, la atac! După mine! 

Şi astfel, căpitanul, Ivan Ignatici şi cu mine am fost 
într-o clipă dincolo de imprejmuire, dar garnizoana speriată 
nici nu s-a clintit. 

— Ce stati, băieţi? striga Ivan Kuzmici. Chiar daca ar fi 
să murim, asta ni-i datoria! 

In clipa aceea, răsculații au dat navala asupra noastră 
şi au pătruns în fortăreață. 

Toba a tăcut. Soldaţii din garnizoană au lepădat 
armele; pe mine m-au aruncat la pământ, însă m-am ridicat 
repede si am intrat în fortăreață, împreună cu răsculații. 
Rănit la cap, comandantul se afla înconjurat de-o ceată de 
răufăcători care îi cereau cheile. M-am repezit în ajutorul 
lui. Câţiva cazaci zdraveni m-au legat cu curelele lor, 
spunându-mi: 

— Vai de voi cei care nu vreţi sá vă supuneti 
împăratului! 

Ne-au târât pe străzi; locuitorii ieşiseră din case cu 
pâine şi sare. Se auzea dangăt de clopot. Deodată s-a vestit 
prin mulţime că împăratul se află în piaţă, unde aşteaptă 
prizonierii şi primeşte jurământul. Norodul a dat năvală într- 
acolo; tot într-acolo ne-au mânat şi pe noi. 

Pugaciov sta într-un jilt, în pridvorul casei 
comandantului. Era îmbrăcat într-un frumos caftan 
căzăcesc, cusut cu fireturi. Cuşma înaltă de blană de samur 
cu ciucuri de fir de aur îi era trasă până pe ochii 
scânteietori. Faţa lui îmi păru cunoscută. Şefii cazacilor îl 
înconjurau. Părintele Gherasim sta palid şi tremurând, cu 
crucea în mână, lângă pridvor, şi parcă cerea îndurare, 
tăcut, pentru victimele care trebuia să fie executate în 
piaţă. Spânzurătoarea a fost ridicată îndată. Când ne-am 
apropiat, baskirii au  împrăştiat norodul, ducandu-ne 
înaintea lui Pugaciov. Clopotul a încetat şi s-a lăsat o 
adâncă tăcere. 

— Care-i comandantul? a întrebat impostorul. 

Uriadnicul nostru a ieşit din mulţime şi l-a arătat pe 
Ivan Kuzmici. 

Pugaciov l-a privit pe bătrân cu ochi înfricoşători. 

— Cum ai îndrăznit să mi te împotriveşti mie, împăratul 
tău? 

Comandantul, slăbit din cauza rănii, îşi adună ultimele 
puteri şi-i răspunse cu glas hotărât: 

— Tu nu eşti împăratul meu! Eşti un hoţ şi un 
impostor! Auzi tu? 

Pugaciov s-a încruntat şi a făcut semn cu batista lui 
albă. Câţiva cazaci l-au înşfăcat pe bătrânul căpitan şi l-au 
târât la spânzurătoare. Sus, pe grindă, a apărut baskirul 
mutilat, pe care-l cercetasem cu o seară mai înainte. Tinea 
frânghia în mână şi, după un minut, l-am văzut pe bietul 
Ivan Kuzmici ridicat în văzduh. Atunci l-au adus înaintea lui 
Pugaciov pe Ivan Ignatici. 

— Jură credinţă împăratului Piotr Feodorovici! i-a spus 
Pugaciov. 

— Tu nu esti împărat! a răspuns Ivan Ignatici, repetând 
vorbele căpitanului. Eşti hoţ, măi frate, şi te dai drept 
împărat! 

Pugaciov a făcut din nou semn cu batista şi bravul 
locotenent a fost spânzurat lângă bătrânul său comandant. 

Acum îmi venea mie rândul. M-am uitat la Pugaciov cu 
îndrăzneală, hotărât să repet şi eu răspunsul vitejilor mei 
camarazi. Atunci, cu mare uimire, l-am văzut pe Şvabrin 
printre şefii răsculaților, tuns rotunjit şi îmbrăcat într-un 
caftan căzăcesc. S-a apropiat de Pugaciov şi i-a spus ceva 
la ureche. 

— Spánzurati-1! a rostit Pugaciov, fără a se mai uita la 
mine. 

Mi-au pus şteangul de gât. Am început să murmur o 
rugăciune, căindu-mă de toate păcatele mele şi rugându-l 
pe Dumnezeu să-i scape pe toţi cei ce-mi erau dragi. 

M-au târât la spânzurătoare. 

— Nu te teme! Nu te teme! îmi spuneau ucigaşii, vrând 
poate într-adevăr să-mi dea curaj. 

Deodată am auzit un strigăt: 

— Stati, afurisitilor! Opriti! 

Călăii s-au oprit; m-am uitat şi l-am văzut pe Savelici la 
picioarele lui Pugaciov. 

— Tătucule scump! spunea bietul moşneag. Ce câştigi 
omorând un biet copil de boier? Da-i drumul. Pentru dânsul 
ti se vor plăti bani buni! lar pentru pildă şi spaimă, da 
poruncă să fiu spânzurat eu, un moşneag! 

Pugaciov a făcut semn şi-ndată am fost dezlegat şi 
lăsat liber. 

— Tătucul nostru te iartă, am auzit un glas. 

N-aş putea spune că m-am bucurat, în clipa aceea, de 
mântuirea mea, după cum iarăşi n-aş putea spune că-mi 
părea rău. Sentimentele îmi erau prea tulburi. M-au dus din 
nou în faţa aşa-zisului împărat şi m-au aşezat în genunchi. 
Pugaciov îmi întinse mâna brăzdată de vine. 

— Sărută-i mâna! Sărută-i mâna! spuneau cei din jur. 

Eu însă preferam cea mai îngrozitoare pedeapsă decât 
această înjosire ticăloasă. 

— Dragutule, Piotr Andreici! soptea Savelici la spatele 
meu, împingându-mă. Nu fi încăpățânat. Ce te costă? 
Scuipă, dar sărută-i mâna răufăc... (Ptiu!) Sărută-i manuta! 

Nici nu mă clinteam. Pugaciov şi-a retras mâna, 
spunând cu un zâmbet batjocoritor: 

— Inaltimea-sa, se vede treaba, a înnebunit de 
bucurie! Ridicaţi-l! 

M-au ridicat şi m-au lăsat liber. Am stat să privesc la 
continuarea groaznicei comedii. Locuitorii începuseră a 
depune jurământul. Se apropiau pe rând, sărutau crucea şi 
după aceea se închinau impostorului. Soldaţii garnizoanei 
erau şi ei acolo. Croitorul companiei, înarmat cu foarfecă lui 
tocită, le tăia cozile. Care cum se scutura de păr, venea la 
mâna lui Pugaciov, care-l ierta şi-l primea în banda lui. Asta 
a durat vreo trei ceasuri. În sfârşit, Pugaciov s-a ridicat din 
jilt şi a coborât din pridvor împreună cu căpeteniile. 

l-au adus un cal alb cu frâu frumos; doi cazaci l-au luat 
pe Pugaciov de subsuori şi l-au ridicat în şa. Pugaciov l-a 

vestit pe preotul Gherasim că va lua masa la el. În clipa 
aceea s-a auzit tipatul unei femei. Câţiva tâlhari o tarau în 
pridvor pe Vasilisa Egorovna, aproape goală, cu părul 
răvăşit. Un tâlhar se şi îmbrăcase cu bundita ei, alţii duceau 
pernele, lăzile, serviciul de ceai, aşternutul şi întregul 
calabalăc. 

— Doamne, Dumnezeule! striga sărmana bătrână. 
Lasati-ma în plata Domnului, oameni buni! Duceţi-mă la 
Ivan Kuzmici! 

In clipa aceea, a privit spânzurătoarea şi l-a văzut pe 
barbatu-sau. 

— Nelegiuitilor! a strigat ea innebunita. Ce-ati facut cu 
dânsul? Ivan Kuzmici, lumina mea! Soldat vrednic! Nu te-au 
atins baionetele prusace, nici gloantele turceşti, nu ţi-ai 
pierdut viaţa într-o luptă cinstită, dar ai căzut răpus de un 
ocnaş fugar! 

— Astupaţi-i gura acestei zgriptoroaice bătrâne! a spus 
Pugaciov şi un cazac tânăr a lovit-o cu sabia peste cap. 

Bătrâna a căzut moartă pe scări. 

Pugaciov a plecat mai departe şi mulţimea a pornit 
buluc în urma lui. 

CAPITOLUL VIII 
UN OASPETE NEPOFTIT 


Oaspetele nepoftit pică mai rău ca un tătar. 
O zicătoare 


Piaţa se golise. Stam pe loc şi nu-mi puteam aduna 
gândurile răvăşite din cauza acelor clipe de groază. 

Cel mai rău mă chinuia gândul că nu ştiam nimic de 
soarta Mariei Ivanovna. Unde-o fi? Ce s-o fi întâmplat cu 
dânsa? O fi izbutit să se ascundă? O fi sigur locul unde s-a 
ascuns? Am intrat în casa comandantului, plin de nelinişte. 
Totul era pustiit; scaune, mese, cufere, toate erau 
sfărâmate, vasele sparte, totul furat. 

Am alergat pe scara îngustă care ducea sus şi-am 
intrat pentru întâia oară în odaia Mariei Ivanovna. l-am 
văzut aşternutul răscolit de tâlhari, dulapul spart şi golit. 
Numai candela mai ardea în colţul cu icoane, acum gol. 
Rămăsese întreagă o oglinjoară, atârnată în perete... Unde- 
o fi stăpâna acestei chilii modeste de fecioară? Mi-a trecut 

prin minte un gând groaznic, închipuindu-mi-o în mâinile 
banditilor... Mi s-a strâns inima... Am plâns amarnic şi am 
strigat-o cu glas tare. 

In clipa aceea am auzit un zgomot uşor, şi Palaşa ieşi 
de după dulap, palidă şi tremurând. 

— Piotr Andreiei! a rostit ea şi a pocnit din palme. Ce 
zi! Câte grozăvii! 

— Dar Maria Ivanovna? am întrebat-o eu cu nerăbdare. 
Ce-i cu Maria Ivanovna? 

— Domnişoara trăieşte! E ascunsă la Akulina 
Pamfilovna. 

— La preoteasă? am strigat îngrozit. Dumnezeule! 
Pugaciov e acolo! 

Am ieşit repede din odaie; într-o clipă eram în uliţă şi 
am luat-o la fugă cât puteam de repede spre casa 
preotului, nesimtind şi nevazand nimic în juru-mi. Acolo se 
auzeau strigăte, hohote de râs, cântece; Pugaciov petrecea 
cu prietenii săi. 

Palaşa alerga după mine. Am trimis-o s-o cheme încet 
pe Akulina Pamfilovna. După o clipă, preoteasa, cu o sticlă 
goală în mână, a ieşit în tindă, unde mă aflam eu. 

— Pentru Dumnezeu! Unde-i Maria Ivanovna? am 
întrebat-o cu o tulburare de nedescris. 

— Porumbita noastră stă culcată în patul meu, după 
paravan, a răspuns preoteasa. Piotr Andreiei, era cât pe ce 
să se întâmple o nenorocire, dar, slavă Domnului, totul a 
trecut cu bine! Abia se aşezase nelegiuitul la masă, şi ea, 
sărăcuţa, venindu-si în fire, a început să geama!... Am 
încremenit. El a auzit-o. 

„Cine geme aici, bătrâno?” M-am închinat până la 
pământ în faţa tâlharului. „Nepoată-mea, măria-ta... e 
bolnavă şi stă în pat, e a doua săptămână.” 

„E tânără nepoată-ta?” 

„E tânără, stăpâne!” 

„Arată-mi-o!” 

Mi-a sărit inima, dar n-aveam încotro. 

„Poftim, măria:ta! Dar fata nu se va putea ridica, spre 
a veni la maria-ta...” 

„Nu-i nimic, bătrâno! Mă duc singur s-o văd!” Şi 
afurisitul, ce crezi? S-a dus după paravan, a dat perdeaua la 
o parte, s-a uitat cu ochii lui de uliu şi... nimic! Dumnezeu 
ne-a scăpat! Şi, crede-mă, eu şi părintele ne aşteptam la o 
moarte de mucenici! Din fericire, porumbita mea nu l-a 
recunoscut. Dumnezeule atotputernic! Ce zi de sărbătoare 
ne-a fost dat să apucăm noi! N-avem ce spune! Sărmanul 
Ivan Kuzmici! Cine s-ar fi gándit!... Dar Vasilisa Egorovna? 
Dar Ivan Ignatici? Pe el, pentru ce?... Cum de te-a cruțat pe 
dumneata? Dar de Şvabrin Alexei Ivanáci, ce zici? S-a tuns 
rotunjit şi-i aici, la noi, petrece cu dânşii. E dibaci, n-am ce 
zice! Când am spus de nepoată-mea bolnavă, te rog să mă 
crezi, mi-a aruncat o privire, parcă mi-a împlântat un cuţit, 
dar nu m-a dat de gol! Îi mulţumesc şi pentru atâta! 

In clipa aceea s-au auzit racnetele musafirilor beti şi 
glasul părintelui Gherasim. Musafirii cereau vin; părintele şi- 
a strigat nevasta; ea a început îndată să alerge de colo- 
colo. 

— Fugi acasă, Piotr Andreici, nu-i de dumneata acum! 
Betia e în toi şi poţi cădea în mâna tâlharilor buimáciti de 
băutură. Cu bine, Piotr Andreici! Ce-o fi, o fi! Poate nu ne-o 
lăsa Dumnezeu! Şi preoteasa şi-a văzut de ale sale. 

M-am îndreptat către locuinţa mea, liniştit întrucâtva; 
trecând prin piaţă, am văzut câţiva baskiri îmbulzindu-se 
sub spânzurătoare şi scoțând ciubotele spânzuraţilor. Mi- 
am stăpânit cu greu indignarea, dându-mi seama că ar fi 
fost fără folos să mă amestec. 

Tâlharii forfoteau prin toată fortăreaţa şi prădau casele 
ofiţerilor. Pretutindeni s-auzeau strigătele răsculaților beti. 
Acasă, Savelici m-a întâmpinat în prag. 

— Slava Domnului! Am crezut ca te-au înşfăcat 
nelegiuitii din nou! Taicuta Piotr Andreici, mă crezi? Talharii 
ne-au furat totul: hainele, rufele, lucrurile, blidele... Nu ne-a 
mai ramas nimic! Dar ce mai putem spune?! Slava 

Domnului că te-au lăsat măcar pe dumneata în viaţă! L-ai 
recunoscut pe hatmanul lor? 

— Nu l-am recunoscut! Cine-i? 

— Cum, táicutá, ai uitat de betivul căruia i-ai dat 
cojocul la han? Cojocul acela nou-nout... cu blană de 
iepure... Când l-a îmbrăcat ticălosul, au plesnit toate 
cusăturile. _ 

M-a cuprins uimirea. Intr-adevar, asemănarea lui 
Pugaciov cu fosta mea călăuză era izbitoare. M-am convins 
că Pugaciov şi fosta calauza sunt unul şi acelaşi om, şi- 
atunci am înţeles de ce m-a cruțat. N-am putut să nu má 
mir de inlantuirea ciudată a evenimentelor: cojocul meu de 
copil, dăruit unui pribeag, mă scăpase de ştreang, iar 
betivul care umbla de la un han la altul împresura acum 
fortărețe, zguduind întreaga împărăție... 

— Nu vrei să mănânci? m-a întrebat Savelici, de fel 
schimbat în apucăturile lui. Acasă nu mai avem nimic, dar 
am să mă duc să caut şi am să-ţi pregătesc ceva. 

Cum am rămas singur, am căzut pe gânduri. Ce 
trebuia să fac? Să rămân în fortăreaţa aflată sub stăpânirea 
nelegiuitului, să-i urmez banda? Nici una, nici alta nu era de 
demnitatea unui ofiţer. Datoria îmi cerea să mă duc acolo 
unde slujba mea putea fi folositoare patriei, în clipele 
acelea grele. Dragostea însă mă îndemna grozav să rămân 
lângă Maria Ivanovna, să-i fiu apărător şi scut. Desi 
prevedeam grabnica si  neîndoielnica schimbare a 
împrejurărilor, nu puteam să nu mă cutremur infatisandu- 
mi pericolul în care se găsea. Gândurile mi-au fost 
întrerupte de sosirea în fugă a unui cazac care mă anunţă: 

— Măria-sa împăratul te cheamă la dânsul! 

— Unde e acum? am întrebat eu, pregătindu-mă să mă 
supun. | 

— In casa comandantului! După masă, tătucul s-a dus 
la baie şi acum se odihneşte. Ei, inaltimea-voastra, se vede 
din toate celea că-i o persoană sus-pusă: la masă a binevoit 
să mănânce doi purcei fripti, apoi a făcut o baie atât de 
fierbinte, de nici Taras Kurocikin n-a putut răbda; i-a dat 

măturică lui Fomka Bikbaev şi cu greu şi-a venit în fire, 
stropindu-se cu apă rece... N-ai ce spune, are apucături de 
om mare... şi se spune că în baie şi-a arătat semnele de 
împărat ce le are pe piept: pe o parte, pajura cu două 
capete, de mărimea unui ban, iar pe alta — chipul lui! 

N-am găsit ca trebuie să zdruncin convingerea 
cazacului, şi ne-am dus împreună la casa comandantului; 
mă gândeam la întâlnirea cu Pugaciov şi mă sileam să 
ghicesc cum se va sfârşi. Cititorul îşi poate închipui, cred, 
că nu-mi puteam păstra uşor sângele rece. Incepuse să se 
însereze cand am ajuns la casa comandantului. 
Spânzurătoarea cu victimele ei se zărea neagră, 
înfiorătoare. Cadavrul sărmanei neveste a comandantului 
mai zăcea sub cerdac, unde stăteau de pază doi cazaci. Cel 
cu care venisem s-a dus să mă anunţe; s-a întors îndată şi 
m-a introdus în încăperea unde, cu o seară mai-nainte, îmi 
luasem rămas bun atât de drăgăstos de la Maria Ivanovna. 

Am văzut un tablou neobişnuit: la masa aşternută, 
încărcată cu pahare şi sticle, sta Pugaciov, împreună cu 
vreo zece căpetenii de-ale cazacilor, toţi cu căciulile pe cap, 
îmbrăcaţi cu camasi colorate şi infierbántati de băutură, cu 
mutrele roşii şi cu ochii aprinşi. Printre ei nu se afla nici 
Şvabrin, nici uriadnicul nostru, trădătorii nou recrutaţi. 

— A... domni a-voastră! a rostit Pugaciov cum m-a 
văzut. Bine aţi venit! Vă oferim locul, cu toată cinstea! 
Poftiti, vă rog! 

Sfetnicii lui s-au înghesuit şi eu m-am aşezat tăcut la 
un colţ de masă. Vecinul meu, un cazac tânăr, zvelt şi 
frumos, mi-a turnat un pahar de vin prost de care eu nu m- 
am atins. Curios, am început a cerceta adunătura. La locul 
de cinste stătea Pugaciov, cu coatele pe masă, sprijinindu- 
şi cu pumnul lui mare barba neagră. Trăsăturile feţei îi erau 
regulate, destul de plăcute; nu arătau nici o cruzime. 
Vorbea mereu cu unul de vreo cincizeci de ani, pe care-l 
numea când conte, când Timofeici, iar uneori îi spunea 
“unchiule”. Toţi se purtau între ei ca nişte egali, nearătând 
vreo stimă deosebită faţă de conducătorul lor. Vorbeau 

despre asaltul de dimineaţă, despre succesul răscoalei şi 
despre viitoarele acţiuni militare. Fiecare se lăuda, îşi 
expunea părerile, îl contrazicea liber pe Pugaciov. 

La această ciudată consfătuire militară s-a hotărât 
atacul asupra Orenburgului: mişcare îndrăzneață, care era 
cât pe ce să fie încununată de un fatal succes. 

S-au înţeles să pornească a doua zi. 

— Fraţilor! spuse Pugaciov. Inainte de culcare, să 
cântăm cântecul care-mi place mie! Hai, Ciumakov, începe! 

Vecinul meu a început cu glas subţire un cântec de 
luntraş, un cântec de jale; şi toţi îl acompaniau în cor: 


Nu fremăta, dumbravă verde, mamă, 
Lasă să-mi deapăn gândul greu si-amar, 
Că mâine-am să mă duc la judecată, 

In fata judelui, cumplitul tar. 


Si-o sá mă-ntrebe țarul — gospodarul: 
— "lan spune, măi voinice din popor, 
Cum şi cu cine ai furat? 

La jaf cu multi te-ai înhăitat?” 


— "Nadejdea mea esti, pravoslavnic tar! 
Și-oi spune adevaru-adevarat. 

Tovarăşi patru-avui toți, preamarite, 
Intâiul fost-a noaptea-ntunecată, 

Al doilea vezi: jungherul ascuțit, 

Al treilea, murgul meu cel mai iubit, 
Si-al patrulea-mi fu arcul înstrunit, 

lar ca trimişi, avui săgeți călite. “ 


Mi-o spune atunci măritul tar: 

— ” Doar cinste tie, fecior de plugar, 

Că bine ai răspuns şi-ai jefuit! 

Am să te căftănesc, voinice, drept răsplată, 
Si-n mijlocul câmpiei, mari palate 

Ji-oi da: doi stâlpi şi-o grindă peste ei.” 

N-am cuvinte să vă descriu cum m-a impresionat acest 
cântec popular despre spânzurătoare, cântat de nişte 
oameni sortiti spânzurătorii. Feţele lor amenințătoare, 
glasurile lor armonioase, tonul de adâncă tristeţe pe care-l 
dădeau cuvintelor expresive, toate acestea au făcut ca un 
fior poetic să-mi zguduie întreaga fiinţă. 

Musafirii au mai băut câte un pahar, după care s-au 
ridicat de la masă, luându-şi rămas bun de la Pugaciov. 

Voiam să plec şi eu în urma lor, dar acesta mi-a spus: 

— Stai! Vreau să-ţi graiesc ceva. 

Am rămas singuri. Am tăcut amândoi câteva clipe; 
Pugaciov se uita ţintă la mine şi, din când în când, făcea un 
semn din ochiul stâng cu o deosebită şiretenie şi batjocură 
pe fata. In sfârşit, rase; era de-o veselie atât de naturală, 
încât, uitându-mă la dânsul, am început să râd şi eu, fără să 
ştiu de ce. 

— Ce-i, înălţimea-ta? m-a întrebat el. Recunoaşte ca 
te-ai speriat când flăcăii mei ţi-au aruncat ştreangul de gat. 
Cred că ti s-a făcut inima cat un purice! Dacă n-ar fi fost 
servitorul tău, te-ai fi legănat în spânzurătoare. L-am 
recunoscut îndată pe ghiuj. Ai fi crezut vreodată, înălțimea- 
ta, că omul care te-a scos la drum era însuşi marele ţar? 
(Aici, el şi-a luat un aer semet şi tainic.) Eşti foarte vinovat 
faţă de mine, a continuat, dar te-am iertat pentru 
bunătatea ta, căci mi-ai făcut un bine când eram silit să mă 
ascund de duşman. Cum te voi mai putea răsplăti, o să vezi 
după ce voi căpăta stăpânirea! Făgăduieşti să-mi serveşti 
cu osârdie? 

Întrebarea înşelătorului, ca şi îndrăzneala lui, mi s-au 
părut aşa de caraghioase, încât nu m-am putut stăpâni să 
nu surâd. 

— De ce zâmbeşti? m-a întrebat el încruntându-se. Nu 
crezi, poate, că sunt marele ţar? la zi! 

M-am tulburat. Nu puteam recunoaşte un împărat într- 
un vagabond. Asta mi se părea o laşitate de neiertat. Dacă 
i-as fi zis în fata impostor, asta ar fi însemnat osândă la 
moarte; ceea ce vroim să săvârşesc în primul moment de 

revoltă, în faţa spânzurătorii şi a întregului popor, aici mi se 
părea fanfaronadă inutilă. Şovăiam. Pugaciov îmi aştepta 
răspunsul, încruntat; în sfârşit (şi astăzi îmi amintesc cu 
satisfacţie de momentul acela), simţul datoriei a triumfat 
asupra slăbiciunii omeneşti. l-am răspuns: 

— Ascultă! Am să-ţi spun tot adevărul. Judecá: pot sa 
recunosc eu ca eşti împărat? Esti om deştept şi ţi-ai da 
seama că o fac din fatarnicie. 

— Atunci, cine sunt eu, după părerea ta? 

— Dumnezeu ştie! Insă oricine-ai fi, joci o carte 
primejdioasă! 

Pugaciov m-a privit deodată. 

— Va să zică, nu crezi că sunt împăratul Piotr 
Feodorovici? Bine. Dar un viteaz nu poate izbuti? Parcă 
Grişka Otrepiev? n-a domnit în vechime? Crede despre mine 
ce vrei, dar tine-te de mine. Ce te privesc celelalte? Oricine 
ar ft popa, tot părinte i se spune. Slujeşte-mi cu credinţă şi 
te voi face feldmareşal şi chiar cneaz. Ce zici? 

— Nu! i-am răspuns hotărât. Sunt nobil de obârşie. Am 
depus jurământul către împărăteasă. Nu pot să-ţi slujesc. 
Dacă-mi vrei binele cu adevărat, dă-mi drumul să mă duc la 
Orenburg. 

Pugaciov se gândea. 

— Dar, dacă îţi voi da drumul, îmi făgăduieşti că măcar 
nu vei merge împotriva mea? 

— Cum aş putea fagadui? i-am răspuns. Doar ştii că nu 
e după voia mea: dacă mi se va da ordin să merg împotriva 
ta, n-o să am încotro şi mă voi duce... Tu însuţi esti 
conducător şi ceri supunere de la ai tăi. Dacă ar fi nevoie de 
mine, şi nu mi-aş face datoria, ce-ar însemna asta? Capul 
meu e în puterea ta. Dacă mă vei elibera, îţi mulţumesc; 
dacă ai să mă ucizi, te va judeca Dumnezeu! Ti-am spus 
adevărul... 


% Grigori (Griska) Otrepiev (Falsul Dmitri) — aventurier, călugăr 
răspopit de la mănăstirea Ciudovo; cu ajutorul polonezilor, a ocupat 
tronul lui Boris Godunov şi a domnit sub numele de Dmitri, fiul 
asasinat al ţarului Ivan IV. 

Sinceritatea mea l-a uimit. 

— Fie! a rostit el, bătându-mă pe umăr. Când e să 
pedepsesc, pedepsesc. Când e să iert, iert. Du-te în 
tuspatru vânturile şi fă ce vrei! Vino mâine şi-ţi ia rămas 
bun. Acum, la culcare. Şi mie mi-i somn. 

L-am lăsat şi am ieşit în uliţă. Noaptea era liniştită şi 
friguroasă. Luna şi stelele străluceau luminând piaţa şi 
spânzurătoarea. În fortăreață totul era liniştit şi întunecat. 
Mai era lumină numai în crâşmă, unde s-auzeau strigătele 
betivanilor  întârziaţi. M-am uitat la casa preotului. 
Obloanele şi poarta erau închise. Se părea că totul e liniştit 
înăuntru. 

Acasă, l-am găsit pe Savelici tânguindu-se din cauza 
lipsei mele. Vestea că sunt liber l-a bucurat nespus. 

— Slavă ţie, Doamne! a rostit el şi şi-a făcut cruce. O 
să părăsim fortăreaţa îndată ce se va lumina şi o să 
mergem încotro ne-or duce ochii. Ti-am pregătit ceva de 
mâncare; mănâncă, taică, şi odihneşte-te până la ziuă ca-n 
sânul lui Avram! 

l-am urmat sfatul si, după ce am cinat cu mare poftă, 
am adormit foarte repede pe duşumeaua goală, ostenit 
trupeşte şi sufleteşte. 

DESPĂRŢIREA 


Ce dulce-a fost să ne cunoaştem, 
Frumoaso, preafrumoasa mea, 
Si-asa-i de tristă despărțirea 
Si-atat de grea, atât de grea! 
Heraskov 


M-am trezit dis-de-dimineata, în bătaia tobei. M-am 
dus la locul de adunare. Cetele lui Pugaciov se strângeau 
lângă spânzurătoare, unde mai atârnau victimele din ajun. 
Cazacii erau călări. Soldaţii, înarmaţi. Drapelele fluturau. 
Erau şi câteva tunuri puse pe afet, printre care am 
recunoscut şi tunul nostru. Toţi locuitorii erau acolo, 
aşteptându-l pe impostor. 

Lângă pridvorul casei comandantului, un cazac ţinea 
de căpăstru un cal alb, minunat, de rasă kirghiză. Am 
căutat cu ochii cadavrul nevestei comandantului. Era tras 
ceva mai la o parte şi acoperit cu o rogojină. In sfârşit, s-a 

arătat şi Pugaciov. Norodul s-a descoperit. El s-a oprit în 
pridvor şi le-a dat bună ziua oamenilor. Una dintre căpetenii 
i-a întins un sac cu bani de aramă şi el a început să-i arunce 
norodului cu pumnii. 

Norodul s-a năpustit să-i adune, strigând, dar faptul 
acesta nu s-a petrecut fără schilodiri. Pe Pugaciov l-au 
înconjurat complicii lui cei mai de seamă. Printre ei era şi 
Şvabrin. Privirile ni s-au întâlnit. In ochii mei n-a putut citi 
decât dispreţ şi s-a întors cu faţa plină de ură sinceră şi de 
prefăcută batjocură. Văzându-mă în mulţime, Pugaciov mi-a 
făcut semn cu capul şi m-a chemat la dânsul. 

— Ascultă, mi-a spus el. Du-te chiar acum la Orenburg 
şi anunţă din partea mea pe guvernator şi pe toţi generalii 
să mă aştepte peste o săptămână. Sfătuieşte-i să mă 
întâmpine cu dragoste fiască şi supunere; dacă nu vor face 
aşa, nu vor scăpa de grea osândă. Drum bun, inaltimea-ta! 

Apoi s-a întors către norod şi a spus, arătându-l pe 
Şvabrin: Copii, iată-l pe comandantul cel nou! Ascultaţi-l în 
totul! lar el va răspunde, în faţa mea, de voi şi de 
fortăreață! 

Am ascultat aceste cuvinte cu groază: Şvabrin 
devenea comandantul fortăreței! Maria Ivanovna rămânea 
în puterea lui! Ce se va întâmpla oare cu ea, Doamne? 

Pugaciov a coborât de pe pridvor. | s-a adus calul. A 
sărit repede în şa, fără să mai aştepte ajutorul cazacilor 
care voiau să-l ridice. 

In timpul acesta l-am văzut pe Savelici al meu ieşind 
din mulţime, ducându-se de-a dreptul la Pugaciov şi 
întinzându-i o foaie de hârtie. Nu-mi puteam închipui ce 
voia. 

— Ce-i asta? a întrebat Pugaciov grav. 

— Citeşte şi ai să vezi! i-a răspuns Savelici. 

Pugaciov a luat hârtia şi a privit-o îndelung, cu un aer 
important. 

— De ce scrii aşa de încurcat? a întrebat el în sfârşit. 
Luminosii noştri ochi nu pot înţelege nimic. Unde-i 
secretarul-şef? 

Un tânăr mărunt, în uniformă de caporal, a alergat 
îndată la dânsul. 

— Citeşte tare! i-a spus impostorul dându-i hârtia. 

Eram foarte curios să aflu ce i-a venit în cap bătrânului 
meu să-i scrie. 

Secretarul-şef a început a silabisi cu glas tare 
următoarele: 

— „Două halate, unul de barchet şi unul de mătase 
vărgată, prețul 6 ruble...” 

— Ce înseamnă asta? a întrebat Pugaciov încruntându- 
se. 

— Dă ordin să citească mai departe! a răspuns liniştit 
Savelici. 

Secretarul-şef a continuat: 

— „Tunică de postav fin, verde, prețul 7 ruble. 
Pantaloni de postav alb, prețul 5 ruble, 12 cămăşi de pânză 
de olanda cu manşete, prețul 10 ruble. Ladita cu serviciul 
de ceai, 2 ruble şi jumătate...” 

— Ce-s prostiile astea?... a întrerupt Pugaciov citirea. 
Ce ma privesc pe mine lădiţa şi pantalonii cu mansetá? 

Savelici a tusit şi a început să-l lămurească: 

— Va rugăm să binevoiti a cunoaşte, tatucule, cum ca 
acesta este inventarul lucrurilor furate de către nelegiuiti... 

— Care nelegiuiţi? l-a întrebat Pugaciov amenintator. 

— lertati-ma! M-a luat gura pe dinainte, a răspuns 
Savelici. Nelegiuiti sau nu, băieţii tai au scotocit totuşi prin 
lucrurile noastre şi au luat din ele. Nu te supăra. Calul, că 
are patru picioare, şi tot se poticneşte. Dă ordin să citească 
până la capăt! 

— Citeşte mai departe! a spus Pugaciov, şi secretarul a 
citit mai departe: 

— „O plapumă de stambă, altă plapumă de mătase cu 
vata, 4 ruble; o şubă de vulpe cu fata de postav roşu, 40 
ruble; şi cojocul de blană de iepure, pe care ti l-a dăruit 
domniei-tale la han, 15 ruble”. 

— Ce mai e şi asta? a strigat Pugaciov, şi ochii îi 
scăpărau. 

Recunosc că mi-a fost frică pentru moşneagul meu. El 
voia să-nceapă din nou explicaţiile, însă Pugaciov i-a tăiat 
vorba: 

— Cum îndrăzneşti sa vii la mine cu asemenea 
fleacuri? a strigat el, smucind hârtia din mâna secretarului 
şi azvârlindu-i-o lui Savelici în obraz. Moşneag prost! Mare 
pagubă că ţi le-au furat! Trebuie să te rogi lui Dumnezeu, 
ghiujule, pentru mine şi pentru flăcăii mei, că nu atarnati, 
tu şi cu boierul tău, în spânzurătoarea asta, împreună cu 
aceia care nu mi s-au supus... Cojocul de iepure! Ţi-oi da eu 
cojoc cu blană de iepure, să mă pomeneşti! Ştii tu că pot da 
ordin să ţi se jupoaie pielea şi să se facă din ea cojoc? 

— Cum doreşti! a răspuns Savelici. Eu sunt slugă şi 
trebuie să răspund pentru averea boierului. 

Pugaciov, care după cum se vedea se afla într-o clipă 
de bunătate, s-a întors şi a plecat, fără a mai adăuga vreun 
cuvânt. 

Şvabrin şi celelalte căpetenii l-au urmat. Ceata a ieşit 
din fortăreață, în ordine. Norodul s-a dus să-l petreacă pe 
Pugaciov. Am rămas în piaţă numai eu şi Savelici. Bătrânul 
meu ţinea inventarul în mână şi-l cerceta cu mare regret. 
Văzând ce bine má tntelegeam cu Pugaciov, voise să se 
folosească de asta, dar intenţia lui inteleapta dăduse greş. 

Am început să-l cert pentru nepotrivitu-i zel, totuşi nu- 
mi puteam stăpâni râsul. 

— Rázi, boierule, râzi, mi-a răspuns el, însă când va 
trebui să cumpărăm gospodăria din nou ai să vezi dacă ai 
să ai de ce râde! 

M-am grăbit spre casa părintelui Gherasim, s-o văd pe 
Maria Ivanovna. Preoteasa mi-a dat o veste tristă. Noaptea, 
Maria Ivanovna se îmbolnăvise rău, avea febră mare, era 
fără cunoştinţă, delira. Preoteasa m-a dus la ea în cameră. 
M-am apropiat încet de pat. Chipul ei schimbat m-a tulburat 
adânc. Nu m-a recunoscut. Am stat mult timp în faţa ei, 
fără a auzi ce-mi spunea părintele Gherasim şi buna lui 
soata, însă mi se părea că încercau sa mă linisteasca. Mă 
frământau gânduri negre. Starea sărmanei orfane, lipsită 

de apărare, lăsată printre răsculații înrăiţi si, pe lângă toate 
acestea, neputinta mea de a o ajuta mă înspăimântau. Mai 
mult decât orice îmi chinuia închipuirea Şvabrin! 

Imputernicit de impostor să conducă fortăreaţa în care 
se afla sărmana fată, devenită, fără să vrea, obiectul urii 
lui, el era în stare de orice. Ce să fac? Cum s-o ajut? Cum s- 
o scap din mâinile nelegiuitului? Rămânea o singură ieşire: 
să plec imediat la Orenburg, pentru a grăbi eliberarea 
fortăreței Belogorskaia, contribuind şi eu la asta în măsura 
puterilor mele. Mi-am luat rămas bun de le preot şi de la 
Akulina Pamfilovna, incredintandu-le-o cu inima aprinsă pe 
aceea pe care o şi socoteam soţia mea. Luând mâna 
nenorocitei fete, i-am sărutat-o, scăldând-o în lacrimi. 

— Mergi cu bine! îmi spunea preoteasa, petrecându- 
mă. Cu bine, Piotr Andreici! Poate ne-om revedea în 
vremuri mai bune! Nu ne uita şi scrie-ne des. Biata Maria 
Ivanovna nu mai are nici o mângâiere şi nici o ocrotire în 
afară de dumneata. 

In piaţă m-am oprit o clipă şi m-am uitat la 
spânzurătoare; m-am înclinat în faţa ei; apoi am ieşit din 
fortăreață si am luat drumul Orenburgului, însoţit de 
Savelici, care nu se despartea de mine. Mergeam adâncit în 
gânduri, când deodată am auzit în urmă un tropot de cal. 
M-am întors să văd ce-i: din fortăreață, un cazac gonea 
călări spre mine, ţinând de căpăstru un cal başkir şi 
făcându-mi semne de departe. M-am oprit, şi curând l-am 
recunoscut pe uriadnicul nostru. Cum m-a ajuns, a sărit de 
pe cal şi mi-a spus, înmânându-mi frâul calului celălalt: 

— Inaltimea-voastra, tatucul vă dăruieşte acest cal si 
şuba de pe umerii lui (la şa era legată o suba de oaie). Si 
uriadnicul a continuat, încurcându-se: Vă mai dăruieşte o 
jumătate de rublă... dar am pierdut-o pe drum... iertati- 
mă... 

Savelici a mormăit, privindu-l pieziş: 

— Ai pierdut-o pe drum? Dar ce-ţi sună în sân, 
neruşinatule? 

— Ce-mi sună în sân? a răspuns uriadnicul, fără să se 
tulbure. Ce spui, moşneagule?! Sună căpăstrul, nu 
jumătatea de rublă! 

— Bine! am spus eu, curmând sfada. Multumeste din 
partea mea celui care te-a trimis. Cât priveşte banul 
pierdut, străduieşte-te să-l găseşti la întoarcere, să-l ai 
pentru votcă. 

— Vă foarte mulţumesc, înălţimea-voastră..., a răspuns 
el, întorcându-şi calul. Mă voi ruga totdeauna lui Dumnezeu 
pentru dumneavoastră! 

Cu aceste cuvinte, a făcut cale-ntoarsă, ţinându-se cu 
mâna de piept, şi peste un minut ne-a pierit din ochi. M-am 
îmbrăcat cu suba şi m-am suit pe cal, luându-l şi pe Savelici 
la spatele meu. 

— Vezi, boierule?! spunea bătrânul. Nu degeaba i-am 
dat eu jalba şarlatanului. l-a fost ruşine hotului, cu toate că 
gloaba asta başkiră cu coastele ieşite şi şuba nu fac nici cât 
jumătate din ceea ce au furat de la noi pungaşii şi din ceea 
ce ai binevoit a-i dărui; totuşi ne prinde bine acum; de la un 
câine rău, fii mulţumit şi cu un smoc de păr! 

CAPITOLUL X 


ASEDIUL ORAŞULUI 


Țintindu-şi ochii lui de vultur, crunti, 
Pândea oraşul peste văi şi munți. 
Și-apoi cu tunurile, pe ascuns, 

Până sub ziduri a ajuns. 

Heraskov 


Apropiindu-mă de Orenburg, am văzut o mulţime de 
ocnaşi cu capetele rase şi cu feţele stâlcite de cleştele 
călăului. Lucrau lângă fortificaţii, sub paza invalizilor din 
garnizoană. Unii cărau cu căruțele gunoiul de prin şanţuri, 
alţii săpau pământul cu hárletele; sus, pe val, zidarii cárau 
cărămizi şi reparau zidul oraşului. 

Santinelele de la poartă ne-au oprit, cerându-ne actele 
de identitate. Cum a auzit că vin din fortăreaţa 
Belogorskaia, sergentul m-a dus de-a dreptul la locuinţa 
generalului. 

Generalul era în grădină; cerceta merii dezgoliti de 
vântul toamnei şi îi învelea cu grijă în paie călduroase, cu 
ajutorul unui grădinar bătrân. Fata lui arăta linişte, 
sănătate, bunătate. 

Când m-a văzut, s-a bucurat şi a început să mă întrebe 
despre groaznicele întâmplări la care fusesem martor. l-am 
povestit totul. Bătrânul m-a ascultat cu atenţie, tăind nişte 
crengute uscate. 

— Bietul Mironov! a spus el după ce mi-am sfârşit trista 
istorisire. Păcat de dânsul! Era ofiţer bun, iar madame 
Mironova era o femeie bună şi mare meşteră în ciuperci 
murate! Dar ce-i cu Masa, fata căpitanului? 

l-am răspuns că a rămas în fortăreață, în grija 
preotesei. 

— Vai, vai, vai! Asta-i rău! Asta-i foarte rau! Nu te poţi 
baza pe disciplina banditilor! Ce se va întâmpla cu biata 
fată? 

Am răspuns că până la fortăreaţa Belogorskaia nu-i 
departe şi că excelenta-sa nu va întârzia probabil să trimită 
armată pentru eliberarea bietilor ei locuitori. Generalul a 
clătinat din cap a îndoială. 

— Vom vedea... vom vedea... Despre asta mai avem 
timp să vorbim. Te rog, pofteşte să luăm un pahar de ceai. 
Astăzi, va fi la mine un consiliu militar. Ne vei putea da 
informaţii precise despre nemernicul de Pugaciov şi oastea 
lui. Deocamdată, du-te şi te odihneşte! 

M-am dus la locuinţa care-mi fusese dată, unde 
Savelici se şi apucase de trebăluit; aşteptam cu nerăbdare 
ora fixată. Cititorul îşi poate lesne închipui că n-am întârziat 
să mă prezint la acest consiliu, care trebuia să aibă atâta 
influenţă asupra soartei mele. La ora indicată eram la 
general. 

Imi aduc aminte că se mai afla acolo unul dintre 
slujbaşii oraşului, directorul vămii, un bătrân gras şi rumen 
la faţă, îmbrăcat într-un caftan de brocart. A început să mă 
întrebe despre soarta lui Ivan Kuzmici, pe care-l numea 
„cumătru”, şi-mi întrerupea adeseori povestirea cu întrebări 

complementare şi cu observaţii moralizatoare, care, dacă 
nu dovedeau că are cunoştinţe militare, arătau cel puţin o 
agerime a minţii şi o inteligenţă înnăscută. 

intre timp, au sosit şi ceilalţi invitaţi. În afară de 
general, printre ei nu se afla nici un miliar. După ce s-au 
aşezat toţi şi s-a servit ceaiul, generalul a expus extrem de 
clar şi de amănunţit cum stăteau lucrurile. 

— Acum, domnilor, a continuat el, trebuie să hotărâm 
cum să actionam împotriva răsculaților ofensiv sau 
defensiv? Amândouă aceste tactici au şi avantaje şi 
dezavantaje. Acţiunea ofensivă dă mai multă nădejde în 
distrugerea rapidă a inamicului, iar cea defensivă este mai 
sigură şi mai lipsită de pericole. Să începem prin a cere 
părerile, în ordinea firească, legală, începând cu cei mai 
mici în grad. Domnule sublocotenent, a spus adresându-mi- 
se, pofteşte şi spune-ne părerea dumitale. 

M-am ridicat şi l-am descris pe scurt pe Pugaciov şi pe 
cei din banda lui, susţinând hotărât că impostorul n-ar 
putea rezista unui atac din partea unei armate regulate. 

Părerea mi-a fost primită de slujbaşi cu vădită 
nemulţumire. Au luat-o drept nesocotinta şi îndrăzneală 
tinerească. S-a ridicat chiar un murmur şi am desluşit 
cuvântul „mucos”, rostit de către cineva cu jumătate glas. 
Generalul mi s-a adresat zâmbind: 

— Domnule sublocotenent, într-un consiliu militar cele 
dintâi păreri sunt, de obicei, pentru o acţiune ofensivă. E în 
ordinea lucrurilor. Să ascultăm acum şi celelalte păreri. 
Domnule consilier de colegiu, vă rog... 

Bătrânelul cu caftan strălucitor şi-a terminat în grabă a 
treia ceaşcă de ceai, la care adăugase rom din belşug, şi s- 
a adresat generalului: 

— Eu cred, excelenţă, că nu trebuie să actionam nici 
ofensiv, nici defensiv! 

— Cum asta, domnule consilier? a ripostat generalul 
foarte mirat. Alte metode tactice în afară de ofensivă şi 
defensivă... nu sunt prevăzute.. 

— Mai există şi altă metodă, excelenţă, cea de mituire! 

— E-he-he! Părerea dumneavoastră e foarte 
înţeleaptă! Metoda asta o admite tactica! Ne vom folosi de 
sfatul dumneavoastră! Se poate pune pe capul 
nemernicului preţul de şaptezeci sau chiar o sută de ruble... 
din fondurile secrete! 

— Şi-atunci, l-a întrerupt directorul vămii, să fiu eu 
berbec kirghiz şi nu consilier de colegiu, dacă hoţii ăştia nu 
ni-l vor preda pe atamanul lor, legat de mâini şi de picioare! 

— Ne-om mai gândi şi-om mai vorbi despre asta, a 
spus generalul. Pentru orice eventualitate însă trebuie să 
luăm măsuri de ordin militar! Domnilor, dati-va părerea în 
ordinea stabilită de lege. 

Toate părerile au fost împotriva părerii mele. 

Toţi slujbaşii au răspuns că armata nu e sigură, că 
succesul e îndoielnic, că trebuie să fim prudenti... Socoteau 
că-i mai cuminte să stai sub ocrotirea tunurilor, în dosul 
puternicelor întărituri de piatră, decât să-ţi încerci norocul 
cu armele, în câmp deschis. 

La urmă, după ce-a ascultat toate părerile, generalul 
şi-a scuturat scrumul din lulea şi a rostit următoarea 
cuvântare: 

— Domnii mei, trebuie să vă anunţ că sunt cu totul de 
părerea domnului sublocotenent, pentru că părerea 
dumnealui se bazează pe toate regulile unei tactici 
sănătoase. Mişcarea de atac e aproape întotdeauna de 
preferat mişcării de apărare. 

Aici, generalul s-a oprit să-şi umple luleaua. Amorul 
propriu îmi era satisfăcut cu totul. 

M-am uitat de sus la slujbasii care şopteau între dânşii, 
dând semne de nemulţumire şi nelinişte. 

— Dar, domnii mei, a continuat generalul, scoțând pe 
gură un nor gros de fum, o dată cu un oftat adânc, nu 
îndrăznesc să-mi iau această mare răspundere, când e 
vorba de siguranţa provinciilor ce mi s-au încredinţat de 
către măria-sa, milostiva împărăteasă! Astfel că mă unesc 
cu majoritatea părerilor care au hotărât că e mai înţelept şi 
mai fără pericol să aşteptam asediul înăuntrul oraşului, iar 

orice atac inamic îl vom respinge cu artileria şi, de se va 
putea, prin contraatacuri... 

Acum slujbasii, la rândul lor, m-au privit ironic. 
Consiliul a luat sfârşit. N-am putut să nu regret slăbiciunea 
respectabilului ostaş, care, împotriva convingerilor lui, s-a 
decis să imbratiseze părerea unor oameni fără pricepere şi 
fără experienţă. 

La câteva zile după acest remarcabil consiliu, am aflat 
că Pugaciov îşi ţinea făgăduiala şi se apropia de Orenburg. 

De pe zidurile oraşului am văzut armata răsculaților al 
căror număr părea că s-a înzecit de la ultimul atac la care 
fusesem martor. Acum aveau şi artilerie, capturată din 
micile fortărețe cucerite. Amintindu-mi de hotărârea luată 
în consiliu, prevedeam că voi rămâne vreme îndelungată 
închis între zidurile Orenburgului, şi numai că nu plângeam 
de ciudă. 

Nu voi descrie asediul Orenburgului, nu-şi are locul în 
nişte însemnări de familie; asta cade în sarcina istoriei. Voi 
spune pe scurt că acest asediu a fost dezastruos, căci, din 
pricina lipsei de prudenţă a conducătorilor, locuitorii au 
trecut prin foame şi prin multe nenorociri. E uşor de înţeles 
că viaţa în Orenburg era acum de nesuferit. Toţi aşteptau 
cu tristeţe hotărârea soartei. Toţi se văitau de scumpete, 
care ajunsese într-adevăr îngrozitoare. Locuitorii se 
deprinseseră cu ghiulelele care le cădeau prin ogrăzi; nici 
chiar atacurile lui Pugaciov nu mai trezeau interesul 
general. 

Eu muream de urât. Timpul trecea. Scrisori din 
fortăreaţa Belogorskaia nu puteam primi, căci toate 
drumurile erau tăiate. Nu mai puteam răbda să stau 
despărţit de Maria Ivanovna. Má chinuiam că nu ştiam 
nimic de soarta ei. Singura mea distracţie erau atacurile de 
cavalerie. Datorită lui Pugaciov, aveam un cal bun, cu care 
imparteam putina hrană de care dispuneam şi cu care 
ieşeam în fiecare zi din oraş, să mă lupt cu călăreţii 
uzurpatorului. În aceste lupte de hártuialá succesul era de 

obicei de partea nelegiuitilor, care erau sătui, beti şi calari 
pe cai buni. Cavaleria noastră sleită nu-i putea dobori. 

Câteodată ieşea la atac şi flămânda noastră infanterie, 
însă troienele mari o împiedicau să se mişte cu succes 
împotriva călăreţilor risipiţi. Artileria bubuia fără rost, din 
înălţimea valului, dar nu putea fi scoasă în câmp, deoarece 
caii erau istoviţi. Acesta era aspectul acţiunilor noastre 
militare! lată ce numeau slujbasii Orenburgului prudenţă si 
cumintenie! 

O datá, cánd am izbutit sá risipim un grup destul de 
numeros, am ajuns un cazac rămas în urma tovarásilor si, 
în clipa când să-l pălesc cu sabia turcească, el şi-a scos 
căciula şi a strigat: 

— Bună ziua, Piotr Andreici! Cum o mai duceti 
dumneavoastră? 

L-am privit şi l-am recunoscut: era uriadnicul nostru. 
M-am bucurat grozav. 

— Bună ziua, Maximáci! i-am răspuns. Ai plecat de 
mult din Belogorskaia? 

— Nu de mult, Piotr Andreici. Chiar ieri. Am şi o 
scrisoare pentru dumneata! 

— Unde-i? am strigat eu, aprinzându-mă la faţă. 

— La mine! a răspuns Maximáci, bagandu-si mána-n 
sân. l-am fágáduit Palasei că voi face totul spre a ţi-o da. 

Mi-a dat o hartiuta păturită si a fugit îndată. Am 
desfăcut-o, peste măsură de mişcat, şi am citit cele ce 
urmează: 


„Cu voia lui Dumnezeu, i-am pierdut deodată 
şi pe mama şi pe tata şi n-am pe lume nici rude şi 
nici ocrotitori. Apelez la dumneata, ştiind că 
totdeauna mi-ai dorit binele si eşti gata să ajuţi pe 
oricine. Mă rog lui Dumnezeu ca această scrisoare 
să ajungă la dumneata. 

Maximáci a făgăduit că o să ţi-o aducă. 
Palasa mi-a spus de asemeni că Maximăci te vede 
deseori de la distanţă, în timpul contraatacurilor, 

că nu te păzeşti deloc şi nu te gândeşti la acei 
care cu lacrimi în ochi se roagă neincetat lui 
Dumnezeu să te ocrotească! 

Am fost bolnavă mult timp. Când m-am 
însănătoşit, Alexei Ivanovici, care a luat comanda 
în locul răposatului meu tată, l-a silit pe părintele 
Gherasim sá mă predea lui, amenintandu-! că-l va 
spune lui Pugaciov. Stau în casa noastră sub pază; 
Alexei Ivanovici mă forțează să mă mărit cu 
dânsul. Spune că mi-a salvat viața, acoperind 
minciuna  Akulinei Pamfilovna, care a spus 
nelegiuitilor că-i sunt nepoată. 

Mi-ar fi mai uşor să mor, decât să devin soția 
unui om ca Alexei Ivanovici. Se poartă cu mine 
foarte brutal si mă amenință că, dacă nu má 
răzgândesc şi nu primesc, mă va duce în tabără la 
nelegiuitul acela şi voi avea aceeaşi soartă ca şi 
Lisaveta Harlova?”.. L-am rugat să-mi dea vreme 
să mă gândesc. A consimțit s-aştepte trei zile. Dar 
dacă după trei zile nu mă hotărăsc, să nu mai 
nădăjduiesc a fi crutata. 

Dragă Piotr Andreici! Singur dumneata imi 
eşti apărător; scapă-mă, nenorocita de mine! 
Roagă pe general şi pe toți comandanții să trimită 
mai repede ajutoare, şi vino şi dumneata, dacă ti-i 
cu putință. Rămân a dumitale nenorocită şi 
supusă orfană, 

Maria Mironova.” 


Numai că n-am înnebunit citind scrisoarea asta. Am 


început să galopez spre oraş, dând pinteni fără milă bietului 
meu cal. Mă gândeam ce-aş putea născoci pentru salvarea 
sărmanei fete, dar n-am putut găsi nimic. Ajuns în oraş, m- 
am dus de-a dreptul la general si am intrat la el valvartej. 
Tocmai se plimba de colo-colo prin încăpere, trăgând din 


10 Fiica unui ofiţer, iubita lui Pugaciov, executată de acesta în urma 


insistențelor sfetnicilor lui. 

luleaua de spumă de mare. Cum m-a văzut, s-a oprit. 
Probabil că l-a mirat înfăţişarea mea, căci m-a întrebat cu 
grijă de ce am venit aşa, în fugă. 

— Excelenţă, i-am spus, vin la dumneavoastră ca la 
tatăl meu şi, pentru Dumnezeu, nu-mi refuzati cererea! E 
vorba de fericirea întregii mele vieţi! 

— Ce-i, taică? m-a întrebat mirat bătrânul. Ce pot face 
pentru tine? Spune. 

— Excelenta-voastra, dati ordin sa mi se dea o 
companie de soldati si cincizeci de cazaci si ingaduiti-mi sa 
eliberez fortareata Belogorskaia. 

Generalul m-a privit fix, crezând ca probabil am 
înnebunit (şi aproape ca nu se înşela!). 

— Cum asta, să eliberezi fortăreaţa Belogorskaia? a 
rostit el, în sfârşit. 

— Garantez pentru succes! i-am spus eu, înflăcărat. Vă 
rog numai să-mi daţi voie... 

— Nu, tinere! a clătinat din cap. La o depărtare aşa de 
mare, inamicului îi va fi mai uşor să-ţi taie comunicaţia cu 
principalul punct strategic şi să repurteze asupra voastră o 
victorie definitivă. Tăierea comunicaţiilor... 

M-am speriat, văzându-l ca se pierde în consideratiuni 
strategice, şi m-am grăbit să-l întrerup. 

— Fata căpitanului Mironov, i-am spus eu, scrie şi-mi 
cere ajutor! Şvabrin o sileşte să-l ia de soţ. 

— Ce vorbeşti? O, acest Şvabrin e un mare Schelm”. 
Dacă îmi va cădea în mâini, am să poruncesc să fie judecat 
în douăzeci şi patru de ore şi o să-l împuşcăm pe parapetul 
fortăreței. Deocamdată însă trebuie s-avem răbdare... 

— Răbdare? am strigat eu scos din sărite. Dar între 
timp el se va însura cu Maria Ivanovna. 

— O! a ripostat generalul. Asta nu-i chiar o nenorocire! 
Deocamdată, ar fi bine să fie soţia lui Şvabrin; el o poate 
protegui, iar după ce-l vom executa, va da Dumnezeu si se 
vor găsi şi petitori. Văduvele frumoase nu rămân fete; 
adică, vreau sa spun ca vaduvele se mărită mai repede 
decât fetele... 

— Mai curând sunt gata să mor, am răspuns eu turbat 
de mânie, decât să i-o las lui Şvabrin! 

— Ei, ei! a exclamat bătrânul. Acum înţeleg; după câte 
văd, te-ai îndrăgostit de Maria Ivanovna! Asta-i alta 
socoteală, sărmanul meu băiat! Totuşi, nu-ţi pot da o 
companie şi cincizeci de cazaci. N-ar fi o expediţie 
Inteleaptá şi nu-mi pot lua răspunderea. 


11 Ticălos (germ.). 

Am plecat capul şi m-a cuprins deznădejdea. Deodată 
m-a fulgerat un gând. Ce gând anume, cititorii vor afla în 
capitolul ce urmează, după cum spuneau vechii romancieri. 

CAPITOLUL XI 
ÎN SLOBOZIA RĂSCULAȚILOR 


Sătul fiind, leul cumplit, 

Pe labe în bârlogu-i stând 

M-a întrebat cu glasul blâna: 

— “La mine pentru ce-ai venit?” 
A. Sumarokov 


Am plecat de la general, grăbindu-mă spre casă. 
Savelici m-a întâmpinat cu dojenile-i obişnuite. 

— La ce bun, boierule, să te răfuieşti cu nişte tâlhari 
beti! Treabă de boier e asta? Mai ştii, ceasul rau: poţi să te 
prapadesti aşa, pentru nimica. Inteleg de-ar fi sa te baţi 
împotriva turcului ori a svedului, dar aşa!... Ti-i şi ruşine să 
spui împotriva cui... 

l-am retezat vorba, întrebându-l câţi bani mai avem. 

— Avem de ajuns... a răspuns el cu o faţă mulţumită. 
Oricât au scotocit pungasii, am izbutit totuşi să-i ascund. 

După aceea a scos din buzunar o pungă lunguiatá, 
împletită, plină cu bani de argint. 

— Ei, Savelici, dă-mi jumătate din ei. Restul ia-ti-i. Mă 
duc la fortăreaţa Belogorskaia... 

— Taică, Piotr Andreici! a rostit bunul bătrân, cu glasul 
tremurând. Teme-te de Dumnezeu! Cum ai să pleci la drum 
în timpurile de azi, când nu mai poţi trece pe nicăieri din 
cauza tâlharilor? Fie-ti milă măcar de părinţii tai, dacă nu ti- 
i milă de tine! Unde te duci? Pentru ce? Mai aşteaptă; va 
veni armata şi-i va prinde pe pungaşi; după aceea te vei 
putea duce în patru vânturi! Dar hotărârea mea era 
nestrămutată. 

— E prea târziu pentru vorbe. Trebuie să plec, nu se 
poate să nu plec. Nu fi mâhnit, Savelici! Dumnezeu e 
milostiv şi poate ca ne-om mai vedea! la seama, nu te 
ruşina şi nu te zgârci; cumpără tot ce-ţi trebuie, oricât de 
scump ar fi. Banii aceştia ti-i dăruiesc, iar dacă peste trei 
zile nu mă întorc... 

— Ce tot spui, boierule?! m-a întrerupt Savelici. Să 
pleci singur? Asta să nu mi-o ceri nici în vis! Dacă eşti 
hotărât să pleci, să ştii că viu în urma ta, chiar pe jos, dar 
nu te părăsesc! Să rămân fără tine, după zidurile astea de 
piatră? Ce, am înnebunit? Fă ce vrei, boierule, dar fără tine 
nu rămân!... 

Ştiam că nu se putea discuta cu el şi i-am dat voie să 
se pregătească de drum. Peste jumătate de oră am 
încălecat pe calul meu cel bun, iar Savelici pe o gloabă 
slabă şi şchioapă, pe care un cetăţean i-o dăduse de 
pomană, neavând cu ce-o hrăni. Am ajuns la porţile 
oraşului. Santinelele ne-au dat drumul şi am plecat din 
Orenburg. Se însera. Drumul trecea prin slobozia Berda, 
unde se aşezase Pugaciov; drumul mare era troienit, dar pe 
toată câmpia se vedeau urme proaspete de copite. 

Mergeam la trap întins. Savelici abia se ţinea după 
mine şi striga mereu: 

— Mai încet, boierule! Pentru Dumnezeu, mai încet! 
Afurisita asta de gloabă nu se poate ţine de diavolul tău 

lung în picioare! Unde te grábesti? înţeleg, dacă te-ai duce 
la o petrecere, dar aşa, când poţi să te pomenesti cu o 
măciucă în cap... Piotr Andreici! Taică, Piotr Andreici! Nu te 
duce la  pieire!... Ah, Dumnezeule atotputernic! Se 
prăpădeşte copilul boierului! 

Curând am zărit luminile din Berda. Am ajuns la nişte 
rape care serveau sloboziei de întărituri naturale. Savelici 
nu mai isprăvea cu rugamintile lui jalnice. Nadajduiam să 
ocolesc cu bine Berda, când deodată, din întuneric, mi-au 
apărut drept în faţă cinci ţărani înarmaţi cu ciomege. Era o 
patrulă din tabăra lui Pugaciov. Au strigat la noi. 
Necunoscând parola, am vrut să trec pe lângă dânşii fără să 
spun nimic, dar ei m-au înconjurat şi unul mi-a apucat calul 
de dârlogi. Am tras sabia şi l-am lovit în cap; căciula l-a 
salvat însă; s-a clătinat şi a scăpat dárlogii din mâini. 
Ceilalţi au rupt-o de fugă, speriaţi. Folosindu-mă de acest 
moment, am dat pinteni calului şi-am plecat. 

intunericul nopţii care se lăsa m-ar fi putut feri de orice 
pericol, dar uitându-mă în urmă, am băgat de seamă că 
Savelici nu mai era cu mine. Bietul bătrân, cu calul lui 
şchiop, nu putuse scăpa de tâlhari. Ce era de făcut? După 
ce am aşteptat câteva minute şi m-am convins că a fost 
prins, am întors calul şi m-am dus să-l scap. 

In timp ce mă apropiam de râpă, am auzit încă de 
departe zgomot, strigăte şi glasul lui Savelici. M-am grăbit 
şi m-am trezit din nou între străjile ţărăneşti care mă 
opriseră înainte cu câteva minute. 

Savelici se afla printre ţărani. Îl doboráserá de pe cal şi 
se pregăteau să-l lege. Sosirea mea i-a umplut de bucurie; 
s-au repezit asupra mea, scoțând strigăte, şi într-o clipă m- 
au tras jos de pe cal. Unul dintre ei, care după înfăţişare 
părea a le fi şef, ne-a spus că vom fi duşi de îndată la 
împărat. 

— Tătucul nostru, a adăugat el, e liber să poruncească 
dacă să vă spânzurăm chiar acum sau să aşteptăm până 
dimineaţă. 

Nu m-am împotrivit deloc; Savelici mi-a urmat 
exemplul, şi străjile ne-au dus în triumf. Am trecut prin râpă 
şi am intrat în slobozie. La toate casele ardeau lumini. 
Pretutindeni era larmă şi se auzeau strigăte. 

Am întâlnit multă lume pe ulite, însă nimeni nu, m-a 
recunoscut prin întuneric că sunt ofiţer din Orenburg. Am 
fost dus într-o casă, la o răscruce; la poartă se aflau două 
tunuri şi câteva poloboace de vin. 

— lată şi palatul, a spus unul dintre ţăranii care ne 
prinseseră. Acum avem să raportăm despre voi. 

Spunând acestea, a intrat în casă. M-am uitat la 
bătrânul Savelici. Îşi făcea cruce şi se ruga în şoaptă. Am 
aşteptat mult. In sfârşit, ţăranul s-a reîntors şi mi-a spus. 

— Du-te. Tatucul nostru a dat poruncă să intre ofiţerul. 

Am intrat în casă, sau în ,palat”, cum îi spuneau 
ţăranii, încăperea era luminată cu două lumânări de seu; 
pereţii erau lipiţi cu hârtie aurită; între altele, în încăpere se 
mai aflau: lavite, o masă, un spălător agăţat cu o sfoară, un 
şervet într-un cui, într-un colţ o furcă pentru cuptor, un 
blidar lat, plin cu oale de pământ, ca-n orice izbă. Pugaciov 
sta sub icoane, îmbrăcat într-un caftan roşu, cu căciulă 
înaltă, şi-şi luase o poză impunătoare cu mâinile în şolduri. 
Lângă dânsul se aflau câţiva dintre tovarăşii lui mai de 
seamă, a căror înfăţişare arăta un perfect respect. Era 
limpede că sosirea unui ofiţer din Orenburg le stârnise o 
curiozitate mare şi erau gata să mă primească cu 
solemnitate. Pugaciov m-a recunoscut de la prima vedere. 
Afectata gravitate a dispărut îndată. 

— A... Inaltimea-ta..., mi-a spus el vesel. Cum o mai 
duci? Pentru ce te-a adus Dumnezeu? 

l-am răspuns că mă duceam după treburile mele şi ca 
oamenii lui m-au oprit. 

— Ce fel de treburi? m-a întrebat. 

Nu ştiam ce să-i răspund. Gândind că nu vreau să 
vorbesc faţă de martori, porunci tovarăşilor săi să iasă. S- 
au supus cu toţii, în afară de doi, care nici nu s-au clintit. 

— Fata de ei poţi vorbi deschis, mi-a spus Pugaciov. De 
dânşii n-ascund nimic. 

M-am uitat pieziş la oamenii de încredere ai pretinsului 
împărat. Unul din ei, un bătrânel slăbănog şi gârbov, cu o 
barbuta albă, nu avea nimic deosebit, în afară de o 
panglicuta albastră, pe care-o purta pe deasupra sumanului 
de culoare gri. Dar pe celălalt tovarăş al lui nu-l voi uita 
niciodată. Era înalt, voinic, spătos, părea să aibă cam 
patruzeci şi cinci de ani. Barba roşcată, deasă, ochii de-un 
albastru cenuşiu, scânteietori, nasul fără nări, petele roşii 
de pe frunte şi de pe obraji dădeau feţei lui largi, semanata 
cu pistrui, o expresie pe care nu o pot descrie. Era îmbrăcat 
cu o cămaşă roşie, un halat kirghiz şi şalvari căzăceşti. 
Primul (după cum am aflat mai târziu) era caporalul 
dezertor Beloborodov, iar al doilea era Afanasi Sokolov (zis 
şi Hlopuşa), un criminal deportat, care evadase pentru a 
treia oară din ocnele Siberiei. 

Societatea în care mă aflam întâmplător, cu toate 
simtamintele care mă frământau, îmi aprinsese închipuirea 
puternic. 

Pugaciov m-a readus la realitate, întrebându-mă: 

— Spune-mi cu ce treabă ai plecat din Orenburg? 

M-a fulgerat un gând ciudat: mi s-a părut că 
providenta, care mă adusese pentru a doua oară în fata lui, 
îmi dădea prilej să-mi îndeplinesc planul. Am hotărât deci 
să mă folosesc de moment şi, fără să mai chibzuiesc asupra 
hotărârii luate, am răspuns: 

— Mă duceam la Belogorskaia să salvez o orfană 
obijduită! 

Ochii lui Pugaciov au sclipit: 

— Cine dintre oamenii mei îndrăzneşte să obijduiască o 
orfană? a strigat el. Fie chiar cu stea în frunte omul acela, 
dar de judecata mea tot nu va scăpa! Spune-mi, cine-i 
vinovatul? 

Am răspuns: 

— Vinovatul e Şvabrin! O ţine închisă pe fata pe care ai 
văzut-o bolnavă în casa preotesei, şi vrea să se însoare cu 
ea cu de-a sila. 

— ÎI voi învăţa eu minte pe Şvabrin! rosti fioros 
Pugaciov. Va afla ce-nseamnă a fi samavolnic şi a obijdui 
norodul! Îl voi spânzura! 

— Dă-mi voie să spun un cuvânt! a grăit Hlopuşa cu 
glas răguşit. Te-ai pripit să-l faci pe Şvabrin comandantul 
fortăreței, iar acum te pripesti să-l spânzuri. Ai jignit cazacii, 
punându-le ca şef un nobil; nu speria nobilii, aplicându-le 
pedeapsa capitală la primul denunt! 

— Nu trebuie nici să ai milă de ei, nici să le acorzi 
bunăvoința! a spus bătrânelul cu panglica albastră. Nu-i 
mare lucru să-l ucizi pe Şvabrin. Dar n-ar fi rău să-l 
cercetezi cum se cuvine pe domnul ofiţer. De ce a binevoit 
să vie aici? Dacă nu te recunoaşte de împărat, să nu vină 
să-ţi ceară să-i faci dreptate. lar daca te recunoaşte, de ce 
a stat până acum la Orenburg, la duşmanii tai? Nu dai 
poruncă să-l ducem la cancelarie şi să aprindem un focşor 
acolo? Mi se pare că domnia-sa ne este trimisă de către 
comandanții de la Orenburg. 

Logica bătrânului răufăcător mi s-a părut destul de 
convingătoare. Dându-mi seama pe ce mâini încăpusem, 
m-au trecut fiori prin tot trupul. Pugaciov mi-a văzut 
tulburarea. 

— Ei, inaltimea-ta! a rostit el, făcându-mi cu ochiul. Se 
pare că feldmareşalul meu judecă bine! Cum crezi? 

lronia lui mi-a dat curaj. l-am răspuns liniştit că, 
găsindu-mă în stăpânirea lui, e liber să se poarte cu mine 
cum o vrea. 

— Bine, a răspuns el. Spune-mi acum în ce stare se 
găseşte oraşul vostru? 

— Slava Domnului! am răspuns. Totul e bine! 

— E bine? mi-a repetat cuvântul Pugaciov. Dar norodul 
moare de foame! 

Impostorul spunea adevărul. Eu însă, credincios 
jurământului, am început să-l conving că tot ce se vorbeşte 
e numai zvon şi că-n oraş se găsesc de toate. 

— Vezi? a intervenit bătrânelul. Te minte în faţă. Toţi 
fugarii din Orenburg spun că acolo-i foamete, norodul 
moare; oamenii socotesc că-i lux când mănâncă hoituri, iar 
dumnealui vrea să ne convingă că acolo se găsesc de 
toate! Dacă ai de gând să-l spânzuri pe Şvabrin, atunci să-l 
spânzuri de aceeaşi spânzurătoare şi pe voinicul acesta, nu 
de alta, dar să nu rămână vreunul invidios... 

Vorbele afurisitului de moşneag păreau a-l pune în 
cumpănă pe Pugaciov. Dar, spre fericirea mea, Hlopuşa a 
început să-şi contrazică tovarasul: 

— Încetează, Naumâci! Ai vrea numai să tai şi să 
spânzuri! Mare viteaz eşti! Mă mir în ce ti se mai tine 
sufletul! Eşti cu un picior în groapă şi-i mai prăpădeşti şi pe 
alţii! Oare puţin sânge ai pe suflet? 

— N-o face pe sfântul! a răspuns aspru Beloborodov. 
De când eşti aşa de milos? 

— De bună seamă, a răspuns Hlopuşa, că şi eu sunt 
păcătos, şi mâna asta (şi după ce şi-a strâns pumnul osos, 
şi-a suflecat mâneca, arătând o mână păroasă), şi mâna 
asta e vinovată de-a fi vărsat sânge creştinesc. Insă ea a 
omorât duşmanul, nu oaspetele; la drumul mare şi-n păduri 
întunecoase, iar nu în casă, stând pe cuptor! Cu măciuca şi 
cu muchia toporului, nu cu barfeli muieresti! 

Bătrânul s-a întors, bodogănind: 

— Nari rupte! 

— Ce tot soptesti acolo, ghiujule? a strigat Hlopusa. Ti- 
oi da eu nari rupte! Asteapta! Iti va veni ea vremea! O da 
Dumnezeu si-i mirosi si tu clestele!... Vezi, deocamdata, sa 
nu-ti smulg barbuta! 

— Domnilor ghenerali! a rostit Pugaciov solemn. 
Destul! Nu vă mai certati! Dacă toţi câinii din Orenburg s-ar 
bălăbăni sub câte o spânzurătoare, n-ar fi nici o pagubă! 
Dar dacă dulăii noştri se încaieră între dânşii, e rău. Hai, 
impacati-va! 

Hlopuşa şi Beloborodov nu spuneau nimic, numai se 
priveau încruntaţi. Am simţit nevoia de a schimba vorba, 
care s-ar fi putut sfârşi rău pentru mine; m-am întors către 
Pugaciov şi i-am spus cu prefăcută veselie: 

— Am uitat să-ţi mulţumesc pentru cal şi cojoc. Fără 
ajutorul tău, n-aş fi ajuns la oraş şi aş fi îngheţat în drum. 

Şiretlicul a prins. Pugaciov s-a inveselit. 

— După faptă şi răsplată! mi-a spus, făcându-mi cu 
ochiul. Spune-mi acum ce-ţi pasă de fata pe care o 
obijduieşte Şvabrin? Nu cumva te trage spre ea inima ta 
tânără? Hai? 

— E logodnica mea! i-am răspuns, simțind că s-a 
schimbat atmosfera şi nu mai era nevoie să ascund 
adevărul. 

— Logodnica ta? De ce nu mi-ai spus deodată? Te vom 
însura şi vom benchetui la nuntă! Şi întorcându-se spre 
Beloborodov: Ascultă, feldmareşale! Eu şi domnia-sa 
suntem prieteni vechi; hai să mâncăm ceva! Noaptea e bun 
sfetnic. Vom vedea mâine ce-om face cu dânsul. 

Aş fi fost foarte bucuros să refuz cinstea ce mi se 
făcea, dar n-aveam încotro. Două tinere fete de cazac, 
fiicele omului de casă, au pus o faţă de masă albă, au adus 
pâine, ciorbă de peşte, câteva ulcioare cu vin şi bere, şi 
iată-mă pentru a doua oară la masă cu Pugaciov si cu 
înspăimântătorii lui prieteni. 

Orgia la care am fost martor fără voia mea a durat 
până noaptea târziu. În sfârşit, aburii alcoolului au început 
să-şi facă efectul. La o vreme, Pugaciov a adormit la masă, 
iar prietenii lui s-au sculat, făcându-mi semn să-l lăsăm 
singur. Am ieşit împreună cu dânşii. Hlopuşa a dat ordin 
santinelei să mă ducă la cancelarie, unde l-am găsit şi pe 
Savelici, şi unde am fost ţinuţi în arest. Bătrânul era aşa de 
mirat de tot ce se petrecea în jurul lui, încât nu m-a întrebat 
nimic. S-a culcat pe întuneric, a gemut şi a oftat mult timp. 
În sfârşit, a început să sforăie; eu însă mă zbăteam mai 
departe cu gândurile mele, care nu m-au lăsat să adorm 
nici o clipă. 

Dimineaţa, am fost chemat la Pugaciov. M-am dus. La 
poartă sta o chibitcă, la care erau înhămaţi trei cai 
tătărăşti. Lumea se adunase pe ulite. L-am întâlnit pe 
Pugaciov în tindă, îmbrăcat ca pentru drum, cu şubă şi cu 
căciulă kirghiză. Era însoţit de comesenii din ajun, care 
acum aveau o înfăţişare servilă, în contrast cu cele 
petrecute aseară. Pugaciov m-a salutat vesel, poftindu-mă 
să iau loc în chibitcă. Ne-am aşezat amândoi. 

— La fortăreaţa Belogorskaia! a spus el către vizitiu, un 
tătar lat în spate, care mâna stând în picioare. 

Inima îmi bătea puternic. Caii au pornit. Clopotelul 
suna, chibitca zbura... 

— Stai! Stai! s-a auzit deodată un glas care-mi era 
foarte cunoscut şi l-am văzut pe Savelici alergând spre noi. 

Pugaciov porunci să oprească. 

— Dragutule, Piotr Andreici! strigă bătrânul. Nu ma 
părăsi la bătrâneţe, în mijlocul acestor pung... 

— A, ghiujul! spuse Pugaciov. lar a dat Domnul să ne 
vedem. Hai, suie pe capră! 

— Bogdaproste, măria-ta, bogdaproste, taică! spunea 
Savelici, în timp ce se aşeză. Să dea Dumnezeu să trăieşti o 
sută de ani, pentru că m-ai adăpostit pe mine, om bătrân, şi 
m-ai liniştit. Am să mă rog lui Dumnezeu pentru tine, în 
veci, iar despre cojocul din blană de iepure n-am să mai 
pomenesc niciodată! 

Cojocul acela din blană de iepure putea în cele din 
urmă să-l supere de-a binelea pe Pugaciov; dar, din fericire, 
impostorul sau n-a auzit, sau înadins n-a luat în seamă 
această vorbă nelalocul ei. 

Caii au pornit în trap; trecătorii se opreau şi se aplecau 
adânc. Pugaciov saluta dând din cap în toate părţile. Peste 
un minut am ieşit din slobozie, pornind repede pe drumul 
neted. 

E uşor de închipuit ce simţeam eu în momentele 
acelea. Peste câteva ceasuri aveam s-o revăd pe aceea pe 
care o credeam pierdută pentru mine. Îmi închipuiam clipa 
când ne vom întâlni... Mă gândeam şi la omul în mâinile 

căruia îmi era viata si care, printr-o ciudată inlantuire a 
întâmplărilor, era legat de mine în mod tainic. Mă gândeam 
la cruzimea nesábuitá, la apucăturile sângeroase ale 
aceluia care se arătase gata să-mi salveze iubita! 

Pugaciov nu ştia că e fata căpitanului Mironov. Şvabrin, 
înfuriat, putea da totul pe faţă; Pugaciov ar putea afla 
adevărul şi pe altă cale... Şi atunci ce se va întâmpla cu 
Maria Ivanovna? M-au cuprins fiorii şi mi s-a făcut părul 
măciucă... 

Pugaciov mi-a întrerupt deodată gândurile: 

— La ce te gândeşti, inaltimea-ta? 

— Cum să nu cad pe gânduri? i-am răspuns eu. Sunt 
ofiţer şi nobil; ieri, chiar, am luptat împotriva ta, iar azi 
merg alături de tine în chibitcă şi fericirea întregii mele vieţi 
e în mâinile tale... 

— Ei, şi? Ţi-i frică? 

l-am răspuns că fiind cruțat o dată de dânsul nu 
nădăjduiesc numai atâta, ci chiar că mă va ajuta... 

— Ai dreptate! Zău că ai dreptate! răspunse 
impostorul. Ai văzut că băieţii mei se uită la tine pieziş, iar 
bătrânul stăruia şi azi să mă incredinteze că esti spion şi că 
trebuie să fii torturat şi chiar spânzurat! Dar eu n-am fost 
de aceeaşi părere, continuă el, coborând glasul, să nu-l 
audă tătarul şi Savelici. Ţin minte paharul tău de rachiu şi 
cojocul cu blană de iepure. Vezi, nu sunt atât de sângeros, 
cum cred ai tăi despre mine! 

Mi-am amintit de cucerirea fortăreței Belogorskaia, 
însă am tăcut, negăsind că-i bine să-l contrazic. 

— Ce se vorbeşte despre mine la Orenburg? m-a 
întrebat, după o scurtă tăcere. 

— Se spune că-i greu să ti se vină de hac. N-am ce 
zice, ai ajuns vestit... 

Faţa impostorului arăta o mare mulţumire de sine. 

— Da! a rostit el vesel. Lupt straşnic! Se ştie la voi, la 
Orenburg, despre lupta de la luzeeva? Acolo au fost omorâţi 
patruzeci de ghenerali. Au fost luate prizoniere patru oşti. 
Cum crezi: regele Prusiei s-ar putea pune cu mine? 

Lăudăroşenia banditului mi s-a părut caraghioasă. 

— Dar tu cum crezi? l-am întrebat eu. l-ai putea tu veni 
de hac lui Frederic? 

— Lui Feodor Feodorovici? De ce nu? Eu îi bat pe 
gheneralii voştri, şi doar ei l-au bătut pe Feodor. Până acum 
arma mi-a fost norocoasă. Lasă-mi vreme şi-i vedea cum 
am să pornesc asupra Moscovei. 

— Ai de gând să porneşti asupra Moscovei? 

Impostorul a căzut deodată pe gânduri şi mi-a răspuns 
cu jumătate de glas: 

— Dumnezeu ştie! Uliţa mi-i îngustă, nu mi-s mâinile 
slobode. Băieţii mei mereu fac pe desteptii. Sunt nişte hoţi. 
Trebuie să fiu cu multă băgare de seamă, fiindcă, la cea 
dintâi înfrângere, ei şi-ar răscumpăra gâtul cu preţul 
capului meu! 

— Tocmai! i-am răspuns. N-ar fi mai bine să-i laşi din 
vreme şi să ceri împărătesei îndurare? 

Pugaciov a surâs amar. 

— Nu, e prea târziu să mă pocăiesc! Pentru mine nu 
mai este îndurare; voi urma cum am început. Cine ştie? 
Poate că izbutesc! Grişka Otrepiev n-a domnit oare la 
Moscova? 

— Dar ştii cum a sfârşit el? L-au zvarlit pe fereastră, |- 
au spintecat, l-au ars, iar cu cenuşa lui au încărcat tunul si 
au tras! 

— Ascultă! a rostit Pugaciov cu însufleţire sălbatică. 
Am să-ţi spun o poveste pe care am auzit-o în copilărie de 
la o calmucă bătrână. Odată, un vultur a întrebat pe un 
corb: „Spune-mi, corbule, de ce trăieşti tu trei sute de ani, 
iar eu numai treizeci şi trei?” „De aceea, dragutule, a 
răspuns corbul, pentru că tu te hrăneşti cu sânge viu, iar eu 
mă hrănesc cu hoituri!” S-a gândit vulturul: „Hai să cerc şi 
eu să mă hrănesc cu hoituri “. Bine. Şi a zburat vulturul 
împreună cu corbul. Au văzut un cal mort, s-au coborât şi s- 
au aşezat pe el. Corbul ciugulea şi-i lăuda bunătatea; iar 
vulturul a ciupit o dată, a ciupit de două ori, după care, 
bătând din aripi, i-a zis corbului: „Nu, frate corb! Decât să 

trăiesc trei sute de ani mâncând mortăciuni, mai bine să 
beau o dată sânge viu până m-oi sătura, iar pe urmă... ce-o 
da Dumnezeu!” Cum ti se pare povestea asta calmuca? 

— Are tâlc! i-am răspuns. Dar după părerea mea a trăi 
prin omor şi jaf înseamnă a ciuguli din mortăciuni. 

Pugaciov m-a privit mirat şi nu mi-a răspuns nimic. Am 
tăcut amândoi, adânciţi fiecare în gândurile lui. Tătarul a 
început să cânte un cântec de jale. Savelici, picotind de 
somn, se legăna pe capră. Chibitca zbura pe drumul lin, 
neted, de iarnă. 

Pe malul abrupt al laikului am zărit un sătuc 
împrejmuit şi o clopotniţă; după un sfert de ceas intram în 
fortăreaţa Belogorskaia. 

CAPITOLUL XII 
ORFANA 


Si-apoi mărul nostru n-are, 
N-are nici vârf, nici lăstare, 
Si domnita, din păcate, 
N-are nici mama, nici tata, 
N-are cine s-o-nzestreze, 
Cin’ s-o binecuvanteze. 
Oratie de nunta 


Chibitca s-a oprit în fata casei comandantului, la 
pridvor. Recunoscând clopotelul lui Pugaciov, norodul 
alerga buluc în urma noastră. 

Şvabrin l-a întâmpinat pe pretinsul împărat în pridvor. 
Era îmbrăcat căzăceşte şi-şi lăsase barbă. Trădătorul l-a 
ajutat pe Pugaciov să coboare din chibitca, arătându-şi 
bucuria şi zelul prin cuvinte care-i trădau josnicia. Văzându- 
mă, a rămas buimăcit, dar şi-a venit repede în fire şi mi-a 
spus, întinzându-mi mâna: 

— Şi tu eşti de-ai noştri? De mult trebuia să faci aşa. 

l-am întors spatele, nerăspunzându-i nimic. 

Mi s-a strâns inima când m-am văzut în odaia de mult 
cunoscută, unde pe perete se mai afla diploma răposatului 
comandant, ca un trist epitaf al timpului trecut. Pugaciov s- 
a aşezat pe divanul pe care motaia de obicei Ivan Kuzmici, 
adormit de bodogăneala nevestei. Şvabrin i-a servit votcă. 
Pugaciov a băut un păhărel, după care a spus, arătându- 
mă: 

— Da-i şi inaltimii-sale! 

Svabrin a venit la mine cu tablaua, dar i-am întors 
spatele pentru a doua oară. Părea foarte tulburat. Fiind 
deştept, îşi dăduse îndată seama că Pugaciov nu-i mulţumit 
de dânsul. 

Tremura în faţa lui, iar pe mine mă privea cu 
neîncredere. 

Pugaciov s-a interesat de starea fortăreței, de ceea ce 
se mai aude despre armatele dusmane si de multe altele, 
după care l-a întrebat pe neaşteptate: 

— Spune-mi, fratioare, ce fată tii tu aici, sub pază? 
Arată-mi-o! 

Şvabrin s-a îngălbenit ca un mort. 

— Impárate, spuse el cu glas tremurátor, împărate... 
nu e arestată... e bolnavă... Zace în odaia de sus. 

— Du-mă la ea! a spus impostorul ridicându-se. 

Orice împotrivire era peste putinţă. 

Şvabrin l-a condus spre odaia Măriei Ivanovna. Eu i-am 
urmat. . 

— Impárate! a spus Şvabrin, oprindu-se pe scări. Aveţi 
puterea să cereti de la mine orice vreţi, dar nu dati voie 
unui străin să intre în dormitorul soţiei mele! 

Am tresărit. 

— Eşti căsătorit? am strigat, gata să-l sfâşii. 

— Tăcere! m-a întrerupt Pugaciov. Asta mă priveşte! 
lar tu, a continuat el către Şvabrin, n-o face pe deşteptul şi 
lasă fasoanele; îţi este sau nu soţie, eu duc la dânsa pe cine 
vreau! Urmeaza-ma, inaltimea-ta! 

Şvabrin s-a oprit din nou la uşa odăii, spunând cu glas 
întretăiat: 

— Împărate, vă previn, e în delir, de trei zile aiurează 
fără întrerupere. 

— Deschide! i-a spus Pugaciov. 

Şvabrin a început să se caute prin buzunare, apoi a 
spus că n-a luat cheia cu dânsul. Pugaciov a izbit cu piciorul 
în uşă; lacătul a sărit; uşa s-a deschis; am intrat. 

M-am uitat şi am rămas înlemnit. Pe podea, într-o 
rochie ţărănească ruptă, şedea Maria Ivanovna, palidă, 
slabă, cu părul răvăşit. Dinaintea ei se afla o cană cu apă, 
acoperită cu o bucată de pâine. 

Cum m-a văzut a tresărit şi a scos un țipăt. Ce s-a 
petrecut atunci în sufletul meu, nu mai ţin minte... 

Pugaciov s-a uitat la Şvabrin şi i-a spus cu un surâs 
amar: 

— Bun spital ai... Apoi, apropiindu-se de Maria 
Ivanovna: Spune-mi, porumbito, de ce te chinuieste aşa 
bărbatul tău? Ce-ai greşit faţă de dânsul? 

— Bărbatul meu! a răspuns ea. Nu mi-i bărbat şi 
niciodată n-am să-i fiu nevastă. Mai bine mor! Şi voi muri, 
dacă nu voi scăpa de dânsul. 

Pugaciov s-a uitat fioros la Şvabrin: 

— Cum de-ai îndrăznit să minţi? Ştii tu, netrebnicule, 
ce ţi se cuvine? 

Şvabrin a căzut în genunchi... şi-n clipa aceea disprețul 
mi-a înăbuşit orice sentiment de ură sau de mânie. Mă 
uitam cu scârbă la nobilul care se târa la picioarele unui 
cazac fugar! 

Pugaciov s-a muiat. 

— Te iert de data asta, i-a spus el, dar să ştii ca la cea 
dintâi greşeală ţi se va socoti şi vina asta! Apoi, întorcându- 
se spre Maria Ivanovna, i-a spus blând: Poţi să ieşi, 
frumoasă fată! Îţi dăruiesc libertatea. Eu sunt împăratul! 

Maria Ivanovna i-a aruncat o privire fugará, pricepând 
că are în faţă pe ucigaşul părinţilor ei. Şi-a acoperit obrazul 
cu mâinile şi a căzut fără cunoştinţă. M-am repezit la ea, 

dar în clipa aceea a intrat foarte curajoasă în odaie Palaşa, 
vechea mea cunoştinţă, pentru a da stăpânei ei ajutor. 
Pugaciov a ieşit şi am coborât tustrei în salon. 

— Ei, ce-i, înălţimea-ta? a râs el. [i-am scăpat 
frumoasa! Nu crezi că ar fi bine să trimitem după popă, să 
vie să-şi cunune nepoata? Aş putea să-i fiu naş, Şvabrin 
vătăjel, să bem, să petrecem şi... basta! 

De ce m-am temut, n-am scăpat. Auzindu-i 
propunerea, Şvabrin îşi ieşi din fire. 

— Împărate, a strigat el înnebunit, sunt vinovat, v-am 
minţit, însă şi Griniov vă minte! Fata asta nu-i nepoata 
preotului de aici; ea e fata lui Ivan Mironov, care a fost 
spânzurat la cucerirea fortăreței! 

Pugaciov şi-a atintit asupra-mi ochii arzători. 

— Ce mai e şi asta? m-a întrebat, nedumerit. 

— Şvabrin ţi-a spus adevărul, i-am răspuns eu, cu 
hotărâre. 

— Asta nu mi-ai spus-o, a remarcat Pugaciov şi s-a 
întunecat la faţă. 

— judecă şi tu singur, i-am răspuns eu, s-ar fi putut 
spune faţă de oamenii tăi că fata lui Mironov e în viaţă? Ar 
fi sfasiat-o, n-ar mai fi salvat-o nimeni! 

— Şi asta-i drept! a răspuns Pugaciov râzând. Betivanii 
mei n-ar fi crutat-o pe biata fată. Bine a făcut cumatra 
preoteasă că i-a păcălit! 

— Ascultă, am urmat eu, văzându-i bunăvoința. Nu ştiu 
cum să te numesc şi nici nu vreau să ştiu... Dar Dumnezeu 
vede că aş fi bucuros să plătesc cu viaţa ceea ce ai făcut 
pentru mine. Numai nu-mi cere ceea ce-i împotriva onoarei 
mele si conştiinţei crestinesti; eşti binefacatorul meu; 
sfârşeşte cum ai început; lasă-mă să mă duc cu sărmana 
orfană încotro m-o îndrepta Dumnezeu. lar noi ne vom ruga 
mereu pentru sufletul tău păcătos, oriunde vei fi şi orice ti 
s-ar întâmpla... 

Cu toată asprimea lui, se pare că Pugaciov fusese 
mişcat. 

— Fie cum spui. Dacă-i vorba de pedeapsă, apoi e 
pedeapsă; de-i bunăvoință, e bunăvoință. Acesta mi-i 
obiceiul. la-ti frumoasa, du-o unde vrei şi să va dea 
Dumnezeu dragoste şi bună înţelegere. 

După aceea s-a întors către Şvabrin, poruncindu-i să- 
mi dea autorizaţie să pot trece pe la toate posturile, prin 
toate fortărețele de sub stăpânirea lui. Svabrin, distrus, 
încremenise. 

Pugaciov s-a dus să inspecteze fortăreaţa, însoţit de 
Şvabrin, iar eu, sub pretext că mă pregătesc de drum, am 
rămas. Am alergat spre odaia Mariei Ivanovna. Uşa era 
încuiată. Am bătut. 

— Cine-i? a întrebat Palaşa. 

Am spus cine sunt. Glăsciorul plăcut al Mariei Ivanovna 
s-a auzit prin uşă: 

— Aşteaptă, Piotr Andreici, că mă schimb. Du-te la 
Akulina Pamfilovna, că vin şi eu îndată. 

Am ascultat-o şi am plecat spre casa părintelui 
Gherasim. Şi el şi preoteasa au alergat să mă întâmpine. 
Savelici îi şi anunţase. 

— Bună ziua, Piotr Andreici! mi-a spus preoteasa. A dat 
Dumnezeu să ne vedem iar. Ce mai faceţi? Noi ne 
aminteam de dumneata în fiecare zi. lar Maria Ivanovna, 
porumbita mea, a suferit mult fără dumneata!... Spune-mi, 
maică, cum se face că ai putut să te împaci cu Pugaciov? 
Cum de nu te-a curăţat? Bine! Fie, să-i mulţumim 
nelegiuitului şi pentru asta. 

— Destul, bătrâno! a întrerupt-o părintele Gherasim. 
Nu mai pălăvrăgi tot ce ştii. Pentru cei ce graiesc mult nu 
se află izbăvire. Piotr Andreici, te rog, pofteşte! Nu ne-am 
văzut de mult, de mult. 

Preoteasa m-a cinstit cu ce-a dat Dumnezeu, vorbind 
fără întrerupere. Imi povestea cum i-a silit Şvabrin s-o dea 
pe Maria Ivanovna şi cum ea plângea si nu voia să se 
despartă de dânşii; cum Maria Ivanovna tinea legătura cu ei 
prin Palaşa (fată isteata, care l-a facut şi pe uriadnic să 
joace asa cum vrea ea); cum ea a sfătuit-o pe Maria 
Ivanovna să scrie scrisoarea, si câte altele. La randu-mi am 
povestit pe scurt toată istoria mea. Părintele şi preoteasa 
şi-au făcut cruce, aflând că Pugaciov ştie despre minciuna 
lor. 

— Cu noi e puterea crucii! spunea Akulina Pamfilovna. 
Alungă, Doamne, norii ce s-au adunat asupra noastră! Ei, 
dar bună poama-i Alexei Ivanăci! N-avem ce spune! 

In clipa aceea uşa s-a deschis şi a intrat Maria 
Ivanovna cu un zâmbet pe fata ei palidă. Işi părăsise rochia 
țărănească şi se imbracase ca mai-nainte, simplu şi drăguţ. 
l-am apucat mâna si mult timp n-am putut rosti nici un 
cuvânt. Tăceam amândoi, cu inimile pline. Gazdele au 
înţeles şi ne-au lăsat. 

Am rămas singuri. Am uitat de toate nenorocirile, şi 
vorbeam — şi nu ne mai săturam vorbind. Maria Ivanovna 
mi-a povestit tot ce s-a întâmplat cu dânsa de la cucerirea 
fortăreței; mi-a descris toată grozăvia situaţiei ei, toate 
încercările la care a supus-o mársavul Şvabrin. Ne-am 
amintit şi de vremurile fericite dinainte... şi am plâns 
amândoi... 

In sfârşit, am început să-i spun ce am de gând. Nu mai 
putea rămâne în fortăreaţa supusă lui Pugaciov şi 
comandată de Şvabrin. Nu mă puteam gândi nici la 
Orenburg, din cauza nenorocirilor asediului. Ea n-avea pe 
nimeni, nici o rudă. 

l-am propus să meargă la tara, la părinţii mei. La 
început a şovăit; o înspăimânta lipsa de bunăvoință a tatei. 
Am linistit-o. Ştiam că tata va considera ca o fericire şi 
totodată ca o datorie a lui de a primi pe fiica unui ostaş 
merituos, care şi-a dat viaţa pentru patrie. 

— Dragă Maria Ivanovna! i-am spus, în sfârşit. Te 
socotesc soţia mea. Imprejurari stranii ne-au unit pentru 
totdeauna şi nimic nu ne mai poate despărţi. 

Maria Ivanovna m-a ascultat simplu, fără sfială 
prefăcută, fără vorbe mofturoase. Simtea că soarta îi este 
legată de a mea. Totuşi a spus iar că nu-mi va fi soţie fără 
consimţământul părinţilor mei. N-am contrazis-o. Ne-am 
sărutat cu înflăcărare, din tot sufletul, şi în felul acesta totul 
între noi a fost hotărât. 

Peste un ceas, uriadnicul mi-a adus permisul cu 
mazgalelile stângace ale lui Pugaciov drept semnătură si 

mi-a spus că acesta mă cheamă la dânsul. L-am găsit gata 
să plece la drum. 

Nu pot spune ce-am simţit, despartindu-ma de omul 
acela fioros, crud, nelegiuit pentru toată lumea, în afară de 
mine! De ce n-aş spune drept? În clipa aceea, simţeam 
pentru el o vie simpatie. Aveam o arzătoare dorinţă de a-l 
smulge dintre răufăcătorii pe care-i conducea, de a-i salva 
capul, cât mai era încă vreme. Şvabrin şi norodul care se- 
ngrămădise în jurul nostru m-au împiedicat de a-i spune 
ceea ce îmi umplea inima. Ne-am despărţit prieteneste. 
Pugaciov, zărind-o în mulţime pe Akulina Pamfilovna, a 
amenintat-o cu degetul şi i-a făcut din ochi cu înţeles. 

După aceea s-a aşezat în chibitcă, a poruncit să fie dus 
la Berda, iar după ce caii au pornit a mai scos o dată capul 
afară şi a strigat spre mine: 

— Cu bine, înălţimea-ta! Poate ne mai întâlnim 
vreodată! 

Într-adevăr, ne-am mai văzut, dar în ce împrejurări!... 

Pugaciov s-a depărtat. Multă vreme am privit stepa 
albă şi troica lui în zbor. Norodul s-a împrăştiat. Şvabrin s-a 
făcut nevăzut. M-am întors la casa preotului. Totul era 
pregătit de plecare; nu voiam să întârzii mai mult. Toată 
averea ne era încărcată în vechea căruţă a comandantului. 
Surugiii au înhămat caii îndată, şi Maria Ivanovna s-a dus 
să-şi ia rămas bun de la mormântul părinţilor, aflat în 
spatele bisericii. Voiam s-o însoțesc, însă ea m-a rugat s-o 
las singură. Peste câteva clipe s-a întors tăcută, plângând 
încetişor. Caruta a tras la scară. Părintele Gherasim şi soţia 
lui au ieşit în pridvor; noi ne-am aşezat toţi trei: Maria 
Ivanovna, Palaşa şi cu mine, iar Savelici s-a urcat pe 
capră... 

— Mergi cu bine, Maria Ivanovna, porumbita mea! Cu 
bine, dragă Piotr Andreici! ne-a spus buna preoteasă. Drum 
bun şi Dumnezeu să vă dea noroc la amândoi! 

Plecând, l-am văzut pe Şvabrin la fereastra casei 
comandantului. Faţa lui era întunecată de ură. Nu voiam să- 
mi arăt bucuria faţă de un duşman învins şi am întors capul 
în altă parte. 

În sfârşit, am ieşit pe poartă, părăsind pentru 
totdeauna fortăreaţa Belogorskaia. 

ARESTAREA 


— Am ordin, iată, fratioare, 

Să te duc la închisoare. 

— Merg. Dar nădejde trag să fiu lăsat, 
Ca să vă spun cum s-a-ntâmplat. 
Kneajnin 


Ajuns din nou în chip atât de neaşteptat alături de fata 
dragă, de soarta căreia eram încă în dimineaţa aceea atât 
de îngrijorat, nu-mi credeam ochilor şi totul mi se părea un 
vis deşert. 

Maria Ivanovna se uita îngândurată, când la mine, 
când la drum, şi părea că încă nu şi-a venit în fire. Tăceam. 
Inimile ne erau prea obosite. Peste două ceasuri ne-am 
trezit pe nesimţite în fortăreaţa cea mai apropiată, aflată 
tot în stăpânirea lui Pugaciov. Acolo am schimbat caii. După 
graba cu care înhămau şi după graba cu care mă servea un 
cazac bărbos, pus comandant de Pugaciov, am înţeles că, 

datorită limbutiei surugiului meu, am fost luat drept un 
curtean de-al uzurpatorului. Am plecat mai departe. Curând 
a început să se întunece. Ne apropiam de un orăşel unde, 
după spusele comandantului bărbos, se afla un detaşament 
puternic, ce venea să se unească cu impostorul. Santinelele 
ne-au oprit. La întrebarea cine suntem, surugiul a răspuns 
cu glas tare: 

— Cumătrul împăratului şi nevastă-sa... 

Deodată ne-au înconjurat o mulţime de husari, 
înjurând grozav. 

— leşi, cumătrul diavolului! mi-a poruncit un vagmistru 
mustăcios. O să-ţi dăm o săpuneală bună şi ţie şi nevestei 
tale! 

Am coborât din chibitcă şi am cerut să fiu dus la 
comandantul lor. Văzând că sunt ofiţer, au contenit cu 
înjurăturile. Vagmistrul m-a dus la un maior. Savelici se 
ţinea scai de mine şi tot mormăia încet: 

— lată-ne şi cumătrul împăratului! Din lac în put!... 
Dumnezeule atotputernic! Cum se vor sfârşi toate astea? 

Chibitca ne urma la pas. 

Peste vreo cinci minute am ajuns la o căsuţă puternic 
luminată. După ce m-a lăsat în paza santinelelor, 
vagmistrul s-a dus să raporteze. S-a întors îndată, 
anuntandu-ma că domnul comandant nu are timp să ma 
primească; are ordin să fiu dus la închisoare, iar pe 
nevestică s-o ducă la dânsul. 

— Ce-nseamnă asta? am strigat scos din fire. Ce, a 
înnebunit? 

— Nu pot să ştiu, înălţimea-voastră, a răspuns 
vagmistrul. Excelenta-sa a ordonat ca inaltimea-voastra sa 
fie dus la închisoare, iar pe inaltimea-ei am ordin s-o duc la 
excelenta-sa. 

Am alergat spre pridvor; santinelele nici nu s-au gandit 
să mă oprească şi am intrat de-a dreptul într-o încăpere, 
unde vreo şase ofiţeri de husari jucau banc. Maiorul ţinea 
jocul. Mare mi-a fost mirarea când, privindu-l mai bine, l-am 

recunoscut pe Ivan Ivanovici Zurin, cel care pe vremuri îmi 
usurase punga la biliard, în hanul din Simbirsk! 

— Se poate? am strigat eu. Ivan Ivanâci! Tu esti? 

— Ah-ah-ah! Piotr Andreici! Cu ce ocazie? De unde vii? 
Sănătate, măi frate! Nu vrei să joci o carte? 

— Mulţumesc! Mai bine dă ordin să mi se dea o 
cameră. 

— Ce cameră? Rămâi la mine! 

— Nu pot. Nu sunt singur. 

— Ada-ti şi tovarasul. 

— Nu sunt cu un tovaras. Sunt... cu o doamnă. 

— Cu o doamna? De unde ai agatat-o? Ehe, frate! 
(Zicand acestea, Zurin a suierat asa de semnificativ, incat 
toţi au izbucnit în râs, iar eu m-am fastacit de tot.) Ei!... a 
continuat Zurin. Fie! Ti se va da o cameră. Dar păcat... Am 
fi petrecut ca altădată... Hei, băiete! Dar de ce n-o aduci pe 
cumătra lui Pugaciov? Se încăpăţânează? Să nu-i fie teamă. 
Spuneti-i că boierul e om bun şi n-are s-o necajeasca. Dă-i 
brânci să vină. 

— Ce-nseamnă asta? Care cumătră a lui Pugaciov? E 
fiica decedatului căpitan Mironov, pe care am scos-o eu din 
captivitate şi o duc în satul tatălui meu. 

— Cum, despre tine mi se raportase adineaurea? Nu 
pricep nimic! Cum vine asta? 

— Iti voi povesti totul mai târziu. Acum, te rog, 
linişteşte biata fată, pe care husarii tăi au speriat-o. 

Zurin a dat repede ordinul. A ieşit el însuşi în stradă să 
ceară scuze Mariei Ivanovna pentru neintelegerea ivitá, 
dând apoi ordin vagmistrului să-i dea una din cele mai bune 
camere din oraş. Eu am rămas să dorm la dânsul. Am cinat 
şi după ce-am rămas singuri i-am povestit toate 
întâmplările mele. Zurin mă asculta cu mare atenţie. După 
ce-am sfârşit, a clătinat din cap: 

— Toate-s bune, frate, numai una nu-i bună: cine dracu 
te pune să te-nsori? Sunt ofiţer cinstit şi nu vreau să te 
mint, dar crede-mă, te rog, că însurătoarea e o nebunie. La 
ce bun să te chinuieşti cu o nevastă şi să dădăceşti plozi? 

Dă-o naibii! Ascultă-mă. Mai bine las-o pe fata căpitanului. 
Drumul la Simbirsk l-am curăţat eu şi-i fără pericol. Trimite- 
o chiar mâine la părinţii tăi, singură, iar tu rămâi în 
detaşamentul meu. N-ai pentru ce te întoarce la Orenburg. 
Ai să cazi din nou în mâinile răsculaților şi nu cred c-ai mai 
scăpa şi de data asta. Astfel, nebunia dragostei va trece de 
la sine şi totul se va aranja. 

Deşi nu eram cu totul de părerea lui, simţeam că 
datoria mea de onoare era să rămân în armata împărătesei. 
Am hotărât să urmez sfatul lui Zurin, adică s-o trimit pe 
Maria Ivanovna la ţară, iar eu să rămân în detasamentul lui. 

Savelici a venit să-mi dea ajutor la dezbrăcat... L-am 
anunţat să fie gata de plecare la drum, în ziua următoare, 
cu Maria Ivanovna. El s-a încăpățânat: 

— Ce-i cu dumneata, boierule? Cum am să te 
părăsesc? Cine să aibă grijă de dumneata? Ce vor spune 
părinţii dumitale? 

Cunoscându-i îndărătnicia, mi-am pus în gând să-l 
conving prin blandete şi sinceritate. 

— Arhip Savelici! Tu, prietenul meu, nu vrei să-mi faci 
un bine? Aici n-am nevoie de servitor. Nu voi avea linişte 
daca Maria Ivanovna va pleca fără tine la drum. Servind-o 
pe dânsa, mă serveşti pe mine, pentru că sunt hotărât să 
mă căsătoresc cu ea îndată ce împrejurările îmi vor îngădui. 

Savelici şi-a plesnit palmele într-o mirare de nedescris. 

— Să vă căsătoriţi? lan uită-te, copilul vrea să se- 
nsoare! Ce va spune tata? Ce va gândi mama? 

— Vor consimti, cu siguranţă că vor consimti, când vor 
cunoaste-o pe Maria Ivanovna! Mă încred în tine. Tata si 
mama au încredere în tine. Vei stărui pentru noi, nu-i aşa? 

Bătrânul răspunse mişcat: 

— O, táicutá, Piotr Andreici! Cu toate că te-a apucat 
prea devreme gândul însurătoarei, totuşi Maria Ivanovna e 
o domnişoară aşa de bună, că-i păcat să pierzi prilejul. Fie 
cum spui. O voi conduce pe mititica şi, ca un rob, voi aduce 
la cunoştinţa părinţilor tai că unei astfel de mirese nu-i 
trebuie zestre. 

l-am mulţumit şi m-am culcat în aceeaşi odaie cu 
Zurin. Am vorbit întruna, infierbantat şi emoţionat. La 
început, Zurin îmi răspundea cu plăcere, însă puţin câte 
puţin cuvintele i se răreau şi deveneau mai puţin legate şi 
în sfârşit mi-a răspuns doar prin sforăieli. Am tăcut şi eu şi 
curând i-am urmat exemplul. 

A doua zi, dis-de-dimineata, m-am dus la Maria 
Ivanovna. l-am spus planurile. A recunoscut că sunt 
înțelepte şi a fost de acord cu mine. Detasamentul lui Zurin 
trebuia să părăsească oraşul chiar în ziua aceea. 

Nu era timp de pierdut. Mi-am luat rămas bun de la 
fată, incredintand-o lui Savelici, căruia i-am dat o scrisoare 
către părinţii mei. Maria Ivanovna a izbucnit în lacrimi. 

— Adio, Piotr Andreici! mi-a spus ea încet. Ne vom 
revedea oare? Numai Dumnezeu-ştie! Dar niciodată nu te 
voi uita. Şi numai tu ai să trăieşti în inima mea până la 
mormânt! 

Nu i-am putut răspunde nimic. Ne înconjurau oamenii. 
Nu voiam să-mi arăt faţă de dânşii sentimentele ce mă 
răscoleau. Ea a plecat în cele din urmă. M-am întors la 
Zurin, tăcut şi trist. El încerca să mă înveselească. Eu voiam 
să uit; de aceea am petrecut o zi furtunoasă, iar seara am 
pornit. 

Era pe la sfârşitul lui februarie. larna, care îngreuiase 
operaţiile, era pe sfârşite, şi generalii tăceau pregătiri 
pentru o acţiune de ansamblu. Pugaciov se afla tot în 
apropierea Orenburgului. Între timp, armatele s-au strâns 
tot mai tare în juru-i, apropiindu-se din toate părţile de 
cuibul nelegiuitilor. Văzând trupele noastre, satele în 
răscoală se supuneau unul câte unul. 

Hoardele de bandiți fugeau de noi, si din toate se 
prevedea un sfârşit bun şi apropiat. 

Curând, prinţul Goliţân l-a zdrobit pe Pugaciov lângă 
fortăreaţa Tatiscevo;  împrăştiind hoardele, eliberând 
Orenburgul, părea să fi dat răsculaților lovitura ultima si 
hotărâtoare. 

Zurin a fost trimis împotriva unei bande de baskiri 
răsculați, care s-au risipit înainte de a da ochii cu noi. 
Primăvara ne-a apucat într-un sátulet de tătari. O dată cu 
revărsarea râurilor, drumurile au devenit impracticabile. 
Din lipsă de ocupaţie, ne mângâiam cu gândul că în curând 
se va sfârşi războiul acela mărunt şi plictisitor cu nişte 
tâlhari şi nişte sălbatici. 

Dar Pugaciov n-a fost prins. A reapărut la minele din 
Siberia, adunând bande noi şi reîncepându-şi isprăvile. S-au 
răspândit din nou zvonuri despre izbânzile lui. Am aflat 
despre distrugerea unor fortărețe din Siberia. În curând 
vestea că a căzut Kazanul şi că uzurpatorul se îndreaptă 
spre Moscova a prins a-i nelinişti pe comandanții oştirilor, 
care dormeau fără grijă, contând pe neputinta acestui 
răsculat vrednic de dispreţ. Zurin a primit ordin să treacă 
Volga. 

Nu voi descrie campania noastră şi sfârşitul războiului. 
Voi spune pe scurt că mizeria ajunsese la culme. Treceam 
prin localităţile devastate de răsculați şi eram siliţi sá le 
luăm bietilor locuitori ceea ce izbutiseră sá mai salveze. 
Nicăieri nu mai era ordine. Mosierii stăteau ascunsi prin 
păduri. Bandele de hoţi pradau peste tot locul. Comandanții 
diferitelor unităţi pedepseau şi iertau cu de la sine putere; 
situaţia intinsei regiuni unde stăpânea pârjolul era 
îngrozitoare... Să te ferească Dumnezeu de o astfel de 
razmerita rusească, fara noimă şi fără crutare! 

Pugaciov fugea, urmărit de Ivan Ivanovici Mihelson. 
Curând am aflat de înfrângerea lui totală. In sfârşit, lui 
Zurin i-a sosit vestea că uzurpatorul a fost prins şi totodată 
a primit ordin să se oprească. Războiul se isprăvise. În fine, 
puteam să mă duc la părinţi acasă. 

Gândul că în curând îi voi imbratisa şi că o voi revedea 
pe Maria Ivanovna, de la care n-aveam nici o veste, ma 
umplea de încântare. Săream ca un copil. Zurin spunea, 
râzând şi strângând din umeri: 

— Nu! N-ai cum să scapi! Te însori şi te prapadesti de 
pomană. 

În acelaşi timp un sentiment ciudat îmi otrăvea 
bucuria. Gândul la pedeapsa care-l aştepta pe răufăcătorul 
stropit cu sângele atâtor victime nevinovate mă neliniştea 
fără să vreau. “Emeliane, Emeliane! gândeam eu cu 
amărăciune. De ce n-ai nimerit în vreo baionetă, sau să fi 
căzut sub gloanţe? Mult mai bine ar fi fost.” Ce vreţi? 
Gândindu-mă la dânsul, nu puteam să nu-mi aduc aminte 
de crutarea pe care mi-o dăruise într-unui din cele mai 
groaznice momente ale vieţii şi de scăparea logodnicei 
mele din mâinile ticălosului Şvabrin. 

Zurin mi-a dat un concediu. Peste câteva zile trebuia 
să mă aflu în mijlocul familiei, s-o revăd pe Maria 
Ivanovna... Şi, deodată, o furtună neaşteptată s-a abătut 
asupră-mi... 

In ziua hotărâtă pentru plecare, chiar în clipa când să 
pornesc la drum, Zurin a intrat în odaia mea cu o hârtie în 
mână şi cu o faţă grozav de îngrijorată. Am simţit un junghi 
prin inimă. M-am înspăimântat fără să ştiu de ce. După cea 
trimis ordonanța afară, mi-a spus că vrea să-mi vorbească. 

— Ce-i? l-am întrebat neliniştit. 

— O mică neplăcere! a răspuns Zurin, dându-mi hârtia. 
Citeşte ce am primit chiar acum. 

Am început să citesc; era un ordin secret către toţi 
comandanții să fiu arestat oriunde m-aş găsi şi să fiu trimis 
imediat sub escortă la Kazan, la comisia de anchetă, care 
cerceta răscoala lui Pugaciov. Aproape că am scăpat hârtia 
din mână. 

— N-am ce face, a spus Zurin. Datoria mea este să mă 
supun ordinului. Probabil că veştile despre călătoriile tale 
prieteneşti cu Pugaciov au ajuns într-un fel până la guvern. 
Sper că afacerea nu va avea urmări şi că te vei justifica în 
faţa comisiei. Du-te şi nu-ţi pierde curajul. 

Conştiinţa îmi era curată; nu mă temeam de judecată. 
Dar gândul că amânam clipa atât de plăcută a revederii, 
poate chiar — cu câteva luni, mă ingrozea. Caruta era gata. 
Zurin s-a despărţit de mine prietenos. M-am aşezat în 

Alături de mine s-au aşezat doi husari cu săbiile 
scoase, şi astfel am plecat pe drumul cel mare. 


ta. 


cáru 

Gura lumii, 
Valul mării. 
Zicătoare 


Aveam credinţa că eram învinuit de plecare fără voie 
din Orenburg. Imi era uşor să mă dezvinovatesc, căci 
ieşirea călare din fortăreață, pentru a-l hartui pe inamic, nu 
numai că nu era oprită, dar era chiar încurajată. Puteam fi 
invinovatit de prea mare zel şi nesabuinta,— dar nu de 
nesupunere. Insă raporturile prieteneşti cu Pugaciov puteau 
fi dovedite de o mulţime de martori şi trebuiau să pară cel 
puţin suspecte. Tot drumul m-am gândit la interogatoriul 
care mă aştepta şi la ce voi răspunde; m-am hotărât să 
spun tot adevărul în fata judecății, presupunând că acest 
mod de a te apăra este cel mai simplu şi cel mai sigur. 

Am ajuns la Kazan, care era ars şi pustiit. Pe străzi, în 
loc de case, se vedeau movile de tăciuni şi pereţi afumati, 

fără acoperişuri şi fără ferestre. Erau urmele lăsate de 
Pugaciov! Am fost dus în fortăreaţa rămasă întreagă, în 
mijlocul oraşului ars. Husarii m-au dat pe seama ofițerului 
de serviciu. Acesta a dat ordin să vină fierarul. După ce mi- 
au pus lanţuri la picioare şi mi le-au nituit, m-au dus la 
închisoare, lăsându-mă singur într-o încăpere mică şi 
întunecoasă, cu pereţii goi, cu o ferestruică cu gratii de fier. 

Inceputul acesta nu prevedea nimic bun. Totuşi nu-mi 
pierdeam nici curajul, nici nădejdea. Am recurs la mijlocul 
de liniştire al tuturor oropsitilor si, pentru întâia oară, am 
simţit dulceata rugăciunii pornită dintr-o inimă curată, dar 
sfâşiată. După aceea am adormit liniştit, nemaigândindu- 
mă la ce mi se va întâmpla. 

A doua zi m-a trezit paznicul, anuntandu-ma ca sunt 
chemat la comisie. Doi soldaţi m-au însoţit prin curte, până 
la comandament; ei au rămas în antreu, iar mie mi-au dat 
drumul înăuntru. Am intrat într-o sală destul de largă, unde, 
la o masă plină cu hârtii, şedeau doi oameni: un general 
mai în vârstă, cu faţa aspră şi rece, şi un tânăr căpitan din 
gardă, cam de vreo douăzeci şi opt de ani, cu înfăţişare 
foarte plăcută, ager şi degajat. Lângă fereastră, la o masă 
separată, sta secretarul cu pana după ureche, plecat 
asupra hârtiei, pentru a-mi scrie declaraţiile. A început 
interogatoriul. M-au întrebat de nume şi obârşie. Generalul 
s-a interesat dacă sunt fiul lui Andrei Petrovici Griniov şi, la 
răspunsul meu, rosti aspru: 

— Păcat că un om atât de respectabil are un fiu atât de 
netrebnic! 

Am răspuns liniştit că, oricare ar fi acuzaţiile care mă 
apăsau, sper să le risipesc, spunând adevărul, cu inima 
curată. Siguranţa mea nu i-a plăcut. 

— Eşti  şiret, frate! mi-a răspuns generalul, 
încruntându-se. Am mai văzut noi mulţi ca tine. 

Atunci tânărul m-a întrebat cu ce ocazie şi când am 
intrat în serviciul lui Pugaciov şi ce misiune îmi 
incredintase. 

l-am răspuns indignat că eu, ca un ofiţer si ca nobil, n- 
am putut primi de la Pugaciov nici un serviciu şi nici o 
misiune. 

— Atunci, a reînceput căpitanul, cum se face că acest 
ofiţer şi nobil este singurul cruțat de uzurpator, în timp ce 
toţi camarazii lui sunt omorâţi? Cum se lămureşte că 
acelaşi nobil şi ofiţer petrece prieteneste cu răsculații, 
primeşte de la şeful lor daruri, ca: o subá, un cal şi o 
jumătate de rublă? Cum s-a iscat prietenia asta ciudată şi 
pe ce s-a bazat ea, dacă nu pe o trădare sau cel puţin pe-o 
laşitate josnică şi criminală?... 

M-am simţit adânc jignit de cuvintele ofițerului din 
gardă şi am început să ma dezvinovatesc cu multă 
înflăcărare. Povesteam cum a început cunoştinţa mea cu 
Pugaciov, în stepă, pe viscol, cum m-a recunoscut şi m-a 
cruțat la cucerirea fortăreței Belogorskaia. Am spus că nu 
mi-a fost ruşine să primesc şuba şi calul, dar că fortăreaţa 
Belogorskaia am apărat-o din toate puterile împotriva 
nelegiuitului. În sfârşit, m-am referit la generalul meu, care 
putea mărturisi zelul de care am făcut dovadă în timpul 
groaznicului asediu al Orenburgului. 

Bătrânul a luat de pe masă o scrisoare deschisă şi a 
început s-o citească cu glas tare: 


„La întrebarea excelentei-voastre în privința 
sublocotenentului Griniov, care ar fi amestecat în 
ultima rázmeritá şi care ar fi intrat în legătură cu 
nelegiuitul — contrar îndatoririlor de serviciu şi 
jurământului — am onoarea a raporta 
următoarele: sublocotenentul Griniov a fost în 
serviciu militar la Orenburg de la începutul lui 
octombrie 1773, până la 24 februarie din acest an, 
dată la care a părăsit oraşul şi nu se mai găseşte 
sub comanda mea. Am aflat de la fugari că ar fi 
fost în slobozia lui Pugaciov şi c-ar fi mers cu 
Pugaciov la fortăreața Belogorskaia, unde fusese 

mai înainte în serviciu, in ce priveşte conduita lui, 
pot...” 


Aici a întrerupt lectura, spunându-mi aspru: 

— Ce vei spune acum, în apărarea ta? 

Voiam să continui cum începusem si să lámuresc 
legătura mea cu Maria Ivanovna, cu aceeaşi sinceritate cu 
care vorbisem de toate celelalte. Dar am simţit deodată un 
dezgust de neînvins. Mi-am dat seama că dacă-i voi pomeni 
numele, o vor chema şi pe ea la cercetare; şi la gândul că 
numele ei va fi amestecat cu clevetirile josnice ale 
răufăcătorilor şi că ea însăşi va fi chemată la confruntare cu 
ei, la gândul acesta îngrozitor am şovăit şi m-am încurcat. 

Judecătorii, care începuseră a mă asculta, pare-se, cu 
oarecare bunăvoință, văzându-mi tulburarea, au devenit iar 
bănuitori. Ofiţerul de gardă ceru să fiu confruntat cu 
denuntátorul principal. Judecătorul dădu ordin sá fie 
chemat răufăcătorul de ieri. 

M-am întors repede spre uşă, aşteptând să-mi văd 
acuzatorul. După câteva momente am auzit zăngănind 
nişte lanţuri; s-a deschis uşa şi a intrat Şvabrin. M-a uimit 
schimbarea lui. Era îngrozitor de slab şi de palid. Părul care 
nu demult îi era negru ca smoala albise cu totul. Barba 
lungă îi era încâlcită. Şi-a repetat învinuirile, cu un glas 
stins, dar îndrăzneţ. După spusele lui, eu fusesem trimis de 
către Pugaciov la Orenburg, pentru spionaj; în fiecare zi, 
când ieşeam la luptă, dădeam informaţii în scris de cele ce 
se petreceau în oraş. Până la urmă am trecut pe faţă de 
partea lui Pugaciov, plimbându-mă cu el de la o fortăreață 
la alta şi căutând, cu orice preţ, să-mi nimicesc tovarăşii 
trădători, pentru a le lua locul si a mă folosi de distinctiile 
acordate de uzurpator. L-am ascultat tăcut şi m-a mulţumit 
un singur lucru: ticălosul Şvabrin n-a pomenit deloc numele 
Măriei Ivanovna, fie că amorul lui propriu ar fi suferit la 
gândul aceleia care l-a respins cu dispreţ, fie că în inima lui 
pâlpâia o scânteie a aceluiaşi sentiment care mă făcuse şi 
pe mine să tac; oricum, numele fetei comandantului 

fortăreței Belogorskaia n-a fost rostit în fata comisiei. Eu m- 
am întărit şi mai mult în hotărârea mea; când judecătorul 
m-a întrebat cu ce aş putea răsturna afirmaţiile lui Şvabrin, 
am răspuns că rămân la primele declaraţii şi nu mai pot 
spune nimic altceva pentru a mă dezvinovati. 

Generalul a dat ordin să fim duşi. Am ieşit împreună. L- 
am privit pe Şvabrin liniştit şi nu i-am spus nici o vorbă. Ela 
surâs răutăcios şi mi-a luat-o înainte, ridicându-şi lanţurile. 
Am fost dus din nou la închisoare şi de-atunci nu m-au mai 
chemat la cercetări. 

N-am fost martor la lucrurile despre care îmi mai 
rămâne să informez cititorul, dar lucrurile acelea mi s-au 
povestit aşa de des şi toate amănuntele mi s-au întipărit în 
minte aşa de bine, încât le ştiu, ca şi cum aş fi fost de faţă. 

Maria Ivanovna a fost primită de către părinţii mei cu 
căldura sinceră, caracteristică oamenilor de demult. Ei 
priveau putinţa de a adăposti şi a ocroti o biată orfană ca 
pe un dar de la Dumnezeu. Curând s-au ataşat sincer de ea, 
pentru că nu se putea s-o cunoşti şi să n-o iubeşti. 
Dragostea mea nu-i mai părea tatei o prostie, dorinţa cea 

mai fierbinte a mamei era ca Petrusa al ei să se însoare cu 
simpatica fată a căpitanului. 

Vestea despre arestarea mea a surprins toată familia. 
Maria Ivanovna povestise părinţilor mei atât de simplu 
despre ciudata mea cunoştinţă cu Pugaciov, încât ei nu 
numai că nu se îngrijorau, dar chiar râdeau uneori din tot 
sufletul. Tata nu voia să creadă, pentru nimic în lume, că aş 
fi fost în stare să mă amestec într-o asemenea razmerita 
ticăloasă, care avea ca scop răsturnarea tronului şi 
nimicirea nobilimii. 

Pe Savelici l-a cercetat foarte aspru. Unchiaşul n-a 
tăgăduit că fusesem oaspele lui Emelka Pugaciov şi că într- 
adevăr nelegiuitul îmi arătase bunăvoință, dar el jura că n-a 
auzit niciodată despre trădare. Bătrânii s-au liniştit, 
aşteptând cu nerăbdare veşti bune. Maria Ivanovna era 
foarte îngrijorată, însă tăcea, fiind foarte reţinută şi plină de 
modestie. 

Au trecut câteva săptămâni... Deodată, tata a primit o 
scrisoare din Petersburg, de la ruda noastră, prinţul B. 
Acesta îi scria despre mine. După introducerea obişnuită, îl 
anunţa cum că presupunerile că aş fi luat parte la 
complotul răsculaților s-au dovedit din nenorocire foarte 
întemeiate şi că trebuia să mi se aplice pedeapsa capitală, 
dar că împărăteasa, din respect pentru serviciile aduse de 
tatăl meu si pentru anii lui înaintați, a hotărât să-l gratieze 
pe fiul criminal, cruţându-l de la o moarte rusinoasá şi dând 
poruncă să fiu surghiunit pentru totdeauna într-un depărtat 
ţinut din Siberia. 

Lovitura asta neasteptata numai că nu l-a omorât pe 
tata. El a pierdut obişnuita-i tărie sufletească şi-şi revarsa 
amărăciunea (de obicei tăcută) în tânguiri amare. 

— Cum? spunea el întruna, ieşindu-şi din fire. Fiul meu 
a luat parte la răscoala lui Pugaciov?! Dumnezeul meu, 
unde am ajuns! Să-l crute împărăteasa de moarte! Parca 
mi-i mai uşor aşa? Nu condamnarea la moarte e grozavă! 
Străbunul meu a murit pe eşafod, apărând ceea ce în 
conştiinţa lui el socotea sfânt. Tatăl meu a suferit împreună 

cu Volânski şi Hrusciov*?. Dar un nobil care să-şi calce 
jurământul şi să dea mâna cu tâlharii, cu ucigasii, cu robii 
fugiti!... Ce ruşine pentru neamul nostru! 

Speriată de deznădejea lui, mama nu îndrăznea să 
plângă faţă de dânsul şi se silea să-i redea curajul, spunând 
că poate ceea ce s-aude nu-i drept şi că mai întotdeauna 
părerea oamenilor e schimbătoare. Tata rămânea 
neconsolat. Maria Ivanovna se chinuia mai mult ca toţi. 
Fiind convinsă că aş fi putut să mă dezvinovatesc dacă aş fi 
vrut, ea a ghicit adevărul, socotindu-se vinovată de 
nenorocirea mea. Isi ascundea lacrimile fata de toţi, 
gândindu-se mereu cum să mă scape. 

Intr-o seară, tata sta pe divan, rásfoind Priavornăi 
kalendar; gândurile însă îi erau departe şi lectura nu mai 
producea asupra-i efectul obişnuit. Fluiera un marş vechi; 
mama tăcea, împletind o flanelă de lână, şi din vreme în 
vreme lacrimile îi cădeau pe lucru. 

Deodată, Maria Ivanovna, care lucra şi ea tot acolo, a 
spus că trebuie să plece numaidecât la Petersburg şi i-a 
rugat s-o ajute să poată pleca. 

Mama s-a întristat foarte tare. 

— Pentru ce să te duci la Petersburg? Vrei să ne 
părăseşti şi tu? 

Maria Ivanovna i-a răspuns ca tot viitorul ei atârnă de 
acel drum; că ea, fiind fiica unui om care a patimit pentru 
credinţa lui, se duce să caute protecţia şi ajutorul oamenilor 
cu influenţă. 

Tata a plecat capul, pentru că orice cuvânt care îi 
amintea de închipuita crimă a fiului său îi făcea rău şi-i 
părea o dureroasă dojana. 

— Du-te, fetito! a răspuns el oftánd. Nu vrem să-ţi 
stăm în calea fericirii. Să-ţi dea Dumnezeu un soţ bun, nu 
un trădător şi-un nemernic. 


12 Volânski, ministru al împărătesei Anna Ivanovna, şi partizanul său 
Hruşciov au fost executaţi în 1740, învinuiți fiind de pregătirea unei 
lovituri de stat. 

Apoi tata s-a ridicat şi a ieşit din odaie. Rămânând 
singură cu mama, Maria Ivanovna i-a împărtăşit o parte din 
planuri. Mama a imbratisat-o cu lacrimi în ochi şi s-a rugat 
lui Dumnezeu s-o ajute să ajungă la bun sfârşit. A pregătit-o 
şi peste câteva zile Maria Ivanovna a pornit la drum 
împreună cu credincioasa Palaşa şi cu credinciosul Savelici, 
care, fiind despărţit de mine prin forţa împrejurărilor, se 
mângâia cu gândul că o serveşte pe logodnica mea. 

Maria Ivanovna a ajuns cu bine la Sofia?’ şi, aflând la 
staţia de poştă că împărăteasa se află la Tarskoe Selo, a 
hotărât să se oprească aici. | s-a dat un loc după un 
paravan. Soţia căpitanului de poştă, intrând îndată în vorbă 
cu dânsa, i-a spus că este nepoata fochistului de la curte şi 
a initiat-o în toate tainele vieţii de acolo. l-a spus la ce ora 
se scoală de obicei împărăteasa, când îşi ia cafeaua, când 
îşi face plimbarea; ce demnitari fac parte din anturajul ei; 
ce a binevoit să spună ieri la masă; pe cine a primit aseară; 
într-un cuvânt, din povestirea Annei Vlasievna, se puteau 
scrie pagini de note istorice, care ar fi fost de mare preţ 
pentru posteritate. Maria Ivanovna a ascultat-o cu mare 
atenţie. S-au dus în parc. Anna Vlasievna i-a povestit istoria 
fiecărei alei, a fiecărui podet, iar dupa ce s-au plimbat, s-au 
întors la staţia de poştă, foarte multumite una de alta. 

A doua zi, dis-de-dimineatá, Maria Ivanovna s-a 
îmbrăcat şi s-a dus încetişor în parc. Vremea era minunată. 
Soarele lumina vârfurile teilor ingálbeniti sub adierile 
răcoroase ale toamnei. Un lac mare lucea nemişcat. 
Lebedele trezite din somn pluteau grav, ieşind din tufişurile 
care acopereau malurile. Maria lvanovna s-a dus pe o 
pajişte minunată, unde nu demult fusese ridicat un 
monument în amintirea victoriilor recente ale contelui Piotf 
Alexandrovici Rumiantev. Deodată, un câine alb, englezesc, 
a început să latre, venind spre dânsa. Maria Ivanovna s-a 
speriat şi s-a oprit. În clipa aceea s-a auzit un glas plăcut de 
femeie: 

— Nu vă temeti, nu muşcă. 


13 Orásel în apropiere de Petersburg. 

A văzut o doamnă stând pe bancă în fata 
monumentului. Maria Ivanovna s-a aşezat la celălalt capăt 
al băncii. 

Doamna o privea fix, iar Maria Ivanovna, privind-o pe 
furiş de câteva ori, a cercetat-o repede din cap până-n 
picioare. 

Era îmbrăcată într-o rochie albă de dimineaţă, cu 
bonetă de noapte şi cu pieptar. Părea de vreo patruzeci de 
ani. Faţa plină şi rumenă arăta linişte şi demnitate, iar ochii 
albaştri şi zâmbetul discret erau plini de un farmec nespus. 

Doamna a întrerupt cea dintâi tăcerea: 

— Se vede că nu eşti de pe aici. 

— Chiar aşa. Abia ieri am sosit din provincie. 

— Ai venit cu părinţii dumitale? 

— Nu, am venit singură. 

— Singură? Esti încă aşa de tânără! 

— N-am nici tată, nici mamă. 

— Ai venit desigur cu treburi? 

— Da, am venit să-i dau împărătesei o cerere. 

— Eşti orfană, propabil că te plângi de vreo nedreptate 
sau jignire. 

— Nu, nicidecum, am venit să cer îndurare, nu 
dreptate. 

— Îmi dai voie să te întreb cine eşti? 

— Sunt fata căpitanului Mironov. 

— A, căpitanul Mironov! Acela care a fost comandantul 
unei fortărețe din ţinutul Orenburg? 

— Chiar aşa. 

Doamna păru mişcată. 

— Scuză-mă, spuse ea, cu glas şi mai blând, dacă am 
să mă amestec în treburile dumitale. Mă duc deseori la 
curte; spune-mi, în ce constă rugămintea dumitale? Poate 
că voi izbuti să te ajut. 

Maria Ivanovna se ridică şi îi mulţumi respectuos. Fără 
să vrea, totul o atrăgea la doamna aceea necunoscută şi-i 
inspira încredere. Scoase deci din buzunar o hârtie 
împăturită şi i-o dădu necunoscutei protectoare, care a 

început să o citească. Mai întâi a citit cu luare-aminte şi cu 
bunăvoință, dar deodată s-a schimbat la fata, şi Maria 
Ivanovna, care-i urmărea cu ochii toate mişcările, se sperie 
de expresia aspră ce-o căpătase obrazul acesta, cu o clipă 
mai înainte aşa de liniştit şi de plăcut. 

— Interveniti pentru Griniov? spuse doamna, cu un aer 
rece. Împărăteasa nu-l poate ierta. El s-a însoţit cu 
uzurpatorul, nu din nestiinta sau din uşurinţă, ci ca un 
nemernic, un om imoral şi periculos! 

— Ah, nu-i adevărat! strigă Maria Ivanovna. 

— Cum, nu-i adevărat? ripostă doamna, aprinzându-se 
la faţă. 

— Nu-i adevărat! Zău că nu-i adevărat! Ştiu totul şi vă 
voi povesti totul! Numai din dragoste pentru mine s-a expus 
la tot ce i s-a întâmplat; şi dacă nu s-a dezvinovatit în fata 
judecății, a făcut-o numai pentru că n-a vrut sá ma 
amestece şi pe mine! 

Şi povesti cu aprindere lucrurile cunoscute cititorului. 
Doamna o ascultă cu atenţie. 

— Unde ai tras? a întrebat-o ea, după aceea; şi auzind 
că a tras la Anna Vlasievna, a adăugat zâmbind: A, ştiu! La 
revedere! Nu spune nimănui că ne-am întâlnit! Nădăjduiesc 
că nu vei aştepta mult răspunsul la cerere. 

Cu aceste cuvinte s-a ridicat şi a pornit pe alee, iar 
Maria Ivanovna s-a reîntors plină de nădejde la Anna 
Vlasievna. Gazda a dojenit-o pentru plimbarea asa de 
matinală pe timp de toamnă, care, după vorbele ei, putea 
dăuna sănătăţii unei tinere fete. După ce a adus samovarul, 
a început să înşire la un pahar de ceai nesfârşitele 
întâmplări de la curte, când, deodată, careta curții 
imperiale s-a oprit la scară; a intrat un lacheu şi a anunţat 
că împărăteasa binevoieşte a pofti la ea pe tânăra 
Mironova. 

Anna Vlasievna s-a zăpăcit şi a început să umble de 
colo-colo. 

— Ah, Doamne! a strigat ea. Te cheamă la curte 
împărăteasa. Cum a aflat de dumneata? Cum ai să te 

prezinti în fata ei, când nu ştii măcar să păşeşti cum se 
cuvine la curte... Nu vrei sá te însoțesc? Aş putea să-ţi fiu 
de ajutor măcar cu ceva. Şi-apoi, cum ai să te duci într-o 
rochie de drum? N-ar fi bine să trimit la moaşă după 
crinolina ei galbenă? 

Lacheul a anunţat că împărăteasa doreşte ca Maria 
Ivanovna să vină singură şi aşa cum se va găsi. N-avea ce 
face. Mana Ivanovna s-a aşezat în careta şi a plecat la 
curte, însoţită de sfaturile si  binecuvântările Annei 
Vlasievna. 

Presimtea că soarta noastră se va decide; inima îi 
bătea tare de emoție. Peste câteva minute, careta se opri 
la palat. Maria Ivanovna urcă scara tremurând. Deodată, în 
faţa ei, uşa se deschise larg. 

Întâi a trecut printr-un nesfârşit şir de camere luxoase, 
goale. Lacheul îi arătă drumul. Ajungând, în sfârşit, în faţa 
unei uşi închise, lacheul i-a spus că-i va anunţa venirea şi-o 
lăsă singură. 

Gândul ca se va găsi fata-n fata cu împărăteasa o 
speria aşa de tare, încât abia se ţinea pe picioare. Peste un 
minut uşa s-a deschis şi ea a intrat în camera de toaletă a 
împărătesei. 

Aceasta şedea în faţa oglinzii, înconjurată de câteva 
doamne de la curte, care i-au făcut loc cu respect Măriei 
Ivanovna. Impáráteasa s-a întors spre ea cu blandete si 
Maria Ivanovna a văzut că era aceeaşi doamnă fata de care 
se destăinuise cu atâta sinceritate cu puţin timp înainte. 

Impărăteasa a chemat-o spre ea şi i-a spus zâmbind: 

— Sunt bucuroasă că mă pot ţine de cuvânt şi că pot 
să-ţi îndeplinesc rugămintea. Problema dumitale e 
rezolvată. Sunt convinsă de nevinovăția logodnicului 
dumitale. lată o scrisoare, pe care te rog s-o duci viitorului 
dumitale socru. 

Maria Ivanovna a luat scrisoarea cu mâna tremurándá 
şi a căzut plângând la picioarele împărătesei, care a ridicat- 
o şi a sărutat-o. Apoi împărăteasa a reluat: 

— Ştiu că nu eşti bogată. Dar eu mă simt obligată faţă 
de fata căpitanului Mironov. Nu vă îngrijiţi de viitor. lau 
asupra mea aranjarea situaţiei voastre. 

Şi după ce a mângâiat-o pe biata orfană, a lăsat-o să 
plece. 

Maria Ivanovna a plecat cu aceeaşi caretă a curții. 
Anna Vlasievna, care-i aştepta întoarcerea cu nerăbdare, a 
copleşit-o cu întrebări, la care Maria Ivanovna abia de-i 
răspundea. Cu toate ca era nemulțumită de lipsa ei de 
memorie, a iertat-o cu mărinimie, punând această uitare pe 
seama timiditatii ei de provincială. 

lar Maria Ivanovna, fără a se dovedi curioasă de a 
vedea Petersburgul, s-a întors în aceeaşi zi la ţară. 

Aici iau sfârşit însemnările lui Piotr Andreevici Griniov. 
Am mai aflat, din spusele familiei, cá a fost eliberat din 
închisoare la sfârşitul anului 1774, în urma unui ordin 
personal al împărătesei; că a fost de faţă la executarea lui 
Pugaciov; acesta l-a recunoscut în mulţime şi i-a făcut semn 
din capul, care, însângerat şi fără viaţă, era arătat, după o 
clipă, norodului. 

Curând după aceea, Piotr Andreevici s-a însurat cu 
Maria Ivanovna. Urmasii lor trăiesc şi azi fericiţi în gubernia 
Simbirsk. La o depărtare de treizeci de verste de *** se află 
un sat, care aparţine unui număr de zece moşieri. Intr-una 
din casele boiereşti ale acelui sat se află, pusă în ramă, o 
scrisoare-autograf a Ecaterinei a II-a. În scrisoarea aceasta, 
adresată tatălui Jui Piotr  Andreevici, împărăteasa 
recunoaşte nevinovăția acestuia şi laudă mintea şi inima 
fetei căpitanului Mironov. 

Manuscrisul lui Piotr Andreevici Griniov ne-a fost dat de 
către un nepot al său, care a aflat ca lucram la o operă 
despre timpurile descrise de bunicul lui. 

Şi am hotărât, cu încuviințarea rudelor, să-l publicăm, 
căutând să punem la fiecare capitol câte un moto potrivit şi 
îngăduindu-ne totodată să schimbăm unele nume proprii. 

19 oct. 1836 

